title: কসোভোর পতাকা

text: ২০০৮ সাল পর্যন্ত, কসোভোর কোন নিজস্ব পতাকা ছিল না।তবে ইতিহাসের বিভিন্ন সময়ে, কসোভোয় বিভিন্ন পতাকা উড়েছে। ১৯৬৯ এর আগে, আইনতভাবে কসোভোতে(তৎতকালি একটি স্বায়ত্তশাসিত প্রদেশ) শুধুমাত্র এসএফআর যুগোস্লাভিয়া ও এসআর সার্বিয়ার পতাকা উড়ত।যদি একটি জাতীয়তাবাদী পতাকা যেমন সার্বীয়, ক্রোয়েশীয় বা আলবেনীয় পতাকা উড়ানো হত, তবে যে ব্যক্তি এটা করেছেন সেজন্য তাকে জেলে যেতে হত। ১৯৬৯ সালে, কসোভার আলবেনিয়ান জনগন জাতীয় পতাকা হিসাবে আলবেনীয় পতাকা ব্যবহার করতে সক্ষম হয়। যাইহোক, পতাকায় একটি লাল তারকা অন্তর্ভুক্ত ছিল যা যুগোস্লাভ জাতির একটি সাধারণ প্রতীক ছিল। এমনকি আলবেনিয়া গন সমাজতান্ত্রিক প্রজাতন্ত্রের পতাকার রূপরেখায় ও একটি লাল তারকা ছিল যার কিনারা সোনালী বর্ণের ছিল এবং উপরে দুই মাথা বিশিষ্ট ঈগল। পরবর্তীতে, কসোভোয় অবস্থানরত বিভিন্ন জাতীয়তার জনগণ আইন অনুযায়ী তাদের নিজস্ব জাতীয় পতাকা ব্যবহার করতে সক্ষম হয়। যুগোস্লাভ নেতা জুসিপ ব্রোজ টিটু এর মৃত্যুর ও এসএফআর যুগোস্লাভিয়া ভেঙে যাওয়ার আগে, কসোভো এবং মেতহিজার অধিবাসীরা আলবেনিয়ার পতাকাকে নিষিদ্ধ করে কারণ তারা একটি বিদেশী পতাকার অধীনে বাস করতে চাইত না। এই অনুভূতি থেকে ২০১৬ সালে একটি পিটিশনের আহবান জানানো হয়েছে, বলা হয়েছে একটি বৃহত্তর রাষ্ট্র সার্বিয়ার এবং সব আলবেনীয় চিহ্ন অপসারণের জন্য ব্যবস্থা নিতে। সার্বীয়রাও যুগোস্লাভ পতাকা থেকে লাল তারকা অপসারণ শুরু করেছে আলবেনিয়ান জনসংখ্যার বিক্ষোব্দ ভারসাম্য রক্ষার জন্য এবং একটি "বৃহত্তর সার্বিয়া" গঠন করার জন্য। কসোভো যখন জাতিসংঘের স্বায়ত্বশাসনে ছিল, তখন কসোভো জাতিসংঘের পতাকা উড়াত। যাইহোক, কসোভার আলবেনিয়ান জনসংখ্যার দ্বারা ব্যবহৃত পতাকাটি আলবেনীয় পতাকা। যদিও আলবেনীয় পতাকা সরকারি ভবনগুলোতে ব্যবহৃত হত, তবে এটি ছিল জাতিসংঘের প্রবিধান বিরুদ্ধ। রেগুলেশনে বলা আছে সরকারি ভবনগুলোতে শুধুমাত্র জাতিসংঘের পতাকা এবং অন্যান্য স্বীকৃত পতাকা যেমন কোন শহরের পতাকা উড়তে পারে। জাতিসংঘের প্রবিধানে এটাও বলা ছিল যদি আলবেনিয়ান পতাকা উড়ে তবে জাতিসংঘের নিয়ম অনুযায়ী সার্বীয় পতাকা ও উড়বে। তবে এটা কখনো বাস্তবে প্রয়োগ হয়নি, এবং ইউএনএমআইকে কসোভোতে আলবেনিয়ান পতাকা সদা উপস্থিত ছিল।


title: কসোভোর পতাকা

text: ২০০৭ সালের জুন মাসে নতুন পতাকার জন্য একটি প্রতিযোগিতার আয়োজন করা হয় যাতে ৯৯৩ প্রতিযোগি অংশ নেয়। জাতিসংঘের শর্ত অনুযায়ী,পতাকায় কসোভোর বহুজাতিক প্রকৃতি প্রতিফলিত করতে সব ধরনের চিহ্ন ব্যবহার করা যাবে, শুধুমাত্র আলবেনীয় বা সারবিয় দুই মাথা বিশিষ্ট ঈগলের ব্যবহার বা শুধুমাত্র লাল ও কালো বা লাল, নীল ও সাদা রঙের স্কিম ব্যবহার পরিহার করতে হবে। লাল এবং কালো রং আলবেনীয় পতাকায় ব্যবহার হয়; লাল, নীল ও সাদা সার্বীয় পতাকায় ব্যবহৃত প্রধান রং। তাছাড়া প্রতি ডিজাইন আয়তাকার হতে হবে এবং ২:৩ অনুপাতে রাখতে হবে। অবশেষে কসোভো প্রতীক কমিশন তিনটি ডিজাইন বাচাই করে। স্বাধীনতার অবস্থা আলোচনার পর যেগুলোর জন্যে কসোভোর পরিষদে ভোট হয় (অনুমোদনের জন্য প্রয়োজন দুই-তৃতীয়াংশ সংখ্যাগরিষ্ঠতা)। ৪ঠা ফেব্রুয়ারি, ২০০৮ সালে বাচাইকৃত তিনটি নকশা গণপরিষদে হাজির করা হয়।


title: কসোভোর পতাকা

text: ইব্রাহিম রাগোভা, কসোভোর প্রথম রাষ্ট্রপতি, ২৯শে অক্টোবর, ২০০০ সালে দারদানিয়ার পতাকা চালু করেন। পতাকার রং ছিল নীল এবং সাথে একটি লাল চাকতির সোনালি রিং ছিল।লাল চাকতির ভিতরে ছিল আলবেনীয় ঈগল। ঈগলটি তালিকাভুক্ত কিংবদন্তী "দারদানিয়ার" একটি ফিতা ধারণ করে আছে। দারদানিয়া কসোভোর মতই একটি সাধারণ প্রাচীন অঞ্চলের নাম, কিন্তু আনুষ্ঠানিকভাবে কোনো আন্তর্জাতিক পরাশক্তি দ্বারা স্বীকৃত হয়নি। এই পতাকাটি বেশি জনপ্রিয়তা লাভ করেনি, এই পতাকা খুব একটা জনপ্রিয়তা পায়নি কিন্তু জাতিসংঘের ইউএনএমআইকে শাসনাধীন সময়ে মাঝে মাঝে সাংস্কৃতিক ও ক্রীড়া অনুষ্ঠানে ব্যবহৃত হত এবং রাগোভার শেষকৃত্য অনুষ্ঠানে তার কফিন ঢাকার জন্য ব্যবহৃত হয়। এটি এখনও একটি বেসরকারী রাষ্ট্রপতির আদর্শ হিসেবে এবং রাগোভিয়ান দুটি রাজনৈতিক দল,যেমন- কসোভো গণতান্ত্রিক লীগ এবং দারদানিয়া গণতান্ত্রিক লীগ দ্বারা ব্যবহৃত হয়।


title: কসোভোর পতাকা

text: স্বাধীনতা ঘোষণার আগে, বসনিয়া ও হার্জেগোভিনার পতাকার অনুরূপ একটি নীল এবং হলুদ পটভূমিতে কসোভোর একটা মানচিত্র সমন্বিত পতাকা প্রদর্শন করা হত।


title: পাকিস্তানের জাতীয় প্রতীকসমূহ

text: পাকিস্তানের একটি ঐতিহাসিক দলিল, পতাকা, রাষ্ট্রীয় প্রতীক, জাতীয় সঙ্গীত ও স্মৃতি সৌধসহ বিভিন্ন সরকারি জাতীয় প্রতিক রয়েছে, যা পাকিস্তানের বিভিন্ন প্রেক্ষাপট ও সময়ে গৃহীত হয়। প্রতিকসমূহের সংজ্ঞা ও ব্যবহারের নিয়মকানুন সরকার কর্তৃক নির্ধারিত রয়েছে। লাহোর প্রস্তাব পাকিস্তানের জাতীয় দলিল, যা ১৯৪০ সালের ২৩ মার্চ মুসলিম লীগ কর্তৃক গৃহীত হয় এবং এটিই ছিল ভারতে মুসলমানদের জন্য একটি আলাদা রাষ্ট্র গঠনের প্রথম আনুষ্ঠানিকভাবে উপস্থাপিত দাবী। মিনার-ই-পাকিস্তান পাকিস্তানের জাতীয় স্মৃতিসৌধ। এটি ১৯৬৮ সালে লাহোরের লাহোর প্রস্তাব পাশ হওয়ার স্থানের নির্মিত হয়। জাতীয় পতাকা স্বাধীনতার পূর্বে ১৯৪৭ সালের ১৪ আগস্ট গৃহীত হয়েছিল। জাতীয় সঙ্গীত ও জাতীয় প্রতীক ১৯৫৪ সালে গৃহীত হয়। এগুলো ছাড়া আরও কিছু জাতীয় প্রতীক রয়েছে। যেমন: জাতীয় পাখি, জাতীয় পশু, জাতীয় ফূল ও জাতীয় গাছ প্রভৃতি।


title: পাকিস্তানের জাতীয় প্রতীকসমূহ

text: লাহোর প্রস্তাব () যা পাকিস্তান প্রস্তাব নামেও পরিচিত, ১৯৪০ সালের ২২-২৪ মার্চ লাহোরের মিন্টু পার্কে (বর্তমানে ইকবাল পার্ক) সর্বভারতীয় মুসলিম লীগের তিনদিন ব্যাপী সাধারণ অধিবেশনে দেওয়া একটি আনুষ্ঠানিক রাজনৈতিক বিবৃতি। এ প্রস্তাবটিকে বলা হয়ে থাকে ব্রিটিশ ভারতে বৃহত্তর মুসলিম স্বাযত্তশাসনের প্রথম দাবি এবং পৃথক মুসলিম রাষ্ট্র গঠনের প্রথম ধাপ। ১৯৩০ সালে ভারতীয় মুসলমানদের জন্য পৃথক রাষ্ট্র গঠনে ধারনা প্রথম মুহাম্মদ ইকবাল উপস্থাপন করেছিলেন এবং ১৯৩৩ সালে পাকিস্তান ঘোষণায় চৌধুরী রহমত আলী পাকিস্তান নামের প্রস্তাব করেন। প্রথমদিকে, মুহাম্মদ আলী জিন্নাহ ও অন্যান্য নেতৃবৃন্ধ হিন্দু-মুসলিম ঐক্যের পক্ষে ছিল, কিন্তু ১৯৩০-এর দশকের ধর্মীয় বৈরিতা ও অস্থির রানৈতিক পরিবেশ এ ধারণাকে আরও মর্মস্পশী করে তুলে। জিন্নাহ তার বক্তৃতায় ভারতীয় জাতীয় কংগ্রেস ও ভারতীয় জাতীয়তাবাদী মুসলমানদের সমালোচনা করেন এবং দ্বিজাতীয় তত্ত্ব ও পৃথক মুসলিম রাষ্ট্র গঠনের দাবি উপস্থাপন করেন। পাঞ্জাবের মুখ্যমন্ত্রী সিকান্দার হায়াত খান লাহোর প্রস্তাবের প্রারম্ভিক খসড়া তৈরি করেন, যা আলোচনা ও সংশোধনের জন্য নিখিল ভারত মুসলিম লীগের সাবজেক্ট কমিটি সমীপে পেশ করা হয়। সাবজেক্ট কমিটি এ প্রস্তাবটিতে আমূল করেন। মুসলিম লীগের সাধারণ অধিবেশনে বাংলার মুখ্যমন্ত্রী এ.কে. ফজলুল হক সেটি উত্থাপন করেন এবং অন্যান্য মুসলিম নেতৃবৃন্দ তা সমর্থন করেন। লাহোর প্রস্তাবের মূলনীতি ১৯৪০ সালের ২৪ মার্চ পাশ হয়। ১৯৪১ সালে এটি মুসলিম লীগের সংবিধানের একটি অংশে পরিণত হয়। ১৯৪৬ সাল নাগাদ একটি পূথক মুসলিম রাষ্ট্র গঠনকে ভিত্তি করে সংগ্রামের ডাক দেয়। ঘোষণাটি ছিল:


title: পাকিস্তানের জাতীয় প্রতীকসমূহ

text: মিনার-ই-পাকিস্তান হচ্ছে লাহোরের ইকবাল পার্কে অবস্থিত একটি ৬০ মিটার উচু কংক্রিটের মিনার। মিনারটি যেখানে নির্মাণ করা হয় সেখানে লাহোর প্রস্তাব পাশ হয়েছিল, যা পাকিস্তান সৃষ্টির দাবি ছিল। এই দিনটি পাকিস্তানে সরকারি ছুটির দিন এবং তখন থেকে তারা দিনটিকে পাকিস্তান দিবস হিসাবে পালন করে আসছে, যখন ১৯৫৬ সালে পাকিস্তান বিশ্বে প্রথম ইসলামী প্রজাতন্ত্র হিসাবে প্রতিষ্ঠিত হয়। মুহাম্মদ ওয়ালি উল্লাহ খান এর নকশা করেন এবং মিলান আব্দুল খালিদ কোম্পানি এটি নির্মাণ করে। মিনারের ভিত্তি ভূমি থেকে ৪ মিটার উচু। পরের ১৩ মিটার ফুলের মত একটি স্কাল্পট গঠন করেছে এবং এখান থেকে মিনারটি ক্রমর্শ সরু হয়ে উপরের দিকে উঠেছে। মিনারের ভিত্তি প্লাটর্ফোরটি হচ্ছে একটি পাচঁ কোণা বিশিষ্ট তারকার মত করে তৈরি যা একটি ক্রিসেন্ট দ্বারা আবদ্ধ। এটির মেঝে মজবুত কংক্রিট এবং দেয়াল মার্বেল পাথর দিয়ে নির্মাণ করা হয়েছে।


title: পাকিস্তানের জাতীয় প্রতীকসমূহ

text: পাকিস্তানের জাতীয় পতাকার নকশা করেন সৈয়দ আমিরুদ্দিন কেদোয়াই। এটি মুসলিগের লীগের পতাকার উপর ভিত্তি করে তৈরি করা হয়। পাকিস্তান স্বাধীনতা লাভের পূর্বে ১৯৪৭ সালের ১১ আগস্ট সাংবিধানিক পরিষদ কর্তৃক এই নকশা গৃহীত হয়। পতাকাটিকে পাকিস্তানের জাতীয় সঙ্গীতে উর্দুতে পারচাম-ই-সিতারা-ও-হিলাল (ক্রিসেন্ট ও তারকা খচিত পতাকা) বলা হয়। পতাকার গাঢ় সবুজ অংশটি মুসলিম সংখ্যাগরিষ্ঠতার প্রতীক এবং খাড়া সাদা অংশটি পাকিস্তানের ধর্মীয় সংখ্যলঘুদের প্রতীক। মধ্যভাগে উদীয়মান চাঁদ বা ক্রিসেন্ট পাকিস্তানের অগ্রগতির প্রতীক এবং পাঁচ কোনবিশিষ্ট সাদা তারকাটি জ্ঞান ও জ্ঞানেরআলোর প্রতীক। পতাকাটি ইসলাম, ইসলামী বিশ্ব ও ধর্মীয় সংখ্যালঘুদের অধিকারের প্রতি পাকিস্তানের অঙ্গীকারের প্রতীক। পাকিস্তানের স্বাধীনতা দিবস, প্রজাতন্ত্র দিবস সহ কিছু গুরুত্বপূর্ণ দিনে পতাকা উড্ডয়ন করা হয়। এছাড়া রাষ্ট্রপতি ও প্রধানমন্ত্রীসহ উধ্বত্বন অনেকের সরকারি বাসস্থান ও গাড়িতে পতাকা উড়ানো হয়।


title: পাকিস্তানের জাতীয় প্রতীকসমূহ

text: কওমী তারানা বা পাক সারজামিন সঙ্গীতটি হল পাকিস্তানের জাতীয় সঙ্গীত। এটি স্বাধীনতা দিবস (১৪ আগস্ট) ও প্রজাতন্ত্র দিবস (২৩ মার্চ) সহ প্রত্যেক অনুষ্ঠানে (যেখানে পতাকা উত্তোলন করা হয়) পরিবেশন হয়। পাকিস্তানের স্বাধীনতা লাভের সময় পর্যন্ত কোন জাতীয় সঙ্গীত গৃহীত হয়নি, তখন স্বাধীনতা দিবসে “পাকিস্তান জিন্দাবাদ” গানটি গাওয়া হত। বলা হয়, মুহাম্মদ আলী জিন্নাহ লাহোরের হিন্দু কবি জগন্নাথ আজাদকে পাকিস্তানের জাতীয় সঙ্গীত লেখার জন্য বলেন। জিন্নাহ পাকিস্তানের জন্য একটি ধর্মরিপেক্ষ আদর্শ চেয়েছিলেন। অবশেষে আজাদ জাতীয় সঙ্গীত লেখেন এবং জিন্নাহ তা গ্রহণ করেন ও রেডিও পাকিস্তানে প্রচার করান। আজাদের লেখা এ সঙ্গীত আঠারো মাস পাকিস্তানের জাতীয় সঙ্গীত হিসাবে ছিল।


title: পাকিস্তানের জাতীয় প্রতীকসমূহ

text: ১৯৪৮ সালে পাকিস্তানের জাতীয় সঙ্গীত কমিটি গঠিত হয়। তাদের উপর দায়িত্ব ছিল একটি উপযুক্ত সঙ্গীত বা গান খোঁজা। ১৯৫০ সালে ইরানের শাহের আসন্ন রাষ্ট্রীয় সফর উপলক্ষে গোলামালী চাগলা বিভিন্ন সুর একত্রীত করে তিনটি অনুচ্ছেদ গ্রহণ করেন। ১৯৫০ সালের ১০ আগস্ট এটি প্রাথমিকভাবে প্রধানমন্ত্রী লিয়াকত আলী খানের সামনে পরিবেশন হয় এবং শাহের সফরকালে পরিবেশনের জন্য গৃহীত গ্রহণ করা হয়। যাহোক, ১৯৫৪ সাল পর্যন্ত এটি জাতীয় সঙ্গীত হিসাবে সরকারিভাবে গৃহীত হয়নি। অবশেষে জাতীয় সঙ্গীত কমিটি আবু আল আসর হাফিজ জুলা্নধুরিকে গানের কথা লেখার দায়িত্ব দেয় এবং তিনি গানের কথা লিখলে তা কমিটি কর্তৃক গৃহীত হয়। ১৯৫৪ সালের ১৩ আগস্ট রেডিও পাকিস্তানে নতুন জাতীয় সঙ্গীত প্রথম পরিবেশিত হয়। ১৯৫৪ সালের ১৬ আগস্ট তথ্য ও সম্প্রচার মন্ত্রণালয়, সরকারিভাবে জাতীয় সঙ্গীত অনুমোদন এবং ১৯৫৫ সালে আহমদ রুশদিসহ পাকিস্তানের ১১জন গায়কের একসঙ্গে জাতীয় সঙ্গীত পরিবেশনের ঘোষণা দেয়।


title: পাকিস্তানের জাতীয় প্রতীকসমূহ

text: পাকিস্তানের জাতীয় প্রতীক দ্বারা পাকিস্তানের আদর্শিক ও অর্থনৈতিক ভিত্তি, সাংস্কৃতিক ঐতিহ্য এবং তার পথনির্দেশক নীতি প্রদর্শন করে যা ১৯৫৪ সালে গৃহীত হয়। প্রতীকটিতে চারটি অংশ রয়েছে। তার মধ্যে ক্রেস্ট ও প্রতীকের সবুজ রঙ ইসলামের ঐতিহ্যগত চিহ্ন। কেন্দ্রে চারভাগে বিভক্ত ঢালে দেখানো হয়েছে তুলা, গম, চা এবং পাট, যা স্বাধীনতার সময় পাকিস্তানের প্রধান ফসল ছিলো যা কৃষি অর্থনীতিকে ফুটিয়ে তুলেছে। ঢালের পার্শ্ববর্তী পুস্পশোভিত জয়মাল্য প্রথাগত মুঘল স্থাপত্যে ব্যবহৃত পুষ্পশোভিত নকশার প্রতিনিধিত্ব করে এবং পাকিস্তানের সাংস্কৃতিক ঐতিহ্য উপর জোর দেয়।


title: পাকিস্তানের জাতীয় প্রতীকসমূহ

text: পাকিস্তানের জাতীয় প্রতীকের নিচের স্ক্রলে লিখা রয়েছে পাকিস্তানের জনক মুহাম্মদ আলী জিন্নাহর একটি উর্দু নীতিবাক্য। এটি ডান দিক থেকে পড়তে হয় () যার ইংরেজি উচ্চারণ-"Īmān, Ittiḥād, Naẓm" এবং এর বাংলা অর্থ হল-"বিশ্বাস, ঐক্য, শৃঙ্খলা"। বাক্যটিকে পাকিস্তানের পথনির্দেশক নীতি হিসেবে তুলে ধরা হয়েছে।


title: থাইল্যান্ডের অর্থনীতি

text: থাইল্যান্ডের অর্থনীতির ভিত দেশটিকে ক্রমশঃ বৈশ্বিক অঙ্গনে একটি নতুন শিল্পায়ত দেশের দিকে নিয়ে যাচ্ছে। দেশের অর্থনীতি ব্যাপকভাবে রফতানী পণ্যের উপর নির্ভরশীল। মোট অভ্যন্তরীণ উৎপাদনের দুই-তৃতীয়াংশই রফতানী থেকে আসে। ২০১২ সালে থাইল্যান্ডের জাতীয় অর্থনৈতিক ও সামাজিক উন্নয়ন বোর্ডের তথ্য মোতাবেক জানা যায়, মোট জিডিপি ছিল ১১.৩৭৫ ট্রিলিয়ন বাত। থাই অর্থনীতি ৬.৫% হারে বৃদ্ধি পাচ্ছে ও মুদ্রাস্ফীতির হার ৩.০২%। মোট জিডিপি’র ০.৭% উদ্বৃত্ত থাকছে। থাই অর্থনীতি ৩.৮-৪.৩% হারে বৃদ্ধি পাচ্ছে। ২০১৩ সালের প্রথমার্ধ্বে ৪.১% বৃদ্ধি পায়।


title: থাইল্যান্ডের অর্থনীতি

text: শিল্পায়ত ও সেবা খাতই থাইল্যান্ডের মোট জাতীয় উৎপাদনের প্রধান চালিকা শক্তি। এরপরই কৃষি, ব্যবসা, যোগাযোগ খাতে রয়েছে। এছাড়াও, অবকাঠামো ও খনি খাত দেশের উন্নয়নে ভূমিকা রাখছে। এছাড়াও, আর্থিক, শিক্ষা, হোটেল ও রেস্তোঁরা খাতে দেশের জিডিপিতে ভূমিকা রাখছে ২৪.৯%।


title: থাইল্যান্ডের অর্থনীতি

text: ‘শ্যাম’ নামে পরিচিত থাইল্যান্ড শিল্পায়নের পূর্বে বিদেশীদের সাথে চুক্তিবদ্ধ হয়। শুরুর দিকে পারস্য, আরব দেশ, ভারত ও চীনের বণিকদের সাথে অর্থনৈতিক কেন্দ্র গড়ে তোলে। আয়ুথ্যদের উত্থানে ১৪শ শতকে চীনাদের বাণিজ্যিক কর্মকাণ্ডে নিজেদের সম্পৃক্ত করে ও রাজ্যটি এশিয়ার অন্যতম সমৃদ্ধ বাণিজ্যিক কেন্দ্রে পরিণত হয়।


title: থাইল্যান্ডের অর্থনীতি

text: ১৯শ শতকে রাজ্যের রাজধানী ব্যাংককে স্থানান্তর করা হলে বিদেশী বাণিজ্য বিশেষতঃ চীনাদের সাথে সরকারের গভীর সম্পর্ক লক্ষণীয়। চীনা বণিকরা ব্যবসার জন্য আসলেও অনেকেই দেশে বসতি গড়ে ও আনুষ্ঠানিক পদ গ্রহণ করে।


title: থাইল্যান্ডের অর্থনীতি

text: ১৯৭০-এর দশক থেকে ১৯৯৪ সাল পর্যন্ত থাইল্যান্ডের অর্থনীতি ব্যাপকভাবে বাঁধাগ্রস্ত হয়। মার্কিন বিনিয়োগ হ্রাস পায়, বাজেট ঘাটতি দেখা দেয়, তেলের ঊর্ধ্বগতি ও মুদ্রাস্ফীতি দেখা দেয়। ঘরোয়া রাজনীতি অস্থিতিশীল হয়ে পড়ে। ২৫ ডিসেম্বর, ১৯৭৮ তারিখে কম্বোডিয়ায় ভিয়েতনামীদের আগ্রাসনের সূচনা ঘটে। এসময় সমাজতান্ত্রিক দেশগুলোর বিপক্ষে থাইল্যান্ডকে মুখোমুখি হতে হয়। তিনটি সমাজতান্ত্রিক দেশের বিপক্ষে অবস্থান নিয়ে ও জেনারেল নে উইনের সাম্যবাদী বার্মা সরকারের আন্তরিক প্রচেষ্টায় অর্থনৈতিক সঙ্কট থেকে উত্তরণ ঘটিয়ে রফতানী ও পর্যটন খাতকে দাঁড় করানো হয় যা অদ্যাবধি থাই অর্থনীতিতে গুরুত্বপূর্ণ ভূমিকা রাখছে।


title: থাইল্যান্ডের অর্থনীতি

text: ধান দেশের প্রধান খাদ্য শস্য। দীর্ঘদিন দেশটি চাউল রফতানীতে শীর্ষস্থানে থাকলেও সাম্প্রতিককালে ভারত ও ভিয়েতনামের কাছ থেকে পিছিয়ে পড়ে।


title: থাইল্যান্ডের অর্থনীতি

text: থাইল্যান্ড বিশ্বের সর্বাধিক চাউল রপ্তানীকারক দেশের মর্যাদা পেয়েছে। কৃষিখাতে ৪৯% থাই নাগরিক কর্মরত রয়েছেন। ১৯৬০-এর দশকে শিল্পায়ত অর্থনীতি থেকে দূরে সরে দেশটি কৃষিখাতের দিকে মনোনিবেশ ঘটায়। ১৯৮০ সালে কৃষিতে ৭০% লোক জড়িত ছিল। ২০০৮ সালে কৃষি, বন ও মৎস্যখাত থেকে মোট জিডিপি’র ৮.৪% আসে। গ্রামীণ এলাকায় গড়ে উঠা খামারে অর্ধেক লোক নিয়োজিত।


title: থাইল্যান্ডের অর্থনীতি

text: চিংড়ি রপ্তানীতেও দেশটি এগিয়ে রয়েছে। অন্যান্য শস্যের মধ্যে নারিকেল, রাবার, সয়াবিন, ইক্ষু উৎপাদন অন্যতম। বিশ্বের তৃতীয় বৃহত্তম সামুদ্রিক খাদ্য রফতানী করে থাকে। থাই হিমায়িত খাদ্য সংস্থার মতে, ২০১৪ সালে ৩ বিলিয়ন ডলারের মাছ রফতানী করে। এ খাতে তিন লক্ষাধিক ব্যক্তি সম্পৃক্ত রয়েছেন।


title: থাইল্যান্ডের অর্থনীতি

text: ইন্দোনেশিয়ার পর দক্ষিণ-পূর্ব এশিয়ায় দ্বিতীয় বৃহত্তম অর্থনীতির দেশ হিসেবে থাইল্যান্ডের অবস্থান। ২০১২ সালে মাথাপিছু আয় ছিল ৫,৩৯০ মার্কিন ডলার। কিন্তু, সিঙ্গাপুর, ব্রুনেই ও মালয়েশিয়ার পর দক্ষিণ-পূর্ব এশিয়ায় মাথাপিছু আয়ের দিক দিয়ে মাঝারি সারিতে অবস্থান করছে। ১৯ জুলাই, ২০১৩ তারিখে থাইল্যান্ডে ১৭১.২ বিলিয়ন ডলার বৈদেশিক মুদ্রা সংরক্ষিত আছে যা দক্ষিণ-পূর্ব এশিয়ায় সিঙ্গাপুরের পর দ্বিতীয় স্থানে। এছাড়াও, সিঙ্গাপুরের পর বহিঃবাণিজ্যে দ্বিতীয় স্থানে রয়েছে।


title: থাইল্যান্ডের অর্থনীতি

text: সামাজিক ও উন্নয়নের সূচকে অগ্রগতির ফলে বিশ্বব্যাংক দেশটিকে অন্যতম ‘বৃহৎ উন্নয়নের সফলতার গল্প’ হিসেবে আখ্যায়িত করে। মানব উন্নয়ন সূচকে দেশের অবস্থান ৮৯তম ও এনইএসডিবি’র নতুন দারিদ্র নির্দেশিকায় উল্লিখিত বিষয়ে ১৯৮৮ সালে যেখানে ৬৫.২৬% জাতীয় দারিদ্র রেখা ছিল তা ২০১১ সালে ১৩.১৫% এসে দাঁড়িয়েছে। ২০১৪ সালের প্রথমদিকে ০.৯% বেকারত্বের হার ছিল।


title: ফিলিস্তিন বিশ্ববিদ্যালয়

text: ফিলিস্তিন বিশ্ববিদ্যালয় (UP ,ইউপি; আরবি: جامعة فلسطين) ফিলিস্তিনের উচ্চশিক্ষার একটি বেসরকারী প্রতিষ্ঠান যেটি আল-জাহরা ( গাজা শহরের দক্ষিণে ) অবস্থিত, যা জর্ডান, সৌদি আরব ও সিরিয়ায় ক্যাম্পাস পরিচালনা করা হয় । বিশ্ববিদ্যালয়টি ২০০৩ সালে প্রতিষ্ঠিত হয়।


title: ফিলিস্তিন বিশ্ববিদ্যালয়

text: প্রতিটি বিশেষায়িত ক্ষেত্রে একটি দক্ষ শিক্ষকের সুপারভাইজরি কমিটি আছে যাদের সর্বোচ্চ একাডেমিক মান এবং বিভিন্ন বিশ্ববিদ্যালয়ের ভাল পেশাগত অভিজ্ঞতা অনুযায়ী নির্বাচন করা হয় । তাছাড়া,  শিক্ষক ও ছাত্রদের মধ্যে যোগাযোগ সংগঠিত করার জন্য দায়িত্বপ্রাপ্ত একটি আইটি ইউনিট আছে এবং এই প্রযুক্তিগত কর্মসূচিটি বিশ্ববিদ্যালয় দল দ্বারা  বিকশিত করা হয়, যা UPINAR অফিস সময়ে UPINAR পরিবর্ধনের মাধ্যমে শিক্ষার কার্যকারিতা বৃদ্ধি ও একাডেমিক প্রোগ্রামের প্রত্যাশিত লক্ষ্য এবং ফলাফল পূরণ করতে পারে। এই প্রক্রিয়াটি ভালো মানের কোর্স ও পদ্ধতি প্রদানের মাধ্যমে একটি অতুলনীয় পার্থক্য তৈরি করার প্রাথমিক ধাপ।


title: ফিলিস্তিন বিশ্ববিদ্যালয়

text: সাধারণত, প্যালেস্টাইন বিশ্ববিদ্যালয়ের প্রতিষ্ঠাতার একটি স্বতন্ত্র খ্যাতি রয়েছে এবং ফিলিস্তিন অঞ্চল এবং বিশ্বের উচ্চ শিক্ষা প্রতিষ্ঠানের মানচিত্রে একটি নেতৃস্থানীয় অবস্থানে থাকার যোগ্যতা রাখেন।


title: ফিলিস্তিন বিশ্ববিদ্যালয়

text:
ফিলিস্তিন বিশ্ববিদ্যালয় দেশের নাম বহনকারী একমাত্র বিশ্ববিদ্যালয়। এটা সরকারের অধীন নয় এবং কোন রাজনৈতিক দল সমর্থিত নয়।  সর্বস্তরের মানুষ থেকে এখানকার কর্মী নেয়া হয়। এখানকার
অ্যাকাডেমিক স্টাফরা পশ্চিমা , এশিয়া ও মধ্যপ্রাচ্য থেকে গ্র্যাজুয়েট প্রাপ্ত ।  শিক্ষকদের এই সংগ্রহ ফিলিস্তিন বিশ্ববিদ্যালয়কে প্রকৃত শিক্ষার কেন্দ্রে পরিণত করেছে।  ইউপি ক্যাম্পাস জীবন রাজনীতি মুক্ত।


title: নৌকা বাইচ ২০১৪

text: ১৬০ তম নৌকা বাইছ প্রতিযোগিতা ৬ এপ্রিল ২০১৪ সালে অনুষ্ঠিত হয়। দাঁড় বেয়ে ক্যামব্রিজ এর নাবিকদলের রেকর্ড ভেঙে, অক্সফোর্ড ১১ তম দৈর্ঘ্যে পাড়ি দিয়ে জয়লাভ করে, যেটা ১৯৭৩ সালের পর থেকে সবচেয়ে বড় প্রান্তিক বিজয়। সংরক্ষিত প্রতিযোগিতায় অক্সফোর্ড এর আইসিস ক্যামব্রিজ এর গোল্ডিকে পরাজিত করে, পক্ষান্তরে অক্সফোর্ড মহিলা নৌকা বাইছ প্রতিযোগিতায় জয়লাভ করে।


title: নৌকা বাইচ ২০১৪

text:
নৌকা বাইচ অক্সফোর্ড বিশ্ববিদ্যালয় ও ক্যামব্রিজ বিশ্ববিদ্যালয়ের মধ্যে একটি বার্ষিক আট বাইচের প্রতিযোগিতা যা প্রথম ১৮২৯ সালে অনুষ্ঠিত হয়। প্রতিযোগিতাটি দক্ষিণপশ্চিম লন্ডনের টেমস নদীতে ৪.২ মাইল (৬.৮ কিমি) চ্যাম্পিয়নশিপ কোর্সের একটি প্রতিযোগিতা। প্রতিযোগিতাটি দুটি বিশ্ববিদ্যালইয়ের মধ্যে সম্মানের একটি প্রধান কেন্দ্রবিন্দু এবং যুক্তরাজ্য ও বিশ্বব্যাপী প্রতিযোগিতাটি দেখা হয়। অক্সফোর্ড গত বছরের রেসে এক-অর্ধ দৈর্ঘ্যে ক্যামব্রিজকে পরাজিত করে জয়লাভ করে। যাইহোক ক্যামব্রিজ ৮১ বার জয়লাভ করে এখনো তালিকার শীর্ষে আছে যেখানে অক্সফোর্ড জয়লাভ করে ৭৭ বার।
প্রথম নারী নৌকা বাইচ ১৯২৭ সালে শুরু হয়, কিন্তু ১৯৬০ সাল পর্যন্ত বার্ষিক ক্রীড়ানুষ্ঠানের রূপ নেয়নি। ২০১৪ সাল পর্যন্ত, প্রতিযোগীতাটি হেনলি নৌকা বাইচ এর অংশ হিসাবে পরিচালিত হত, কিন্তু ২০১৫ থেকে এটা পুরুষদের প্রধান এবং সংরক্ষিত প্রতিযোগিতা হিসাবে একই দিনে, টেমস নদীতে অনুষ্ঠিত হয়। ১৯৬৫ সাল থেকে অক্সফোর্ড এর আইসিস নৌকা ও ক্যামব্রিজ এর গোল্ডি নৌকার মধ্যে প্রতিযোগিতা অনুষ্ঠিত হয়ে আসছে।


title: নৌকা বাইচ ২০১৪

text: কেমব্রিজ নাবিকদলের ("লাইট ব্লুজ" হিসাবে পরিচিত) প্রতি ব্যক্তির একটি ৫ কিলোগ্রাম (১১ পাউন্ড) করে সুবিধা ছিল, কিন্তু অক্সফোর্ড দলের ("ডার্ক ব্লুজ") পূর্ব অভিজ্ঞতা প্রিয় ছিল। ক্যামব্রিজ নাবিকদলের গড়ে ২৪ বছর বয়সী ছিল যেখানে অক্সফোর্ড দলের সবার গড় বয়স ২৬ বছর করে ছিল।অক্সফোর্ড দলের সদস্যদের মধ্যে তিনজন ব্রিটিশ, দুইজন কানাডিয়ান, দুইজন নিউ জিল্যান্ডের,একজন আমেরিকান, এবং একজন কানাডিয়ান-আমেরিকান দ্বৈত নাগরিকত্বের ছিল।ক্যামব্রিজ দলের সদস্যদের মধ্যে তিনজন ব্রিটিশ,চারজন আমেরিকান,একজন অস্ট্রেলিয়ান এবং একজন জার্মান ছিল। এদের মধ্যে অক্সফোর্ড এর তিনজন দাড়বাহক অলিম্পিকে অংশ নিয়েছিল।


title: নৌকা বাইচ ২০১৪

text: নৌকা বাইচের সময়ে, আকাশের অবস্থার মৃদু ছিল। প্রতিযোগীতা দেখতে ২৫০,০০০ মানুষ উপস্থিতি ছিল। এটা যেহেতু BNY মেলন স্পন্সর করেছিল এজন্য এটার নাম দেয়া হয়েছিল "BNY মেলন বোট রেস"।অক্সফোর্ড টসে জিতে এবং টেমস নদীর দক্ষিণ তীর থেকে যাত্রা শুরু করার সিদ্ধান্ত নেয়।প্রতিযোগীতার প্রথম পাঁচ মিনিটের মধ্যে, তারা তিনবার হাত পরিবর্তন করে।প্রথমে অক্সফোর্ড,পরে ক্যামব্রিজ নদীর মাঝখানে চলে আসলে আম্পায়ার সতর্ক করে দেয়।অক্সফোর্ড মুখ ফিরিয়ে নেয়,ক্যামব্রিজ ও তাই করতে সময় নেয়,তবে দুটি নৌকা ধাক্কা লাগার অবস্থা হয়।কেমব্রিজ এর লুক জাকেট একটি ত্রুটির ফলে তিনি তার আসন থেকে প্রায় নৌকার উপরে নিক্ষিপ্ত হযন,এবং সংঘর্ষ, সৃষ্টি করেন।যার জন্য পাঁচটি স্ট্রোক পর্যন্ত পুনরুদ্ধার করা হয়নি।অক্সফোর্ড সুযোগের সদ্বব্যহার করে,তারা দুই-তৃতীয়াংশ পথ এগিয়ে যায়,এবং ধীরেধীরে দূরত্ব সৃষ্টি করে।ক্যামব্রিজ আর সাড়া দিতে পারেনি এবং শেষ পর্যন্ত অক্সফোর্ড ১১ দৈর্ঘ্যের এক বিশাল ব্যবধানে জয়লাভ করে যা ১৯৭৩ সালের পর সব থেকে বড় প্রান্তিক বিজয়।


title: নৌকা বাইচ ২০১৪

text: অক্সফোর্ড ১৮ মিনিট ৩৬ সেকেন্ড সময় নিয়ে শেষ করে; এই তুলনায় কেমব্রিজ ৩২ সেকেন্ড দ্রুত ছিল।গত সাত বছরে এটা তাদের পঞ্চম বিজয়,এবং ১৫ বছরের মধ্যে দশম বিজয় ছিল। স্ট্রোক কনস্টান্টটাইন লোলোডিসের অক্সফোর্ড এর হয়ে তৃতীয় বিজয় (২০১১, ২০১৩ ও ২০১৪ - ২০১২য় অলিম্পিক এ অংশ নিয়েছিলেন)।কেমব্রিজের এখন পর্যন্ত সার্বিক নেতৃত্ব ৮১-৭৮ সিরিযে। অক্সফোর্ড নাবিকদল নৌকা বাইচ শেষে আনন্দ উদযাপনের জন্য জলের মধ্যে তাদের কক্স, লরেন্স হার্ভে’কে ছুড়ে ফেলে। কেমব্রিজ ফলাফলের জন্য আবেদন জানায় কিন্তু আম্পায়ার রিচার্ড ফেলপস শাসিয়ে বলেন এটা আচমকা নিরপেক্ষ জলের উপর ধাক্কা ছিল না এবং এটার জন্য শাস্তি প্রদান করা উচিত না।অক্সফোর্ড এর স্যাম ও’কোনর বলেন ‘’আমার দেখা খুব নগণ্য একটা ব্যাপার’’। জাকেট বলেন সংঘর্ষ তার সজ্জা ভেঙ্গে দেয় "বাইচ রাখা করা সত্যিই কঠিন হয়ে পড়ে। তিনি আবার বলেন সংঘর্ষ বাইচের ই একটি অংশ।


title: নৌকা বাইচ ২০১৪

text: সংরক্ষিত প্রতিযগিতায় অক্সফোর্ডের আইসিস ক্যামব্রিজের গোল্ডিকে পরাজিত করে। আগের বার ও অক্সফোর্ড মহিলা নৌকা বাইচে জয়ী হয়।


title: নৌকা বাইচ ২০১৪

text: ও’কোনর বলেন যে তিনি আত্মবিশ্বাসী ছিলেন অক্সফোর্ড কোন ধরণের সংঘর্ষ ছাড়া জয়ী হবে বলে।অক্সফোর্ড বোট ক্লাবের সভাপতি ম্যালকম হাওয়ার্ড তার প্রতিক্রিয়ায় জানান "আপনারা ক্যামব্রিজের দুইটি আসন অনুভব ছাড়া আর কিছুই করতে পারেন না, এটা কঠিন ছিল।‘’ কেমব্রিজ বোট ক্লাবের সভাপতি স্টিভ ডিউডেক এটাকে অভিহিত করেন এভাবে "এটি একটি হতাশাজনক হার...আমি কখনো চাইনি এভাবে কেউ হেরে যাক। বিবিসি ভাষ্যকার টম জেমস এর মন্তব্য ছিল "লোলোডিসের তৃতীয়বার জয়ী হয়েছেন।


title: নৌকা বাইচ ২০১৪

text: আনুমানিক ১৩০ মিলিয়ন মানুষ বিশ্বব্যাপী টেলিভিশনে প্রতিযোগিতা দেখেছেন।


title: কলন কেন্দ্রীয় মসজিদ

text: কলন কেন্দ্রীয় মসজিদ (, ) কলন, জার্মানির মুসলমানদের সংগঠন (ধর্ম বিষয়ক তুর্কি-ইসলামিক ইউনিয়ন) কর্তৃক নির্মাণাধীন বৃহৎ এবং প্রতিনিধিত্বশীল কেন্দ্রীয় মসজিদ। কিছু বিরোধিতার পর, প্রকল্পটি কলন সিটি কাউন্সিলের অনুমোদন লাভ করে।


title: কলন কেন্দ্রীয় মসজিদ

text: মসজিদটির নকশা করা হয় উসমানীয় স্থাপত্যশৈলী অনুসারে, কাচের দেয়াল, ২টি মিনার এবং একটি গম্বুজ। এই মসজিদে কাটরা এবং সেই সাথে প্রচলিত ধর্মবিশ্বাসের মিথষ্ক্রিয়া রাখার প্রস্তাব করা হয়। মসজিদ হিসাবে এটি ইউরোপের বৃহত্তম মসজিদের একটি হবে, এটির আয়তন নিয়ে সমালোচিত হয়, বিশেষিত এটি মিনারের উচ্চতা নিয়ে।


title: কলন কেন্দ্রীয় মসজিদ

text: আয়তনের এই মসজিদ নির্মাণে খরচ হবে £১৫–২০ মিলিয়ন, যাতে ২,০০০ থেকে ৪,০০০ মুসল্লির ব্যবস্থা থকবে। প্রস্তাবিত এই মসজিদের অর্থ আসবে - ধর্ম বিষয়ক তুর্কি-ইসলামিক ইউনিয়ন, তুরস্কের ধর্ম মন্ত্রণালয়ের একটি শাখা, ব্যাংক ঋণ, এবং ৮৮৪টি মুসলিম সংস্থা থেকে অনুদান থেকে। কলনের সেন্ট থেডর ক্যাথলিক চার্চ এই মসজিদ নির্মাণে অর্থায়নের সিদ্ধান্ত নিয়েছে। এই মসজিদের নকশাবিদ পল বহম, যিনি চার্চ নির্মাণে বিশেষজ্ঞ।


title: কলন কেন্দ্রীয় মসজিদ

text: প্রস্তাবিত মসজিদটি হবে উসমানীয় স্থাপত্যশৈলী অনুসারে। এটিতে থাকবে কংক্রিটের এবং কাচের গম্বুজ, এবং ৫৫ মিটার উচ্চতার দুইটি মিনার। এই মসজিদের নিচ তলায় থাকবে প্রধান ফটক, বেসমেন্টে একটি বক্তৃতা হল, উপর তলায় নামাযের জায়গা এবং একটি ইসলামিক লাইব্রেরী। দুইটি ছাদকে সংযুক্ত করার জন্য কেন্দ্রে একটি কুপ স্থাপন করা হবে, যাতে আনন্দঘন আবহ তৈরি হয়। এই মসজিদে মাঝখানে গম্বুজ তৈরির জন্য সমতলের মত একটি দেয়ালের পর্দা থাকবে।


title: কলন কেন্দ্রীয় মসজিদ

text: এখানে আরও থাকবে কাচের দেয়াল, যেটি ডিআইটিআইবির মুখপাত্র আলবগার ভাষায় এটি দর্শনার্থীদের অসঙ্কোচ অনুভূতি দিবে। আর্কিটেক্টের মতে, রাস্তা থেকে স্বাগত সিঁড়ি মনের উদারতা আরও বৃদ্ধি করবে। উন্নয়নকারীরা মসজিদের ধর্মনিরপেক্ষ এলাকা (যেমন, রেঁস্তোরা, ইভেন্ট হল ও দোকান ইত্যাদি) সকল ধর্মের মানুষের জন্য উন্মুক্ত রাখবে।


title: কলন কেন্দ্রীয় মসজিদ

text: কলনের তৎকালীন মেয়র ফ্রিটজ স্রেম্মা কর্তৃক আদৃত ছোট মিনার তৈরির পরিকল্পনা আর্কিটেক্ট বাদ দিয়ে বলেন, খাটো মিনার ভবনের বাকি অংশ এবং পার্শ্ববর্তী কাঠামোর সঙ্গে অনুপাতে অসামঞ্জস্য হবে। উঁচু মিনার নির্মাণের বিরোধিতা চলতেই থাকবে।


title: কলন কেন্দ্রীয় মসজিদ

text: এই প্রকল্পের বিরোধিতা করে লেখক রালফ গিয়ারডানো, ডান পন্থী গ্রুপ, এবং নব্য নাৎসীবাদ গ্রুপ। তৎকালীন স্থানীয় জেলার ডেপুটি গভর্নর, জর্গ উকারমান, প্রকল্পের সমালোচনা করে বলেন "আমরা এহ্রেনফেল্ডে তুর্কি বসতি গড়তে চাই না। আমরা লন্ডনিস্তান সম্পর্কে জানি এবং এখানে সেটা চাই না।"


title: কলন কেন্দ্রীয় মসজিদ

text: জার্মানপন্থী নাগরিক আন্দোলনের স্থানীয় কর্মী গ্রুপের কর্মী মারকাস অয়েনার, তার আশঙ্কা প্রকাশ করে বলেন, কলন মসজিদ এই এলাকায় মুসলমান জনগোষ্ঠীর ক্ষমতা অত্যধিক বাড়াবে।


title: কলন কেন্দ্রীয় মসজিদ

text: ২০০৭ সালের ১৬ জুন, অস্ট্রিয়ার ফ্রীডম পার্টি এবং বেলজিয়ামের "ভ্লামস বেলাং" এর প্রতিনিধিসহ কলনপন্থীদের আয়োজনে প্রায় ২০০ লোক মসজিদ নির্মাণের প্রতিবাদে সমাবেশ করে। তৎকালীন জেলা ডেপুটি মেয়র উকারমান সমর্থন করে বলেন, তিনি মনে করেন অনেক অধিবাসী এখানে মসজিদ প্রত্যাখ্যান করেছে কারণ তারা মনে করে কলন একটি "খৃস্টান শহর"। বিশিষ্ট লেখক রালফ গিয়ারডানো এই প্রকল্পের বিরোধিতা করে বলেন, এই মসজিদের মাধ্যমে আমাদের মাটিতে ইসলাম বিস্তার ঘটবে, যা "যুদ্ধের ঘোষণা" এবং তিনি দেখতে চান না জার্মানির রাস্তায় মহিলারা মাথায় স্কার্ফ পরুক, যাদেরকে তিনি মানব পেঙ্গুইন হিসাবে তুলনা করেছেন। হেনরিক এম. ব্রডার, সাংবাদিক, গিয়ারডানোর উপমার বিরোধিতা করেন এবং বলেন "মসজিদ চার্চ বা ইহুদি ধর্মস্থান থেকে বেশি। এটি একটি রাজনৈতিক বক্তব্য।” গিয়ারডানোর মন্তব্য একটি স্থানীয় সমস্যাকে জার্মানিতে ইসলামের স্থান নিয়ে জাতীয় বিতর্কে পরিণত করে। এবং অন্যান্য বিশিষ্ট জার্মানরাও এই প্রকল্পের সমালোচনা করেন। জেলা মেয়র উকারমান বলেন যে, গিয়ারডানোর মন্তব্য " দেয়াল ভেঙ্গে দিয়েছে। পূর্বে যদি আপনি এই মসজিদের সমালোচনা করেন তাহলে আপনি নাৎসি ছিলেন। কিন্তু আমাদের মুসলমানদের সঙ্গে মিশতে সমস্যা আছে। এটা ভাষা ও সংস্কৃতির প্রশ্ন" উখারমান ২০০৮ সালে জেলা ডেপুটি মেয়র নির্বাচনে হেরে গিয়ে এবং দল থেকে প্রথ্যাখাত হওয়ার কারণে রক্ষণশীল দল ছেড়ে দেন ডানপন্থী কলনদের জন্য।


title: কলন কেন্দ্রীয় মসজিদ

text: মার্লিস ব্রেদেহরস্টের একত্রী অনুষ্ঠানে শহরের কর্তারা বলেন " এটা খুব গুরুত্বপূর্ণ যে, মুসলিমরা নামাযের জন্য একটি সন্মানজনক জায়গা পেয়েছে" এবং আরও যোগ করেন, " দুইশ বছর আগে, প্রোটেস্ট্যান্টদের ক্যাথলিক কলনে গোপনে প্রার্থনা করতে হত [...] যেটা আমরা এই সময়ে কল্পনা করতে পারি না।" সিটি মেয়র ফ্রিটজ স্রেম্মা, যিনি এই প্রকল্পটি সমর্থন করেন, বলেন যে, "আমার জন্য, এটি স্বত: সিদ্ধ যে, মুসলিমদের উপাসনার জন্য একটি মর্যাদাপূর্ণ জায়গায় থাকা দরকার, কিন্তু এটি আমার কাছে খুব বিরক্তিকর, যখন এখানে ৩৫ বছর ধরে বসবাস করে কিন্তু একটি জার্মান ভাষার শব্দ ব্যয়ভার করে না। খ্রিস্টান নেতারা একই ধরনের বিরোধিতা শুরু করেছে, ক্যাথলিক চার্চ বহুদিন ধরেই এই প্রকল্পকে সমর্থন করেছে, যদিও সাম্প্রতিক কলনের আর্চবিশপ জয়াসিম মেইস্নসের যথেষ্ট সতর্ক হয়েছেঃ যখন তাকে জিজ্ঞেস করা হয়েছিল, তিনি মসজিদ নিয়ে উদ্বিগ্ন ছিলেন, তিনি বলেন " আমি বলতে চাই না, আমি উদ্বিগ্ন, কিন্তু আমার অস্বস্তিকর অনুভূতি আছে।” তিনি আরও দাবি করেন, তুর্কিদের সংখ্যালঘু খ্রিস্টানদের আরও একই ধরনের অধিকার প্রদান করা উচিত। তিনি বলেন, মসজিদ কলনের দিগন্ত রেখা পরিবর্তন করবে। উলফগাং হুবার, জার্মানির শীর্ষ প্রোটেস্ট্যান্ট বিশপ,ইসলামের "পুরুষ আধিপত্যর" সমালোচনা করেন এবং বলেন মুসলমানদের প্রতিহিংসা এবং মৃত্যুদণ্ডের পর‍্যা না করে খ্রীষ্টধর্ম গ্রহণ করা উচিত।


title: কলন কেন্দ্রীয় মসজিদ

text: জনমত দেখে মনে হচ্ছে "সতর্কভাবে সহায়ক, অধিকাংশ জনগণ বলছে, তারা এটার পক্ষে। স্থানীয় প্রত্রিকার জনমতে, ৫০০ কলনবাসির মধ্যে ৬৩% জনগণ এই প্রকল্পের পক্ষে এবং যাদের ২৭% চায় এটির আয়তন কমানো হোক।


title: কলন কেন্দ্রীয় মসজিদ

text: ২০০৮ সালের ২০ সেপ্টেম্বর, কলনপন্থীদের একটি বিক্ষোভ পরিকল্পনা পুলিশ শেষ মুহূর্তে বাতিল করে দেয় জননিরাপত্তার স্বার্থে, পুলিশ ও বিক্ষোভকারীদের মধ্যে সংঘর্ষের পরে।


title: কলন কেন্দ্রীয় মসজিদ

text: ২০০৮ সালের ২৮ আগস্ট, কলন সিটি পরিষদে ভোটাভুটির মাধ্যমে এই মসজিদ নির্মাণ অনুমোদন পায়। ক্রিশ্চিয়ান ডেমোক্রেটিক ইউনিয়ন (জার্মানি) ছাড়া সবাই এতে অংশ নেয়, ৩০ জনের একটি গ্রুপ অনুমোদনের বিপক্ষে বিক্ষোভ করে, যেখানে ১০০ জন মসজিদের পক্ষে বিক্ষোভ করে।


title: কলন কেন্দ্রীয় মসজিদ

text: কলন মসজিদ প্রকল্পের বিপরীতে কম বিতর্কিত হয়েছে ডুইসবার্গ প্রকল্প, জার্মানি থেকে: ডুইসবার্গে মসজিদের শুরু থেকেই রাজনীতিবিদ, চার্চ এবং স্থানীয় সমাজের মধ্যে সহযোগিতা এবং যোগাযোগের মধ্যমে নির্মিত হয়েছে।


title: সৃষ্টিবাদ

text: সৃষ্টিবাদ বা সৃজনবাদ বা সৃষ্টিতত্ত্ব হল ধর্মগ্রন্থের বিবরণ অনুযায়ী জীবন ও বিশ্বজগত সৃষ্টির ইতিহাসের উপর বিশ্বাস। নব্য পৃথিবী সৃজনবাদীগণ বাইবেলের জেনেসিসে বর্ণিত সৃষ্টিতত্ত্বকে সমর্থন করে বিবর্তনের বৈজ্ঞানিক তত্ত্বকে প্রত্যাখ্যান করে থাকেন। জেনেসিস অনুসারে, ঈশ্বর আদিতে বিদ্যমান বিশৃঙ্খল শূন্যতাকে সুসজ্জিত করে তা থেকে জীবন সৃষ্টি করেছেন। অন্যান্য ধর্মে সৃষ্টিতত্ত্বের পৃথক পৃথক পৌরাণিক ব্যাখ্যা রয়েছে। এর প্রথম উদ্যোগটি ক্রিয়েশিয়ো এক্স নিহিলো নামে পরিচিত। ল্যাটিন ভাষায় যার অর্থ হল "কিছু নেই বা শূন্য থেকে সৃষ্টি"।


title: সৃষ্টিবাদ

text: হিপ্পোর অগাস্টিনের ন্যায় আরও বহু লেখক হাজার হাজার বছর ধরে "ঈশ্বর বিশ্ব সৃষ্টি করেছেন" এই মতবাদটি শিক্ষা দিয়ে এসেছেন।


title: সৃষ্টিবাদ

text: ১৮শ শতাব্দীতে বিবর্তন মতবাদের ইতিহাস বিজ্ঞমহলে প্রাধান্য বিস্তার করায়, পশ্চিমা সংস্কৃতিতে আব্রাহামীয় ধর্মসমূহ ও জেনেসিসে বর্ণিত সৃষ্টিতত্ত্বসমূহ জীববিদ্যা ও অন্যান্য বিজ্ঞানের সাথে পুনরায় একীভূতকরণের প্রবণতা শুরু হয়। যারা দাবি করেন যে, সকল প্রজাতির জীব পৃথকভাবে সৃষ্টি হয়েছে তাঁদেরকে সাধারণত সৃজনবাদের সমর্থক বলা হলেও, বিপরীতভাবে চার্লস ডারউইন ও তার সমর্থকদের "বিবর্তনবাদী" উপাধির সাথে সাদৃশ্য রেখে তাঁদেরকে "সৃজনবাদী"ও বলা হয়ে থাকে।


title: সৃষ্টিবাদ

text: সময়ের ধারাবাহিকতায় সৃজনবাদ-বিবর্তনবাদ বিতর্ক বিকাশের সাথে সাথে, "বিবর্তনবাদ-বিরোধী" নামক পরিভাষাটি বিশ্বজুড়ে পরিচিতি পেতে থাকে। বর্তমানে জানা যায় যে, ১৯শতকে মৌলবাদী প্রোটেস্ট্যান্ট খ্রিস্টানগণ বিজ্ঞানীদের দ্বারা সমর্থিত ভূতত্ত্ব ও বিবর্তনবাদের সপক্ষের তত্ত্বসমূহের বিরোধিতায় প্রথম সৃজনবাদী আন্দোলনের সূচনা ঘটান।


title: সৃষ্টিবাদ

text: ২০শতাব্দীতে, ইসলাম এবং ইহুদি ধর্মেও সৃজনবাদী আন্দোলনের উত্থান ঘটে।


title: সৃষ্টিবাদ

text: আস্তিক বিবর্তনবাদ, যা বিবর্তনীয় সৃজনবাদ নামেও পরিচিত, তা হল পৃথিবীর বয়স ও বিবর্তনভিত্তিক বৈজ্ঞানিক আবিষ্কারসমূহের সাথে ধর্মকে একীভূতকরণের একটি প্রয়াস। পুরোনো পৃথিবী সৃষ্টিতত্ত্বকেও (ওল্ড আর্থ ক্রিয়েশনিজম) এই মতবাদে সামঞ্জস্যপূর্ণভাবে অন্তর্ভুক্ত করা হয়েছে।


title: সৃষ্টিবাদ

text: বিভিন্ন ধরনের সৃজনবাদকে শ্রেণিবদ্ধ করা ও সৃজনবাদীদের একটি "শ্রেণিবিন্যাস" তৈরির লক্ষ্যে এ পর্যন্ত বহু উদ্যোগ গ্রহণ করা হয়েছে। সৃজনবাদ (বিশদ বিশ্লেষিত) একটি বর্ণিল বিশ্বাসমালাকে ধারণ করে যেগুলো নিম্নের তালিকায় সাধারণভাবে শ্রেণিভুক্ত করা হয়েছে।


title: খড়খড়িয়া-তিলাই নদী

text: খড়খড়িয়া নদী বা তিলাই নদী বাংলাদেশের উত্তরাংশের নীলফামারী ও দিনাজপুর জেলার একটি নদী। নদীটির দৈর্ঘ্য ৭৫ কিলোমিটার, প্রস্থ ৩০ মিটার যা কোন্দলের নিকট পরিমাপকৃত এবং সেখানে গভীরতা ৬ মিটার। নদী অববাহিকার আয়তন ২৬৫ বর্গকিলোমিটার। সৈয়দপুর, পার্বতীপুর উপজেলা শহর এই নদীর পাড়েই অবস্থিত।


title: খড়খড়িয়া-তিলাই নদী

text: খড়খড়িয়া নদী বাংলাদেশের নীলফামারী জেলা সদরের সিঙ্গিমারি বিল হতে উৎপত্তি লাভ করে নদীটি দিনাজপুর জেলার সৈয়দপুর, পার্বতীপুর ও ফুলবাড়ী উপজেলার ভেতর দিয়ে প্রবাহিত হয়েছে। অতঃপর নদীটি ফুলবাড়ীতে ছোট যমুনা নদীতে মিলিত হয়েছে। এই নদীর পানিপ্রবাহ মৌসুমি প্রকৃতির। জুলাই হতে সেপ্টেম্বর মাস পর্যন্ত এই প্রবাহের পরিমাণ বেশি থাকে। তখন প্রবাহের আনুমানিক পরিমাণ ৭৫ ঘনমিটার/সেকেন্ড হয়। এই নদীতে জোয়ারভাটার প্রভাব নেই। এই নদীর উপর সৈয়দপুর-দিনাজপুর সড়কে ১টি সেতু, সৈয়দপুর-পার্বতীপুর সড়কে ২টি সেতু রয়েছে। পানি উন্নয়ন বোর্ডের একটি উপপ্রকল্প রয়েছে সিঙ্গিমারি বিলে।


title: খড়খড়িয়া-তিলাই নদী

text: খড়খড়িয়া নদীর তীরে পার্বতীপুর পৌরসভা, নীলফামারী পৌরসভা এবং সৈয়দপুর পৌরসভা অবস্থিত। এই নদীতে কোনো ব্যারাজ বা রেগুলেটর এবং কোনো বন্যা নিয়ন্ত্রণ বাঁধ নেই।


title: সামোসির

text: সামোসির, বা সামোসির দ্বীপ  ইন্দোনেশিয়ার সুমাত্রা দ্বীপের উত্তরে অবস্থিত লেক টোবার একটি বৃহৎ আগ্নেয় দ্বীপ,প্রশাসনিকভাবে সামোসির দ্বীপ সামোসির রিজেন্সির নয়টি জেলার ছয় নিয়ে পরিচালিত হয়। লেক ও দ্বীপ প্রায় ৭৫,০০০ বছরে আগে একটি মহাঅগ্নুত্পাত অগ্ন্যুত্পাত পর গঠিত হয়।দ্বীপটি মূলত একটি ছোট ইস্থেমাস দ্বারা পার্শ্ববর্তী কালডেরা প্রাচীর সংযুক্ত ছিল।


title: সামোসির

text: ৬৪০ বর্গ কি.মি (২৪৭বর্গমাইল) এই সামোসির পৃথিবীর বৃহত্তম দ্বীপগুলোর একটি, এবং বিশ্বের পঞ্চম বৃহত্তম লেক দ্বীপ।


title: সামোসির

text: শামোসির তার ইতিহাসের জন্য পর্যটন কেন্দ্র হিসাবে জনপ্রিয়তা পেয়েছে। পর্যটন রিসর্টগুলো টুকটুক এলাকায় কেন্দ্রীভূত। দ্বীপটি বাতাক সংস্কৃতির কেন্দ্রে এবং অনেক টোবা বাতাক ঐতিহ্যবাহী ঘর (রুমা্হ অাদাত) এখানে অবস্থিত রয়েছে। পর্যটন আবাসন গুলোর  অধিকাংশই টুকটুক ছোট শহরে কেন্দ্রীভূত,যা পারাপাত শহরে থেকে লেকের এক ঘন্টা ফেরি যাত্রার দুরে অবস্থিত। সকাল ৮.৩০ থেকে রাত ৭.০০ পর্যন্ত প্রতি ঘন্টায় যাত্রীবাহী ফেরি ছাড়া  হয়।


title: চিত্রল নদী

text: চিত্রল নদী (উর্দু, পশতু - چترال سيند) হল পাকিস্তানের উত্তরপশ্চিমাংশে খাইবার পাখতুনখোয়া প্রদেশের উত্তরাংশ ও আফগানিস্তানের পূর্বাংশের মধ্য দিয়ে প্রবাহিত একটি নদী। এর দৈর্ঘ্য ৪৮০ কিলোমিটার (মূল নদী ২৬০ কিলোমিটার, মস্তুজ ও ইয়ারখুন নদীর সাথে মিলিত দৈর্ঘ্য ৪৮০ কিলোমিটার)। স্থানীয় ভাবে এই নদী কুনার নদী (کونړ سيند) ও কামা নদী (کامه سيند) নামেও পরিচিত। হিন্দুকুশ পর্বতমালার বরফগলা জলে পুষ্ট দক্ষিণপশ্চিমবাহী এই নদী সিন্ধু অববাহিকার নদীসমূহের মধ্যে অন্যতম। আফগানিস্তানের জালালাবাদ শহরের কাছে এই নদী বাম দিক হতে কাবুল নদীর সাথে মিলিত হয়েছে। এরপরে সেই মিলিত স্রোত কাবুল নদী নামে দক্ষিণপূর্বে প্রবাহিত হয়ে পুনরায় পাকিস্তানে প্রবেশ করে আটক শহরের কাছে সিন্ধু নদের সাথে মিলিত হয়েছে।


title: চিত্রল নদী

text: পাকিস্তানের খাইবার পাখতুনখোয়া প্রদেশের চিত্রল জেলায় হিন্দুকুশ পর্বতমালার উত্তর ঢালের হিমবাহ থেকে এই নদীর উৎপত্তি। কিন্তু উৎসস্থল থেকে বেশ কিছুটা নেমে এসে মস্তুলে বাম দিক থেকে বয়ে আসা লুৎখো নদীর সাথে মিলিত হবার আগে পর্যন্ত এই স্রোত মূলত মস্তুজ নদী নামেই পরিচিত। এরপরে এই মিলিত স্রোত "চিত্রল" বা "চেত্রার" নামে দক্ষিণ মুখে প্রবাহিত হয়ে আফগানিস্তানে কুনার উপত্যকায় প্রবেশ করেছে। আফগানিস্তানে ঢুকে এই নদী "কুনার" নামে পরিচিত হয়। আসাদাবাদ শহরের কাছে এই নদীর সাথে ডান দিক থেকে এসে মিলিত হয়েছে হিন্দুকুশ পর্বতমালারই বরফগলা জলে পুষ্ট আরেকটি নদী পেচ। এরপর এই মিলিত স্রোত "কুনার" নদী নামে আরও কিছুটা বয়ে গিয়ে জালালাবাদ শহরের একটু পূর্বে কাবুল নদীতে গিয়ে পড়ে।


title: চিত্রল নদী

text: চিত্রল নদী তার উচ্চ গতিপথে মূলত পাকিস্তানের চিত্রল জেলায় হিন্দুকুশ পর্বতের উত্তর ঢালে হিমবাহের বরফগলা জলে পুষ্ট হয়ে হিন্দুকুশ পর্বতমালার পূর্ব সীমা বরাবর নেমে এসেছে। এই অংশে এই নদী মূলত মস্তুজ নদী নামেই পরিচিত। এই নদী খাতের পূর্ব দিকের পর্বতমালাকে সাধারণভাবে হিন্দুরাজ পর্বতমালা বলে অভিহিত করা হয়ে থাকে। এরপর মস্তুজ শহরের কাছে পূর্ব থেকে বয়ে আসা লুৎখো নদীর সাথে মিলিত হয়ে এই নদী প্রথমে চিত্রল নদী নামে পরিচিতি লাভ করে পাকিস্তানের চিত্রল উপত্যকা ও পরে কুনার নদী নামে আফগানিস্তানের কুনার উপত্যকার মধ্য দিয়ে প্রবাহিত হয়। এই দুই উপত্যকাই এই নদীর জলে পুষ্ট হয়। এখানকার মানুষের জীবন ও অর্থনীতিতে এই নদীর গুরুত্ব যথেষ্টই বেশি। আঞ্চলিক পর্যায়ে যথেষ্ট গুরুত্বপূর্ণ পাকিস্তানের চিত্রল জেলার প্রধান শহর ও প্রশাসনিক কেন্দ্র চিত্রল এই নদীর ধারেই অবস্থিত। ১৯৯০ সালে UNHCR কর্তৃক এক সমীক্ষায় দেখা গেছে আফগানিস্তানের কুনার প্রদেশের মারাওয়ার জেলার ৬০% মানুষই পানীয় জলের জন্য এই নদীর জলের উপরই নির্ভরশীল।


title: চিত্রল নদী

text: দুই লাগোয়া উপত্যকা কুনার ও চিত্রল বর্তমানে দু'টি আলাদা আলাদা দেশ, পাকিস্তান ও আফগানিস্তানে বিভক্ত। কিন্তু আগে এই অঞ্চলের উপর দিয়ে একটি বহুল ব্যবহৃত বাণিজ্যপথ চালু ছিল। পামিরগ্রন্থির উচ্চ পার্বত্য অঞ্চলের মধ্য দিয়ে আসা গিরিপথগুলি থেকে এই উপত্যকাদু'টির মধ্য দিয়ে ভারতীয় উপমহাদেশের সমভূমিতে নেমে আসার পথটি ছিল একটি অন্যতম সহজ পথ। তবে চিত্রল নদীটি বেশিরভাগ অঞ্চলেই নৌচলাচলের পক্ষে অযোগ্য হওয়ায় এক্ষেত্রে জলপথের থেকে স্থলপথই বেশি ব্যবহৃত হত। মধ্য ঊনবিংশ শতাব্দীতে ইংরেজ সেনাপতি মেজর জেনারেল অগাস্টাস অ্যাবট এই অঞ্চলে অভিযান চালাতে গিয়ে আফগানিস্তানের কুনার উপত্যকায় এই নদীর অববাহিকা অঞ্চল প্রত্যক্ষ করেন। তাঁর বিবরণেও এই অঞ্চলের সমৃদ্ধি ও সৌন্দর্যের সুন্দর একটি বিবরণ আমরা পেয়ে থাকি। তবে বর্তমানে এই বাণিজ্যপথ রাজনৈতিক কারণে সম্পূর্ণই পরিত্যক্ত।


title: ফটিকছড়ি করোনেশন আদর্শ উচ্চ বিদ্যালয়

text: ফটিকছড়ি করোনেশন সরকারি মডেল উচ্চ বিদ্যালয়(স্থানীয় মানুষের নিকট বড় স্কুল নামে পরিচিত) বাংলাদেশের চট্টগ্রাম জেলার একটি শিক্ষা প্রতিষ্ঠান।


title: ফটিকছড়ি করোনেশন আদর্শ উচ্চ বিদ্যালয়

text: এই প্রতিষ্ঠানটি চট্টগ্রাম জেলার ফটিকছড়ি পৌরসভায় অবস্থিত।


title: ফটিকছড়ি করোনেশন আদর্শ উচ্চ বিদ্যালয়

text:
উচ্চ বিদ্যালয় হিসাবে ১৯১২ সালে প্রতিষ্ঠিত বলে উল্লেখ থাকলেও অনেকে মনে করেন যে, বিদ্যালয়টি ১৮৮০ সালের দিকে প্রথম যাত্রা শুরু করেছিল। ইংরেজ শাসন আমলে আধুনিক শিক্ষায় অনগ্রসর যুগে এ বিদ্যালয় প্রতিষ্ঠিত হয়েছিল। স্থানীয় শিক্ষানুরাগী মনীষীদের সাহায্য সহযোগিতার পাশাপাশি ইংরেজ রাজশক্তির পৃষ্ঠপোষকতাও উল্লেখযোগ্য ছিল বলে স্পষ্ট ধারণা করা যায়। ১৯১১ সালে ইংরেজ রাজ পরিবারের ঐতিহাসিক রাজাভিষেক বা 'Coronation Ceremony' এর প্রেক্ষিতে 'Coronation High English School' নামকরণ থেকে এটা স্পষ্ট হয়ে উঠে। তৎকালীন সময়ে এ পূর্ববঙ্গে একইভাবে একইনামে আরো দু'টি বিদ্যালয় প্রতিষ্ঠিত হয়েছিল। একটি নারায়ণগঞ্জে এবং অন্যটি খুলনায়। কালক্রমে অন্য দু'টি বিদ্যালয় সরকারিকরণের মাধ্যমে উন্নয়নের ছোঁয়া পেয়ে ধন্য হলেও এ বিদ্যালয়ের ভাগ্যে তা হয়ে উঠেনি। অনেকে মনে করেন যে, বিদ্যালয়টির প্রতিষ্ঠাতা পশ্চিম বঙ্গের অধিবাসী সাব রেজিস্ট্রার আহাম্মদ এজাহার। মাঝে মাঝে তার ওয়ারিশেরা এসে এ বিদ্যালয়টি দেখে যেতেন। বিদ্যালয়ের ঐতিহ্যের সাথে আর একজন মনীষীর নাম জড়িয়ে আছে, তিনি হলেন আক্কাস আলী মুনসেফ। বিদ্যালয়টির পুকুরঘাটে ১৯৩৪ সালে তার সম্মানার্থে মার্বেল পাথরের স্মৃতি ফলক লাগানো আছে। আর একজন
সরকারী কর্মকর্তার নামও জড়িয়ে
আছে এ বিদ্যালয়ের ঐতিহ্যের
সঙ্গে। তিনি হলেন সাব
রেজিষ্টার আব্দুল ওয়াহাব সাহেব।
১৯৪০ সালে নির্মিত মসজিদের
ভিত্তি প্রস্তরে তাঁর সম্মানার্থে
মার্বেল পাথরের স্মৃতি ফলক
লাগানো আছে।
এ বিদ্যালয় প্রতিষ্ঠার ক্ষেত্রে
স্থানীয় দানশীল ব্যক্তিবর্গের
অনুদান ও অবদান অবশ্যই ছিল। এমন
ব্যক্তিবর্গ ছিলেন নিঃস্বার্থ,
উদার ও উন্নত চিন্তায় চিন্তাশীল।
তাই বিদ্যালয়ের নামকরণে কোন
ব্যক্তি বিশেষের নাম যুক্ত হয়নি।
প্রথম দিকে বিদ্যালয়ের অবস্থান
ছিল ফটিকছড়ি মুন্সেফ আদালতের
পূর্বদিকে রাস্তার উত্তর পার্শ্বে।
পরবর্তীতে ১৯১৭ সালের দিকে
বিদ্যালয়ের বর্তমান স্থানে
আধাপাকা ভবন তৈরি হলে
পূর্ববর্তী স্থানে বিদ্যালয়ের
প্রধান শিক্ষকের বাসভবন বিদ্যমান
ছিল। পরে ১৯৫৮ সালে ফটিকছড়ি
বালিকা উচ্চ বিদ্যালয়কে
হস্তান্তর করা হয়। প্রথম দিকে
প্রাথমিক বিদ্যালয় ও উচ্চ
বিদ্যালয়ের সঙ্গে সংযুক্ত ছিল
এবং একই গৃহে পরিচালিত হতো।
পরে প্রাথমিক বিদ্যালয়ের দায়
দায়িত্ব সরকার গ্রহণ করায়
বিদ্যালয়ের পূর্বাংশে ৩০ শতক
জমি দানপত্র দ্বারা প্রাথমিক
বিদ্যালয়কে হস্তান্তর করা হয় এবং
প্রাথমিক বিদ্যালয়ের জন্য আলাদা
ঘরদরজা তৈরি হয়। উল্লেখ্য যে,
ফটিকছড়ি কলেজের যাত্রা শুরু
হয়েছিল এই বিদ্যালয়ের
হোস্টেলে ক্লাসের ব্যবস্থা করে
ক্লাস নেওয়া হতো, পরবর্তীতে
কলেজের বর্তমান অবস্থানে
স্থানান্তরিত হ্য এবং ডিগ্রী
কলেজে উন্নীত হয়।
গণপ্রজাতন্ত্রী বাংলাদেশ সরকার কর্তৃক বিদ্যালয়টি উপজেলার মডেল বিদ্যালয় হিসেবে রুপান্তরিত হয়েছে।ফলে বিদ্যালয়ের পিছনে ১,২৩,০০০০০/-(এককোটি তেইশ লক্ষ) টাকা ব্যয়ে চার তলা বিশিষ্ট অত্যাধুনিক ভবন নির্মাণ করা হয়েছে।ফলে বর্তমানে আধুনিক ও বিজ্ঞান সম্মত পাঠদানের মাধ্যমে বিদ্যালয়ের লেখাপড়া অনেক এগিয়ে যাবে।


title: ফটিকছড়ি করোনেশন আদর্শ উচ্চ বিদ্যালয়

text:
২৯ আগস্ট ২০১৭ বাংলাদেশের প্রধানমন্ত্রী শেখ হাসিনা ১৪৮টি স্কুল জাতীয়করণে সদয় সম্মতি
প্রদান করেন এবং জাতীয়করণের লক্ষ্যে দ্রুত
পদক্ষেপ নেয়ার নির্দেশও দেন। সরকার কতৃক চট্টগ্রাম
বিভাগে নতুন করে যে কয়েকটি মাধ্যমিক
বিদ্যালয়কে জাতীয়করন বা সরকারিকরণ করার ঘোষনা
দেয়া হয়েছে তন্মধ্যে ফটিকছড়ি


title: ফটিকছড়ি করোনেশন আদর্শ উচ্চ বিদ্যালয়

text:
করোনেশন আদর্শ উচ্চ বিদ্যালয়ের নামও রয়েছে।
ইতিমধ্যে জাতীয়করণের লক্ষে গত ১৬/১০/২০১৭ ইংরেজি তারিখে চট্টগ্রাম অঞ্চলের মাননীয় উপ-পরিচালকের নেতৃত্বে পরিদর্শনকারি দল বিদ্যালয়ের যাবতীয় তথ্যাদি পরীক্ষা-নিরীক্ষার কাজ সুসম্পন্ন করেন ৷


title: ফটিকছড়ি করোনেশন আদর্শ উচ্চ বিদ্যালয়

text:
ফটিকছড়ি বিবিরহাট বাজার ও ব্যবসা কেন্দ্র থেকে একটু দূরে ৫.১৩ একর জমির সুবিশাল এলাকা জুড়ে এ বিদ্যালয়ের অবস্থান। দক্ষিণমুখী ২৫০ ফুট লম্বা পাঁকা স্কুল গৃহ। বিদ্যালয় গৃহের উপর
সোভা বৃদ্ধি করে আছে মুকুট আকারের
অদ্বিতীয় স্থাপিত কারু কাজ যা অযত্ন
অবহেলা জীর্ণ হয়েও দর্শককূলকে মুগ্ধ করে
তোলে।বিদ্যালয়ের সামনে খেলার মাঠ ও
তার পার্শ্বে স্বচ্ছ সরোবরের ন্যায় পুকুর এবং
রাস্তা।পুকুরের প্রাচীন সানবান্ধা ঘাট ও
তিন পাড়ে বসার পুরাতন গ্যালারী আজো
বিদ্যমান আছে।এগুলো বিদ্যালয়ের সহিত
সংশ্লিষ্ট অতীতের মনীষীদের মন-
মানসীকতা ও রুচির স্বাক্ষর বহন করে।
এ বিদ্যালয়ে ১টি প্রশাসনিক ভবন, সর্বমোট ৩০ শ্রেণীকক্ষ সম্বলিত ৪টি একাডেমিক ভবন, ১টি মসজিদ ও ১টি বিজ্ঞান ল্যাবরেটরী এবং ১ টি সমৃদ্ধ লাইব্রেরি রয়েছে। এছাড়া এ বিদ্যালয়ে ইন্টারনেট সমৃদ্ধ সুপরিসর কম্পিউটার ল্যাব এবং মাল্টিমিডিয়া ক্লাসরুম রয়েছে।


title: ফটিকছড়ি করোনেশন আদর্শ উচ্চ বিদ্যালয়

text: বেসরকারি ব্যবস্থাপনার নীতি অনুসারে এটি একজন সভাপতির নেতৃত্বে ৯ সদস্য বিশিষ্ট একটি পরিচালনা কমিটি দ্বারা পরিচালিত হয় যার সদস্য সচিব হচ্ছেন প্রধান শিক্ষক।


title: ফটিকছড়ি করোনেশন আদর্শ উচ্চ বিদ্যালয়

text: বিদ্যালয়ের প্রধান শিক্ষক জনাব মোহাম্মদ রেজাউল করিম। এছাড়া সহকারি প্রধান শিক্ষক, সহকারি শিক্ষক এবং ভোকেশনালের শিক্ষক সহ মোট ২৯ জন শিক্ষক শিক্ষিকা রয়েছেন।


title: ফটিকছড়ি করোনেশন আদর্শ উচ্চ বিদ্যালয়

text: এই প্রতিষ্ঠানটিতে ১২ শতাধিক শিক্ষার্থী অধ্যয়ন করছে। এই প্রতিষ্ঠানে রাঙ্গামাটিয়া, ধুরুং, সুন্দরপুর, পাইন্দং,হারুয়ালছড়ি,ভুজপুর, কাঞ্চননগর ইউনিয়ন সহ ফটিকছড়ি উপজেলার বিভিন্ন দূর-দূরান্তের জায়গা হতে শিক্ষার্থীরা বিদ্যা অর্জন করতে আসে।


title: ফটিকছড়ি করোনেশন আদর্শ উচ্চ বিদ্যালয়

text: সাদা শার্ট এবং কালো প্যান্ট।


title: ফটিকছড়ি করোনেশন আদর্শ উচ্চ বিদ্যালয়

text:
বিগত বছরের পাশের হার ৯৮.৫%।
এছাড়া বিগত কয়েকবছরের মাধ্যমিক স্কুল সার্টিফিকেট পরীক্ষায় বিদ্যালয়ের ছাত্ররা কৃতীত্বের সাথে উত্তীর্ণ হয়েছে।২০১৩ সালের এস.এস.সি. পরীক্ষায় মোট ১৬ জন ছাত্র জিপিএ ৫ পেয়ে উত্তীর্ণ হয়।২০১৪ সালের এস.এস.সি. পরীক্ষায় মোট ১৩ জন ছাত্র জিপিএ ৫ পেয়ে উত্তীর্ণ হয়।২০১৭ সালের এস.এস.সি. পরীক্ষায় মোট ০৮ জন ছাত্র জিপিএ ৫ পেয়ে উত্তীর্ণ হয়।


title: জনতা কলেজ

text: জনতা কলেজ বাংলাদেশের উত্তরাঞ্চলের নীলফামারী জেলার ডিমলা উপজেলায় অবস্থিত একটি কলেজ। কলেজটি ১৯৯৩ সালে প্রতিষ্ঠিত হয়। বর্তমানে কলেজটি জাতীয় বিশ্ববিদ্যালয় অধিভুক্ত।


title: জনতা কলেজ

text: জনতা কলেজ ১৯৯৩ সালে উপজেলার দ্বিতীয় কলেজ হিসেবে প্রতিষ্ঠিত হয়। প্রতিষ্ঠাকালীন সময়ে কলেজটিতে রাজশাহী শিক্ষা বোর্ডের অধীনে শুধু উচ্চ মাধ্যমিক পর্যায়ে পড়ানো হতো। ২০১০ সালে স্নাতক (পাশ) কোর্স চালু হয়।


title: জনতা কলেজ

text: বর্তমানে জনতা কলেজে ৩টি বিষয়ে স্নাতক (সম্মান) ২টি বিভাগে স্নাতক (পাশ) এবং উচ্চ মাধ্যমিক পর্যায়ে পাঠ্যদান করা হয়।


title: ইষ্টি কুটুম

text: ইষ্টি কুটুম হল টিভি চ্যানেল স্টার জলসার একটি সিরিয়াল। ইষ্টি কুটুম গল্পের নায়্ক অর্চি একবার সাঁওতালদের একটি মেলায় যায়। কিন্তু সাঁওতালরা তাকে বন্দি করে। তারা তাকে মেরে ফেলতে চাইলেও বাহা নামের একটি মেয়ে তাদের বাঁধা দেয়। তখন তারা বাহাকে অর্চির সঙ্গে বিয়ে দেয়। কিন্তু অর্চি বিয়েটা কখনও মেনে নিতে পারে নি, কারণ সে মুন নামের একটি মেয়েকে ভালোবাসে। এভাবে ঘটনা এগিয়ে যায়।


title: দ্য এশিয়ান ব্যাংকার জার্নাল

text: দ্য এশিয়ান ব্যাংকার জার্নাল হল সিঙ্গাপুরের অন্যতম বাণিজ্যিক প্রকাশনা যা বৈশ্বিক অর্থনীতির নানান বিষয় নিয়ে বিচার-বিশ্লেষণ করে থাকে। এমানুয়েল ড্যানিয়েল এবং তার সহযোগীদের দ্বারা সম্পাদিত এ ম্যাগাজিনটির প্রকাশনা সংস্থা দ্য এশিয়ান ব্যাংকার গ্রুপ, যা গবেষণা, সম্মেলন এবং প্রশিক্ষণমূলক ব্যবসার নানান কর্মকাণ্ডকে কেন্দ্র করে বৈশ্বিক অর্থনীতির বিচার-বিশ্লেষণ করে থাকে। ম্যাগাজিন থেকে প্রকাশিত নিবন্ধসমূহ কোম্পানির ওয়েবসাইটেও প্রকাশিত হয়ে থাকে। কোম্পানির চীনা ওয়েবসাইটে ও চীনা সংস্করণের ম্যাগাজিনে (যা চীনে প্রকাশিত হয়) মূলত এগুলো প্রকাশিত হয়।


title: দ্য এশিয়ান ব্যাংকার জার্নাল

text: ২০০৯ সালে "দ্য এশিয়ান ব্যাংকার"-এর অনলাইন সংস্করণ চালু করে। এর মাধ্যমে এই প্রতিষ্ঠান সম্পূর্ণরূপে সকল প্রকার তথ্যাবলী মুদ্রিত রূপে উপস্থাপনের চেয়ে দ্রুত উপস্থাপনের প্রতিই বেশি জোর দেয়।


title: দ্য এশিয়ান ব্যাংকার জার্নাল

text: কোম্পানির মূল বিষয়ই ছিল "দ্য এশিয়ান ব্যাংকার জার্নাল", যা ৪০ পৃষ্ঠার পাক্ষিক ম্যাগাজিন হিসেবে জানুয়ারি, ১৯৯৭ সাল থেকে প্রকাশিত হয়ে আসছে। ১৯৯৭ ও ১৯৯৮-এর পুরোটা জুড়ে এটি এশিয়ার অর্থনৈতিক সমস্যা প্রকাশ করে, যেগুলো ড্যানিয়াল স্বয়ং লিখতেন। এর জন্য এবং ব্যাংকিং খাতে ইন্টারনেটের গুরুত্ব বিষয়ক লেখনীর জন্য তিনি ১৯৯৭ সালের ফেব্রুয়ারি মাসে সম্মানজনক "সিটিব্যাংক এক্সিলেন্স ইন জার্নালিজম" পুরস্কার লাভ করেন।


title: দ্য এশিয়ান ব্যাংকার জার্নাল

text: ড্যানিয়েল ম্যাগাজিনটির প্রকাশ শুরু করবার আগে একজন পরামর্শক হিসেবে কাজ করতেন। তিনি জার্নালটিকে ব্যাংকিং এবং অর্থনৈতিক সেবামূলক পথে প্রবেশের একটি সুযোগ হিসেবে জার্নালটিকে দেখেন। ড্যানিয়েলের মতে এ পত্রিকাটি আঞ্চলিক ব্যাংকিং শিল্পের উপর কাজ করে, তাই জ্যেষ্ঠ ব্যাংক কর্মকর্তাদের অভিজ্ঞতা বর্ণনার একটি স্থান "এশিয়ান ব্যাংকার জার্নাল"। এছাড়াও এশিয়ার নানা গবেষণামূলক কাজ সম্প্রসারণের পাশাপাশি বিভিন্ন সংস্থা পরিচালনা করার একটি শক্ত ভিত্তি গড়ে তোলার জন্যেও এ প্রকাশনা কাজ করবে।


title: দ্য এশিয়ান ব্যাংকার জার্নাল

text: ম্যাগাজিন শিল্পের নানা দিক, যেমন সম্পাদকীয়, বর্তমান ঘটনাসমূহের বিশ্লেষণ, খুচরা ব্যাংকিং, লেনদেন, ঝুঁকি ব্যবস্থাপনা, ব্যাংক রেগুলেশন এবং অর্থনৈতিক খাতে তথ্য-প্রযুক্তি প্রভৃতি বিষয়ে লেখালেখি করত। এটি শিল্পপতিদের প্রোফাইলও প্রকাশ করত, যা শিল্পপতিদের প্রভাবসহ নানা দিক বিশ্লেষণ করত। সেইসাথে বিভিন্ন ব্যাংকের সিইও এবং প্রধান নিয়ন্ত্রকদের সাক্ষাৎকারও এতে প্রকাশিত হত। কোম্পানির ওয়েবসাইটে এই সাক্ষাৎকারসমূহকে এখনো পাওয়া যায়।


title: দ্য এশিয়ান ব্যাংকার জার্নাল

text: ২০০৫ সাল থেকে "দ্য এশিয়ান ব্যাংকার জার্নাল" বছরে দশবার করে প্রকাশিত হয়। যদিও ড্যানিয়েল বর্তমান সম্পাদনার কার্যক্রম তার অধীনস্থদের হাতেই ছেড়ে দিয়েছেন, তবুও তিনি প্রায়শই এ জার্নালের জন্য ব্লগ লিখে থাকেন।


title: দ্য এশিয়ান ব্যাংকার জার্নাল

text: এশিয়ান ব্যাংকারের মোট তিনটি ব্যবসায়িক শাখা আছে। এর মধ্যে একটি এই প্রকাশনাকে অনলাইন মাধ্যমে এবং অপর এক শাখা মুদ্রিত ধরণে প্রকাশের কাজ করে। তৃতীয় শাখাটি বিভিন্ন সময়ে নানা আঞ্চলিক ব্যাংকিং সামিট, গোলটেবিল বৈঠকের আয়োজন করে ও নানামুখী গবেষণা পরিচালনা করে থাকে।


title: প্রবীণ তোগাড়িয়া

text: প্রবীণ তেগড়িয়া একজন হিন্দু কট্টরপন্থী নেতা। তিনি বর্তমানে বিহিপের আন্তর্জাতিক মহাসচিব। পেশায় একজন ডাক্তার হলেও তিনি মাত্র ২২ বছর বয়সে রাষ্ট্রীয় স্বয়ংসেবক সঙ্ঘে যোগ দান করেন। এবং কিছুদিন পরেই তাঁকে স্বয়ংসেবকদের প্রধান হিসেবে নির্বাচিত করা হয়। তিনি তাঁর উত্তেজক ও বিবাদিত বয়ানের জন্যে বেশী পরিচিত।


title: প্রবীণ তোগাড়িয়া

text: প্রবীণ তোগাড়িয়া গুজরাতের অমরেলি জেলায় জন্মগ্রহণ করেন। পরে তাঁর বাবা মার সাথে ১০ বছর বয়সে আহমদাবাদে চলে আসেন। এবং রাষ্ট্রীয় স্বয়ংসেবক সঙ্ঘতে যোগ দেন।তিনি এমবিবিএস করার পর সার্জারি বিষয়ক পড়াশোনা করেন ও পরে ১৪ বছর তিনি একজন সার্জেন হিসেবে অভ্যাস করেন। তিনি তাঁর নিজ বলে আহমেদাবাদে একটি হসপিটাল চালুকরেন যার নাম ধন্বন্তরি হাসপাতাল।


title: মহিমাগঞ্জ উচ্চ বিদ্যালয়

text: মহিমাগঞ্জ উচ্চ বিদ্যালয় () মহিমাগঞ্জ ইউনিয়ন এর প্রাণকেন্দ্রে অবস্থিত।


title: মহিমাগঞ্জ উচ্চ বিদ্যালয়

text: মহিমাগঞ্জ উচ্চ বিদ্যালয় ১৯৪৫ খ্রীষ্টাব্দে প্রতিষ্ঠা লাভ করে ।সাদা রঙ এর শার্ট এবং নেভিবুলু রঙ এর ফুল প্যান্ট ।


title: মহিমাগঞ্জ উচ্চ বিদ্যালয়

text: ১৩টি শ্রেণীকক্ষ, ১টি মিলনায়তন, ৩টি অফিস রুম, ১টি গ্যারেজ এবং ১টি কমন রুম ।


title: বিয়েট্রিস হিকস

text: বিয়েট্রিস এলিস হিকস (২রা জানুয়ারি, ১৯১৯ – ২১ শে অক্টোবর, ১৯৭৯) ছিলেন একজন অামেরিকান প্রকৌশলী, যিনি সর্বপ্রথম নারী প্রকৌশলী হিসেবে ওয়েস্টার্ন ইলেক্ট্রিক কর্তৃক অস্থায়ী নিযুক্ত হন এবং একই সাথে তিনি 'সোসাইটি অব উইমেন ইঞ্জিনিয়ার্স' এর সহ-প্রতিষ্ঠাতা ও প্রথম প্রেসিডেন্ট। যে সময়ে প্রকৌশলী হিসেবে নারীদের পেশাকে যথেষ্ট অাড়চোখে দেখা হতো, সে সময়ে প্রকৌশল ক্ষেত্রে প্রবেশ করা সত্ত্বেও হিকস বিভিন্ন পদে নেতৃত্ব প্রদান করেন এবং একটি প্রকৌশল কারখানার মালিক হন। তাঁর সময়ে তিনি 'অ্যাপোলো মুন ল্যান্ডিং মিশনস' নামক যুক্তরাষ্ট্রের একটি মহাকাশ প্রোগ্রামে যে গ্যাস ঘনত্বকরণের সুইচ (Gas Density Switch) ব্যবহার করা হয়েছিলো তার উন্নতিসাধন করেন ।


title: বিয়েট্রিস হিকস

text: বিয়েট্রিস হিকস ১৯১৯ সালে নিউ জার্সি'র অরেঞ্জে জন্মগ্রহণ করেন এবং তাঁর বাবা লাক্স হিকস ছিলেন একজন কেমিক্যাল প্রকৌশলী এবং তাঁর মা ছিলেন ফ্লোরেন্স বেনেডিক্ট । ছোটবেলা থেকেই হিকসের ইচ্ছে, বড় হয়ে তিনি বাবার মতো প্রকৌশলী হবেন। যেহেতু সে সময় মেয়েদের প্রকৌশল নিয়ে পড়াটা সামাজিক ভাবে বেমানান হিসেবেই দেখা হতো, তাই বাবা-মা তাঁদের মেয়ের ইচ্ছের বিরোধিতা কিংবা তাঁকে প্রকৌশল পড়াতে অপারগতা প্রকাশ করলেন, এছাড়াও তাঁর কিছু শিক্ষক ও সহপাঠী তাকে প্রকৌশল নিয়ে পড়তে নিরুৎসাহিত করেছিল। শত বাঁধা-বিপত্তিসত্ত্বে হিকস ১৯৩৫ সালে অরেঞ্জ হাই স্কুল থেকে স্নাতক শেষ করলেন এবং ১৯৩৯ সালে নিওয়ার্ক কলেজ অব ইঞ্জিনিয়ারিং (বর্তমানে যেটি নিউ জার্সি ইনস্টিটিউট অব টেকনোলজি হিসেবে পরিচিত) থেকে কেমিক্যাল প্রকৌশলের উপর স্নাতক ডিগ্রী অর্জন করেন । তাঁর পাঠ্য ক্লাসে কেবলমাত্র দুজন নারী ছিলো। কলেজে পড়াশুনার ফাঁকে, হিকস 'অ্যাবারক্রম্বি এন্ড ফিচ' নামের কোম্পানিতে টেলিফোন অপারেটর হিসেবে এবং বিশ্ববিদ্যালয়ের গ্রন্থাগারে কাজ করেন । স্নাতক ডিগ্রী অর্জনের পর হিকস নিওয়ার্ক কলেজ অব ইঞ্জিনিয়ারিং-এ গবেষণা সহকর্মী হিসেবে তিন বছর থাকেন এবং এখানে তিনি এডওয়ার্ড ওয়েস্টনের অাবিষ্কারের ইতিহাস সম্পর্কে পড়াশুনা করেন এবং রাতে অতিরিক্ত ক্লাস নেন।


title: বিয়েট্রিস হিকস

text: ১৯৪২ সালে হিকস ওয়েস্টার্ন ইলেক্ট্রিক কোম্পানিতে নিউ জার্সির কার্নিতে কোয়ার্টজ ক্রিস্টাল অসিলেটর এর ডিজাইন এবং পরীক্ষা-নিরীক্ষা করার চাকুরী নেন । ওয়েস্টার্ন ইলেক্ট্রিক কোম্পানিতে নারী প্রকৌশলী হিসেবে তিনিই প্রথম নিযুক্ত হন এবং এখানে তিনি তিন বছর চাকুরী করেন । তাঁর বাবার মৃত্যুর পর তিনি নিউ জার্সির ব্লুমফিল্ড ভিত্তিক অারেকটি মেটালওয়ার্কিং কারখানা 'নিওয়ার্ক কন্ট্রোলস কোম্পানি' "(যেটি হিকসের বাবা প্রতিষ্ঠা করেছিলেন)" -তে যোগ দেন । ১৯৫৫ সালে তাঁর চাচার কাছ থেকে কোম্পানিটি কেনার অাগ পর্যন্ত হিকস প্রথমে প্রধান প্রকৌশলী এবং পরবর্তীতে ভাইস প্রেসিডেন্ট ইনচার্জ অব ইঞ্জিনিয়ারিং হিসেবে কাজ করেন। হিকস গ্যাস ঘনত্বকরণের সুইচের ডিজাইন এবং উদ্ভাবন করেন, পরে যেটি যুক্তরাষ্ট্র চাঁদে অবতরণ মহাকাশ প্রোগ্রামে ব্যবহার করেছিলো এবং তিনি ডিভাইসের কাঠামোগত সীমা অতিক্রম নির্ধারণে সেন্সরের ক্ষেত্রে তিনি গুরুত্বপূর্ণ ভূমিকা পালন করেন। গ্যাস ঘনত্বকরণের সুইচের উপর হিকস একাধিক প্রযুক্তিগত গবেষণাপত্র তৈরি করেছিলেন । নিওয়ার্ক কন্ট্রোল কোম্পানিতে কর্মরত থাকাকালীন, হিকস ১৯৪৯ সালে স্টিভেনস ইনস্টিটিউট থেকে পদার্থ বিজ্ঞানে স্নাতকোত্তর ডিগ্রী অর্জন করেন ।


title: বিয়েট্রিস হিকস

text: যুক্তরাষ্ট্রের পূর্ব উপকূলে (ইস্ট কোস্ট) ১৯৫০ সালে হিকস এবং অন্যান্য নারীরা একটি সংগঠন করার উদ্দেশ্যে আলোচনার অায়োজন করেন, যে সংগঠনটির মূল লক্ষ্য ছিলো নারী প্রকৌশলীদের অারো দক্ষ করে তোলা এবং প্রকৌশল ক্ষেত্রে নারীদের অংশগ্রহণ অারো বৃদ্ধি করা। দুই বছর পর সংগঠনটি 'সোসাইটি অব উইমেন ইঞ্জিনিয়ার্স'-এ রূপান্তরিত হয়। হিকস ১৯৫০ থেকে ১৯৫২, পরপর দুইবার সংগঠনটির প্রেসিডেন্ট হিসেবে নির্বাচিত হন। ১৯৬৩ সালে দ্যা সোসাইটি অব উইমেন ইঞ্জিনিয়ার্স হিকসকে সর্বোচ্চ সম্মান হিসেবে 'দ্যা সোসাইটি অব উইমেন ইঞ্জিনিয়ারস অ্যাসিভমেন্ট অ্যাওয়ার্ড' পদকে ভূষিত করে। নারী প্রকৌশলী পেশার প্রসারে হিকস জনমানুষের সম্পৃক্ততা বৃদ্ধির জন্য বিভিন্ন সভাসমাবেশে যোগদান এবং এ বিষয়ে বলিষ্ঠ বক্তৃতা প্রদানের উদ্দেশ্যে যুক্তরাষ্ট্র সফর করেন। তিনি বিশ্বাস করতেন, নারী প্রকৌশলীদের অারো নিবিড়ভাবে প্রশিক্ষণ ও পর্যবেক্ষণ করা গেলে, তাঁদের গ্রহণযোগ্যতা দ্রুত বেড়ে যাবে।


title: বিয়েট্রিস হিকস

text: ১৯৪৮ সালে হিকস ফেলোশীপ প্রাপ্ত প্রকৌশলী রডনে ডিউয়েন শীপকে বিয়ে করেন। তিনি কারখানায় পরামর্শকারী হিসেবে কাজ করার অাগেও প্রকৌশল পদ সমপর্যায়ের পরিচালক হিসেবে দুইবার দায়ত্ব পালন করেন। ১৯৬০ সালে 'ন্যাশনাল সোসাইটি অব প্রফেশনাল ইঞ্জিনিয়ার্স' কর্তৃক দক্ষিণ অামেরিকায় একমাস ব্যাপী গবেষণা এবং বক্তৃতা প্রদানের জন্য এই দম্পতিকে নির্বাচিত করা হয়। অার এ সফরের মূল উদ্দেশ্য ছিলো অামেরিকা ও দক্ষিণ অামেরিকার প্রকৌশলীদের মধ্য অান্তর্জাতিক পর্যায়ে পারস্পরিক সহযোগিতার উপর অালোকপাত করা। ১৯৬৬ সালে শীপ মারা যাওয়ার পর, হিকস নিওয়ার্ক কন্ট্রোলস কোম্পানিটি বিক্রি করে দেন এবং তাঁর পরবর্তী স্বামীর পরামর্শমূলক ব্যবসার দায়িত্ব নেন। ১৯৬০ থেকে ১৯৬৩ সাল পর্যন্ত সময়ে বিভিন্ন সেবাখাতে কর্মরত নারীদের প্রতিরক্ষা উপদেষ্টা কমিটিতে কাজ করার জন্য হিকস নির্বাচিত হন এবং তিনি প্রথম অান্তর্জাতিক নারী প্রকৌশলী ও বিজ্ঞানীদের সম্মেলনের পরিচালক ছিলেন। এছাড়া তিনি চারটি অান্তর্জাতিক ব্যবস্থাপনা অধিবেশনে যুক্তরাষ্ট্রের প্রতিনিধিত্ব করেন।


title: বিয়েট্রিস হিকস

text: ১৯৭৯ সালের ২১ শে অক্টোবরে, নিউ জার্সির প্রিন্সটোনে হিকস মারা যান।


title: বিয়েট্রিস হিকস

text: নিওয়ার্ক কন্ট্রোল কোম্পানিতে বিশেষ ভূমিকা রাখার কারণে ১৯৫২ সালে মেডময়জেলে (Mademoiselle) ম্যাগাজিন হিকসকে "উইমেন অব দ্যা ইয়ার ইন বিজনেস" হিসেবে ঘোষণা দেয় । ১৯৭৮ সালে প্রকৌশলে সর্বোচ্চ সম্মাননা হিসেবে ন্যাশনাল একাডেমি অব ইঞ্জিনিয়ারিং এ যোগদানের জন্য হিকসে অামন্ত্রণ জানানো হয় এবং তিনি ষষ্ঠতম নারী হিসেবে এই সংগঠনে যোগদান করেন । ২০০২ সালে হিকস ন্যাশনাল উইমেনস হল ফেম এ অভিষিক্ত হন ।


title: বিয়েট্রিস হিকস

text: হিকস হোবার্ট এন্ড উইলিয়াম স্মিথ কলেজ, রেঞ্জেলার পলিটেকনিক ইনস্টিটিউট, স্টিভেনস ইনস্টিটিউট অব টেকনোলজি এবং ওরসেস্টার পলিটেকনিক ইনস্টিটিউট থেকে সম্মানসূচক ডক্টরেট ডিগ্রী লাভ করেন। তিনি ছিলেন রেঞ্জেলার পলিটেকনিক ইনস্টিটিউট থেকে সম্মানসূচক ডক্টরেট ডিগ্রী লাভকারী প্রথম নারী। তাছাড়া তিনি অামেরিকান সোসাইটি অব মেকানিকাল ইঞ্জিনিয়ার্স এবং ইনস্টিটিউট অব ইলেক্ট্রিকাল এন্ড ইঞ্জিনিয়ার্স এর সদস্যও ছিলেন।


title: ভান্ডারিয়া পৌরসভা

text: ভান্ডারিয়া পৌরসভা বাংলাদেশের পিরোজপুর জেলার অন্তর্গত ভান্ডারিয়া উপজেলার একটি নগরভিত্তিক স্থানীয় সরকার সংস্থা। ২০১৫ সালে এই পৌরসভাটি প্রতিষ্ঠিত হয়। এটি একটি "গ" শ্রেনীর পৌরসভা। নবগঠিত এ পৌরসভাটি পিরোজপুর জেলার চতুর্থ ও বরিশাল বিভাগের ২৬ তম পৌরসভা।


title: ভান্ডারিয়া পৌরসভা

text: ২০১৫ সালের ১৪ সেপ্টেম্বর মন্ত্রিসভার প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) এর একটি সভায় ভান্ডারিয়াকে পৌরসভা করার সিদ্ধান্ত নেওয়া হয়। ২২ সেপ্টেম্বর প্রজ্ঞাপন জারি করে ভান্ডারিয়াকে পৌরসভা ঘোষণা করা হয়। উপজেলার ভান্ডারিয়া সদর ইউনিয়নের লক্ষিপুরা, ভান্ডারিয়া, কানুয়া, গাজীপুর এবং নদমুলা ইউনিয়নের দক্ষিণ শিয়ালকাঠীর একটি অংশ নিয়ে পৌরসভার সীমানা নির্ধারন করা হয়।


title: ভান্ডারিয়া পৌরসভা

text: ভান্ডারিয়া পৌরসভার আয়তন ২,৯৪৪ একর। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: ভান্ডারিয়া পৌরসভা

text: ২০১১ সালের আদমশুমারি অনুসারে, ভান্ডারিয়া পৌরসভা এলাকার জনসংখ্যা ৫১,২৩৩ জন।


title: সাংস্কৃতিক বিপ্লব

text: মহান শ্রমিক সাংস্কৃতিক বিপ্লব (সরলীকৃত চীনা: 无产阶级文化大革命, ঐতিহ্যবাহী চীনা: 無產階級文化大革命, পিনইন: Wúchǎn Jiējí Wénhuà Dà Gémìng, সাহিত্যে: Proletarian Cultural Great Revolution; সংক্ষিপ্ত চীনা ভাষায় বা ) যা সচরাচর গণচীনের সাংস্কৃতিক বিপ্লব নামে বৈশ্বিক অঙ্গনে পরিচিত। মাও সেতুংয়ের নেতৃত্বে গণপ্রজাতন্ত্রী চীনে বৃহৎরূপে সাংস্কৃতিক পরিবর্তনের লক্ষ্যে এ বিপ্লব সংঘটিত হয়। ১৯৬৬ থেকে ১৯৭৬ সময়কালে সামাজিক-রাজনৈতিক আন্দোলনের অংশ হিসেবে এটি হয়েছিল। চীনের কমিউনিস্ট পার্টির সভাপতি মাও সেতুংয়ের প্রস্তাবে পুঁজিবাদী ও প্রাচীনকালের ধ্যান-ধারণা থেকে দূরে রাখতে এবং প্রকৃত সমাজতান্ত্রিক চিন্তা-ভাবনা সংরক্ষণের লক্ষ্যেই এ বিপ্লবের সূচনা ঘটে। এছাড়াও, মাওবাদ দলে প্রভাব বিস্তারের জন্য এর সূত্রপাত হয়।


title: সাংস্কৃতিক বিপ্লব

text: খুব দ্রুত পরিবর্তন সম্পর্কীয় কার্যক্রম ব্যর্থ হওয়ায় সাংস্কৃতিক বিপ্লবের সূচনা ঘটে। চীনের ক্ষমতাসীন কমিউনিস্ট পার্টি থেকে ধনীক শ্রেণীর সদস্যদের বিতাড়নে মাও চেষ্টা চালান। দল থেকে তাদেরকে বিতাড়িত করার প্রাথমিক পদক্ষেপ হিসেবে তিনি সাম্যবাদী শিক্ষা আন্দোলনের সূত্রপাত করেন। এ আন্দোলনটি ১৯৬২ থেকে শুরু হয়ে ১৯৬৫ সালে শেষ হয়। একই সময়ে বিদ্যালয়ের পদ্ধতিতে পরিবর্তন করা হয় ও ছাত্রদের শিক্ষার পাশাপাশি কারখানা ও দলে কাজ করার পরিকল্পনা নেয়া হয়। ধীরেধীরে ১৯৬৫ সালে লিন বিয়াও, জিয়াং কিং ও চেন বোদা’র সমর্থন নিয়ে মাও ক্ষমতার দিকে যাত্রা করেন।


title: সাংস্কৃতিক বিপ্লব

text: মাওয়ের সমর্থক ও দেং জিয়াওপিংয়ের সমর্থকের কারণে কমিউনিস্ট পার্টি বিভক্ত হয়ে যায়। চীনের তরুণদের সমর্থন লাভের উদ্দেশ্যে ‘লিটল রেড বুক’ নামে মাওয়ের বক্তব্যমালা প্রকাশ করেন। তরুণদেরকে নিয়ে গঠিত রেড গার্ডও জনপ্রিয়তা পায়। তারা মাওয়ের বক্তব্যগুলোকে সর্বত্র প্রচার করতে থাকেন। এছাড়াও তারা মাওয়ের বিরুদ্ধবাদীদের মারধর করতে থাকে ও বাড়ী-ঘর, যাদুঘর ভেঙ্গে গুড়িয়ে দেয়। অনেক জায়গাতেই সংঘর্ষ ছড়িয়ে পড়ে ও চীনে অরাজক পরিবেশের সৃষ্টি হয়। বিপ্লবকালীন সময়ে বেশ কয়েকজন গুরুত্বপূর্ণ ব্যক্তি চীনে জোরপূর্বক অবস্থান করতে বাধ্য হন। তন্মধ্যে রাষ্ট্রপ্রধান লিও শাওকি, চীনের কমিউনিস্ট পার্টির মহাসচিব দেং জিয়াওপিং অন্যতম।


title: সাংস্কৃতিক বিপ্লব

text: সাংস্কৃতিক বিপ্লবের উদ্দেশ্য হল একটি সমাজতান্ত্রিক ও সাম্যবাদী সংস্কৃতির জন্ম দেয়া, প্রাচীন পুঁজিবাদী ও সামন্তীয় সংস্কৃতির বিলোপ সাধন করে সমগ্র সমাজে জ্ঞান ভিত্তিক বুদ্ধি বৃত্তির জাগরণ সৃষ্টি করা। টেকসই সমাজতান্ত্রিক সাম্যবাদী সমাজ বিনির্মাণে সাংস্কৃতিক বিপ্লব গুরুত্বপূর্ণ ভূমিকা পালন করে। এই তত্ত্বটি ভি আই লেনিনের, এটিকে সমাজতান্ত্র বিনির্মাণে এক আবশ্যিক অঙ্গ হিশেবে মূল্যায়ন করেন। সোভিয়েতে সাংস্কৃতিক বিপ্লব তেমন অগ্রসর না হলেও পরবর্তীকালে চীনে বাস্তবায়নের চেষ্টা করা হয়।


title: সাংস্কৃতিক বিপ্লব

text: সাংস্কৃতিক বিপ্লবের ফলে চীনে অনেক ধরনের সমস্যার তৈরী হয়। কল-কারখানায় নিযুক্ত কর্মীরা রাজনৈতিক কর্মকাণ্ডে লিপ্ত হওয়ায় উৎপাদন বেশ কমতে থাকে। এছাড়াও কর্মরত ব্যক্তিরা জানতো না যে কি কারণে তাঁরা বিপ্লবে সামিল হয়েছে। পরিবহণ ব্যবস্থায়ও এর প্রভাব পড়ে। অনেক রেলগাড়ী দেশের সর্বত্র রেড গার্ডদের জন্য ব্যবহার করা হয়। বৈজ্ঞানিক ও প্রকৌশলীদেরকে কারাগারে প্রেরণ করা হয় কিংবা খামারের কাজে নিযুক্ত করা হয়। এরফলে তাঁদের জ্ঞান বিফলে যায়। এধরনের পরিবর্তনের কারণে চীনের শিল্পজাত দ্রব্য উৎপাদন ১৪ শতাংশে নেমে যায়।


title: সাংস্কৃতিক বিপ্লব

text: অনেক চীনাদের শিক্ষাজীবন দ্রুততম সময়ে শেষ হয়। দেশের বিভিন্ন স্থানের তুলনায় শহরগুলোতেই শিক্ষা পদ্ধতি মারাত্মকভাবে ক্ষতিগ্রস্ত হয়। এছাড়াও, ‘তরুণদেরকে প্রেরণ করো’ শিরোনামে পরিকল্পনা গ্রহণ করায় শিক্ষাজীবন বাঁধাগ্রস্ত হয়। ঐ পরিকল্পনায় শিক্ষার্থীদেরকে শহর থেকে দেশের সর্বত্র প্রেরণ করা হয়েছিল।


title: সাংস্কৃতিক বিপ্লব

text: মে, ১৯৬৬ সালে ধীরে ধীরে শুরু হওয়া এ বিপ্লবটি ১৯৬৯ সালে শেষ হয়। নবম জাতীয় পার্টি কংগ্রেসের এক সভায় সাংস্কৃতিক বিপ্লবের সমাপ্তি ঘোষণা করা হয়। তা স্বত্ত্বেও ১৯৭১ সালে সামরিক কর্মকর্তা লিন বিয়াওয়ের দেহাবসান পর্যন্ত এর প্রভাব সক্রিয় ছিল। মাওয়ের দেহাবসানের পর চার সংঘবদ্ধ ব্যক্তিকে ১৯৭৬ সালে গ্রেফতার করা হয়। সংস্কারপন্থী দেং জিয়াওপিংয়ের নেতৃত্বে সাংস্কৃতিক বিপ্লবের সাথে সম্পৃক্ত মাওয়ের নীতিগুলো অপসারণ কার্যের সূচনা ঘটে। ১৯৮১ সালে পার্টি ঘোষণা করে যে, সাংস্কৃতিক বিপ্লব চীন প্রজাতন্ত্র প্রতিষ্ঠার পর দল, দেশ ও ব্যক্তিকে অনেক পিছিয়ে নিয়েছে ও গুরুতর ক্ষতির কারণ হয়ে দাঁড়িয়েছিল।


title: সাংস্কৃতিক বিপ্লব

text: গ্রন্থপঞ্জী


title: আল রহিম মসজিদ

text: মসজিদ আল রহিম বা আল-রাহীম দুবাই মারিনা অঞ্চলের একমাত্র মসজিদ। আল রহিম শব্দটির অর্ দয়ালু বা ক্ষমাশীল।


title: আল রহিম মসজিদ

text: আল রহিম মসজিদটি দুবাই মারিনার একেবারেই দক্ষিণ প্রান্তে। মসজিদটি অক্টোবর ২০০৩ এ উদ্বোধন করা হয়।


title: আল রহিম মসজিদ

text: মসজিদটি আবু দাবির শেখ মনসুর বিন যায়েদ আল নাহিয়ান, সংযুক্ত আরব আমিরাতের উপ প্রধানমন্ত্রী, এর অণুরোধে নির্মাণ করা হয়েছিল। নির্মাণ কাজ সম্পন্ন হতে প্রায় ৩-৪ বছর সময় লেগে যায়। জনসাধারণের জন্য এটি অক্টোবর ২০০৩ এ খোলে দেওয়া হয়।


title: আল রহিম মসজিদ

text: রহিম আল মসজিদ নির্মাণে ইসলামি স্থাপত্যশৈলীর প্রায় সবধরনের মানদন্ড অনুসরণ করা হয়েছে। এটিতে রয়েছে একটি মিনার, একটি সুউচ্চ টাওয়ার যেখান থেকে ইমাম সালাত আদায়ের জন্য আহবান করেন (এখানে মোয়াজ্জেন এর দায়িত্ব ইমাম পালন করে থাকেন)। মসজিদটির একটি মাত্র গম্বুজ ইসলামি স্থাপত্যশৈলীকে রূপায়িত করেছে। মসজিদটি আরো রয়েছে একটি জিয়াদা, দুই প্রাচীর দ্বারা পরিবেষ্টিত একটি বড় উঠান। মসজিদটির সম্মুখভাগ মারিনার দিকে যেখানে একটি জলপ্রপাত রয়েছে। সন্ধ্যা বেলায়, ঐ জলপ্রপাত সাদা ও নীল রঙ্গের আলো দ্বারা আলোকিত করা হয়।


title: আল রহিম মসজিদ

text: মসজিদটি দুইটি অংশের সমন্বয়ে গঠিত হয়েছে:


title: আল রহিম মসজিদ

text: প্রথমটি প্রধানত পুরুষদের কক্ষ যেটির প্রবেশদ্বার উঠানের সম্মুখভাগে। একই ব্লকের মেঝে মহিলাদের সালাত আদায়ের জন্য একটি ছোট কক্ষ রয়েছে যার প্রবেশদ্বার বাহিরমুথী।মহিলাদের কক্ষটি একটি অস্বচ্ছ কাচেঁর গ্লাস দ্বারা পরিবেষ্টিত। মহিলাদের অজু করার স্থানসহ গতিবিধিব প্রতি লক্ষ রাখার জন্য একটি হাই-টেক গতি নিরূপক যন্ত্র রয়েছে।


title: আল রহিম মসজিদ

text: দ্বিতীয় অংশটিতে তিনটি আলাদা কক্ষ রয়েছে। যে অংশটি উঠানের সম্মুখ দিকে অবস্থিত সেখানে সালাতে আদায়ের পূর্বে অজু এবং শৌচকার্য সম্পাদনের জন্য পুরুষদের একটি বড় হল রয়েছে। বাহিরের দিকে একটি কোরান পাঠদান কক্ষ এবং একটি ইসলামি শিক্ষা বিষয়ক পাঠাগার রয়েছে। এই দুইটি কক্ষ শেখ মনসুর বিন যায়েদ আল নাহিয়ার এর পক্ষ থেকে উপটোকন হিসেবে দেওয়া হয়েছে।


title: আল রহিম মসজিদ

text: সহযোগি ইমামের অনুসারে, মসজিদটিতে একসাথে প্রায় ২,০০০ লোক সালাত আদায় করতে পারে।


title: আল রহিম মসজিদ

text: মসজিদটি বিশেষ করে শুক্রবার সকাল ১১টা থেকে দুপুর ১টার মধ্যে (দুপুরের সালাত যা আরবি ভাষা মেত আদ দুহর এবং যা সাধারণত দুপুর ১২:৩০ এ অনুষ্ঠিত হয়) এবং ইসালিম বিশেষ উৎসব যেমন ঈদের সময় প্রচুর মানুষের সমাগম ঘটে।


title: আল রহিম মসজিদ

text: মসজিদ আল রহিম কোন তীর্থস্থান নয় ( বাহির থেকে চিত্র ধারণ করার অনুমতি ছাড়া) এবং এটি প্রধানত সালাত আদায় করার স্থান হিসেবেই ব্যবহৃত হয়ে থাকে।


title: আল মাকমুর মসজিদ

text: আল মাকমুর মসজিদ মধ্য জাকার্তার চিকিনি এলাকার জালান রাদেন সালেহ রায়াতে অবস্থিত এবং ঐ এলাকার সবচেয়ে পুরাতন মসজিদগুলোর একটি। পূর্বে এটি জিকিনি মসজিদ নামে পরিচিত ছিল।


title: আল মাকমুর মসজিদ

text: মসজিদটি ঊনবিংশ শতাব্দির বিখ্যাত রোমানীয় চিত্রাকার প্রয়াত রাদেন সালেহ এর নিজস্ব জমিতে অবস্থিত। কথিত আছে যে, ১৮৫০ সালে রাদেন সালেহ নিজেই স্থানীয় মুসলমানদেরকে তার নিজের ভূমিতে সালাত আদায় করার জন্য মসজিদ নির্মাণ করতে অনুমতি দেন। ১৮৯৭ সালে, প্রয়াত চিত্রাকারের পত্নী জমিটি আলাতাস পরিবারকে, বিশিষ্ট পেরানাকান আরব ঔপনেবিশক বংশ এবং সরকারী আমলা, বিক্রি করে দেন।


title: আল মাকমুর মসজিদ

text: প্রায় ত্রিশ বছর পরে, সৈয়দ ইসমাইল বিন সৈয়দ আব্দুল্লাহ বিন আলউ আলাতাস জমিটির কিছু অংশ নেদারল্যান্ডের রাণী কনিঙ্গিন এমা স্টিচিং এর নিকট বিক্রি করে দেন, পরবর্তীতে ঐ জমিতে চিকিনি হাসপাতালের ভিত্তিপ্রস্তর নির্মাণ করা হয়। সৈয়দ এবং মসজিদ কর্তপক্ষের মধ্যে জমির মালিকানা নিয়ে বিরোধ দেখা দিলে পুরাতন মসজিদটিতে স্বাভাবিক আসা যাওয়া বাধাপ্রাপ্ত হয়। এই সময়ে, মসজিদটি পুরাতন কাঠামোকে সালাত আদায়কারীদের সুবিধার জন্য চিলিওং নদীর তীরে সরিয়ে নেওয়া হয় যাতে তারা নদীতে অজুও করতে পারে।


title: আল মাকমুর মসজিদ

text: আদালতে সৈয়দ ইসমাইলের বিজয়ের পর, ১৯২৩ সালে যে জমির উপর মসজিদটি নির্মিত হয়েছিল তা রাণী কনিঙ্গিন এমা স্টিচিং এর নিকট বিক্রি করে দেওয়া হয়। এক বছর পর, হাসপাতাল বোর্ড অফিসিয়াল রীতিমাফিক মসজিদ কর্তৃপক্ষকে মসজিদটিকে তার সমসাময়িক স্থান থেকে দূরে সরিয়ে নেওয়ার অণুরোধ জানান।


title: আল মাকমুর মসজিদ

text: রাদেন সালেহ মুসলমান সম্প্রদায়কে উইলের মাধ্যমে জমিটির মালিকানা দেয়ায় বা ওয়াকফ্ করে দেওয়ার মসজিদ কর্তৃপক্ষ তাদের সে অণুরোধ প্রত্যাখ্যান করে।


title: আল মাকমুর মসজিদ

text: মসজিদটি অস্তিত্বকে নিশ্চিত করতে, ইন সিতু নামক একটি কমিটি গঠিত হয়। কমিটি মসজিদটির পুরাতন কাঠামোকে একটি স্থায়ী নির্দিষ্ট কাঠামোতে রূপান্তর করার সিদ্ধান্ত গ্রহণ করে। মসজিদ কমিটির সদস্যের মধ্যে ছিলেন আগুস সেলিম, মাস মনসুর এবং চক্রোয়ামিনোতো।


title: আল মাকমুর মসজিদ

text: ১৯৩২ এবং ১৯৩৪ সালের মধ্যে, মসজিদটি পুনরায় অধিকতর সংস্কার এবং মসজিদ এলাকা প্রসারনের কাজ সম্পাদিত হয়। এই প্রসারণ ও সংস্কারের কাজে সারেকাত ইসলাম আথিকভাবে সহযোগিতা প্রদান করেন। এই ধরনের সহযোগিতা মসজিদটিকে তার মূল জায়গা থেকে দূরে সরিয়ে নেওয়ার প্রচেষ্টাকে প্রতিহত করে, যদিও মসিজদ ভবটির নামকরণ আইনগত পরিবর্তন করতে প্রায় কয়েক দশক সময় লেগে যায়। অবশেষে ১৯৯১ সালে চিকিনি হাসপাতাল কর্তৃপক্ষ চিরতরে জমিটিকে মসজিদ কর্তৃপক্ষের নিকট হস্তান্তর করে যা তারা ১৮৫০ সাল থেকে দখল করে রেখেছিল।


title: ছোট যমুনা নদী

text: ছোট যমুনা নদী বাংলাদেশের উত্তরাংশের দিনাজপুর জেলা, জয়পুরহাট ও নওগাঁ এবং ভারতের পশ্চিমবঙ্গের দক্ষিণ দিনাজপুর জেলার একটি নদী। নদীটির দৈর্ঘ্য ৫৬ কিলোমিটার। নদীটির ফুলবাড়ি এলাকায় প্রস্থ ১.০৫ মিটার এবং গভীরতা ৬ মিটার। নদী অববাহিকার আয়তন ১৬০ কিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক ছোট যমুনা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৬।


title: ছোট যমুনা নদী

text: ছোট যমুনা নদী বাংলাদেশের পার্বতীপুর উপজেলার বড় চণ্ডীপুর বিল হতে উৎপত্তি লাভ করে দিনাজপুর জেলার পার্বতীপুর, ফুলবাড়ী, হাকিমপুর ও বিরামপুর উপজেলার ভেতর দিয়ে প্রবাহিত হয়ে চৌঘরিয়া সীমান্ত দিয়ে পশ্চিমবঙ্গে প্রবেশ করেছে। অতঃপর নদীটি দক্ষিণ দিনাজপুর জেলার আপ্তাই ও উজলের ভেতর দিয়ে পুনরায় বাংলাদেশের পাঁচবিবি উপজেলার সীমান্ত দিয়ে বাংলাদেশে প্রবেশ করেছে। এটি আরো দক্ষিণে দীর্ঘ পথ অতিক্রম করে আত্রাই উপজেলায় আত্রাই নদীতে মিলিত হয়েছে।


title: ছোট যমুনা নদী

text: ফুলবাড়ি, বিরামপুর পাঁচবিবি ও জয়পুরহাট পৌরসভা এই নদীর পাড়েই অবস্থিত।


title: আন্ডারগ্রাউন্ড সিটি (বেইজিং)

text: আন্ডারগ্রাউন্ড সিটি (চীনা: 地下 城; পিনয়িন: Dìxià Cheng) একটি স্নায়ুযুদ্ধকালীন সময়ের বোমারোধী আশ্রয় কেন্দ্র, যা চীনের বেইজিং শহরের তলদেশে অবস্থিত অনেকগুলো সুড়ঙ্গের সমন্বয়ে নির্মিত। এটাকে ভূগর্ভস্থ মহাপ্রাচীর হিসাবে উল্লেখ করা হয়, যা মূলত সামরিক প্রতিরক্ষার উদ্দেশ্যে নির্মিত হয়েছিল। কমপ্লেক্সটি ১৯৬৯ থেকে ১৯৭৯ সালের মধ্যে সিনো-সোভিয়েত সম্পর্ক অবনতির  সময় সোভিয়েত ইউনিয়নের সাথে পারমাণবিক যুদ্ধের বিবেচনায় নির্মিত হয়েছিল, যা দর্শনার্থীদের জন্য ২০০০ সালে আনুষ্ঠানিকভাবে উন্মুক্ত করা হয়। দর্শনার্থীদেরকে কমপ্লেক্সটির আংশিক ভ্রমণ করতে দেয়া হয়, যাকে বলা হত “অন্ধকার, স্যাঁতসেঁতে এবং সত্যি সত্যি ভুতুড়ে”। ডিজিয়া চেং (ভূগর্ভস্থ শহরের স্থানীয় নাম) ফেব্রুয়ারি ২০০৮ সাল থেকে সংস্কারের জন্য বন্ধ ঘোষণা করা হয়েছে।


title: আন্ডারগ্রাউন্ড সিটি (বেইজিং)

text: বেইজিং শহরের কেন্দ্রের তলদেশে অবস্থিত ভূগর্ভস্থ শহরের সুড়ঙ্গগুলো ৮৫ বর্গ কিলোমিটার এলাকা (৩৩ বর্গমাইল) জুড়ে এবং ৮ থেকে ১৮ মিটার (২৬-৫৯ ফুট) মাটির গভীরে নির্মিত।  কমপ্লেক্সটিতে প্রবেশের জন্য প্রায় ৯০ টি প্রবেশপথ ছিল যার সবগুলোই কিয়ানমেন এর প্রধান রাস্তায় দোকানগুলোর ভেতর লুকানো ছিল। বেশিরভাগ প্রবেশপথই ধ্বংস প্রাপ্ত হয়েছে অথবা পুনঃনির্মাণ এর জন্য বন্ধ করা হয়েছে। জ্ঞাত অবশিষ্ট প্রবেশপথ গুলো হচ্ছে- ৬২ ওয়েস্ট ডোমোচেং স্ট্রিট কিয়ানমেন, চংগেন জেলার ৪৪ জিংফু দাজির বেইজিং কিয়ানমেন কার্পেট ফ্যাক্টরি, কিয়ানমেনএর ১৮ দাজহালান জিয়া।


title: আন্ডারগ্রাউন্ড সিটি (বেইজিং)

text: ১৯৬৯ সালে সোভিয়েত - চীনের মধ্যে উত্তেজনা যখন তুঙ্গে, হেইলুংচিয়াং নদীর ঝেনবাও দ্বীপের সীমান্তে সংঘাতকালে চীনা চেয়ারম্যান মাও সে তুং ভূগর্ভস্থ শহর নির্মাণের আদেশ দেন।  Tভূগর্ভস্থ শহরটি পারমাণবিক, বায়োকেমিক্যাল এবং প্রচলিত সব ধরনের আক্রমণ প্রতিরোধ করার জন্য ডিজাইন করা হয়েছিল। কমপ্লেক্সটি বেইজিং এর জনগণকে রক্ষার জন্য ও শহরের উপর হামলার সময় সরকারি কর্মকর্তারা যাতে শহরটিকে খালি করতে পারে সে জন্য তৈরী করা হয়েছিল। সুড়ঙ্গটির কাজ সমাপ্ত হলে এটি বেইজিং এর প্রায় ছয় মিলিয়ন বাসিন্দাদের আশ্রয় দিতে পারবে বলে সরকার দাবি করত।


title: আন্ডারগ্রাউন্ড সিটি (বেইজিং)

text: কমপ্লেক্সটিতে বিভিন্ন সুবিধা যেমন- রেস্টুরেন্ট , ক্লিনিক , স্কুল , থিয়েটার , কারখানা , একটি রোলার স্কেটিং রিং , শস্য এবং তেল গুদাম , এবং একটি মাশরুম চাষের খামার ইত্যাদি দিয়ে সজ্জিত করা হয়েছিল।এখানে প্রয়োজন হলে যাতে সহজেই পানির কূপ খনন করা যায় এইরকম ৭০টি সম্ভাব্য জায়গা নির্বাচন করা হয়েছিল। টানেলের বাসিন্দাদের বিষাক্ত গ্যাস থেকে রক্ষা করতে, প্রায় ২৩০০ শ্যাফট বিশিষ্ট সম্প্রসারিত বায়ুচলাচল সিস্টেম তৈরি করা হয়েছিল, এছাড়াও গ্যাস ও পানিরোধী প্রকোষ্ঠ, সেইসাথে পুরু কংক্রিটের প্রধান ফটক নির্মাণ করা হয়েছিল সুড়ঙ্গটিকে বায়োকেমিক্যাল আক্রমণ ও পারমাণবিক বিপর্যয় থেকে রক্ষা করতে।


title: আন্ডারগ্রাউন্ড সিটি (বেইজিং)

text: কমপ্লেক্সটির প্রকৃত আয়তন আনুষ্ঠানিক ভাবে প্রকাশ হয়নি, তবে ধারণা করা হয় টানেলটি বেইজিং এর বিভিন্ন গুরুত্বপূর্ণ সরকারি ভবন এর সাথে সংযুক্ত রয়েছে যেমন- ঝঙ্গানহাই, বেইজিংয়ের গ্রেট হল, এমনকি শহরের উপকণ্ঠে সামরিক ঘাঁটির সাথে।  চায়না ইন্টারনেট ইনফরমেশন সেন্টার এর দাবি অনুসারে পশ্চিমাঞ্চলীয় পার্বত্য অঞ্চল বাদে “ এটি সম্ভবত সেন্ট্রাল বেইজিং এর সকল এলাকা, জিডান, জিন্যুমেন থেকে কিয়ানমেন এবং চংমেন এলাকার সাথে সংযুক্ত রয়েছে”।  গুজব আছে প্রতিটি বাসভবনই গুপ্ত দরজার মাধ্যমে নিকটবর্তী সুড়ঙ্গ মুখের সাথে সংযুক্ত ছিল। পরিকল্পনাটি ছিল, পারমাণবিক হামলা হলে বেইজিং এর জনসংখ্যার অর্ধেককে ভূগর্ভস্থ সুড়ঙ্গে এবং বাকী অর্ধেককে পশ্চিমাঞ্চলীয় পার্বত্য অঞ্চলে সরিয়ে নেয়া হবে।.


title: আন্ডারগ্রাউন্ড সিটি (বেইজিং)

text: সুড়ঙ্গটি স্কুল ছাত্র সহ ৩০০,০০০০ এর অধিক স্থানীয় নাগরিকদের স্বেচ্ছাশ্রম দ্বারা নির্মিত হয়েছিল। এমনকি এর কিছু অংশ কোনো ভারী যন্ত্রপাতির সাহায্য ছাড়াই খনন করা হয়েছিল। শতবর্ষ পুরোনো শহরের দেয়াল, টাওয়ার, গেট এমনকি জিথিমেন, ফুচেংমেন এবং চঙ্গয়েমেন শহরের পুরোনো ফটক ও কমপ্লেক্সের নির্মাণ সামগ্রী সরবরাহ করার জন্য ধ্বংস করা হয়েছিল।.


title: আন্ডারগ্রাউন্ড সিটি (বেইজিং)

text: নির্মাণ শেষের পর থেকে সুড়ঙ্গটি স্থানীয়দের দ্বারা বিভিন্ন ভাবে ব্যবহার করা হয়েছে কারণ এটি শীতকালে উষ্ণ ও গ্রীষ্মকালে শীতল থাকত।   ব্যস্ত রাস্তায়, কমপ্লেক্সটির কিছু অংশ সস্তা হোটেলে পরিবর্তিত হয়েছে, অন্য অংশগুলোও কেনাকাটা ও ব্যবসা-প্রতিষ্ঠান ,এমনকি থিয়েটারে রুপান্তরিত হয়েছে ।


title: আন্ডারগ্রাউন্ড সিটি (বেইজিং)

text: কমপ্লেক্সটি কখনো তার প্রকৃত উদ্দেশ্যে ব্যবহার করা হয়নি , এমনকি এটি কখনো সম্পূর্ণরূপে পরিত্যক্ত করা হয়নি । স্থানীয় কর্তৃপক্ষ এখনও সুড়ঙ্গে নিয়মিত পানির ফুটো চেক এবং কীটপতঙ্গ নিয়ন্ত্রণ করে থাকে।


title: আন্ডারগ্রাউন্ড সিটি (বেইজিং)

text: কমপ্লেক্সটি আনুষ্ঠানিকভাবে ২০০০ সালে খুলে দেয়া হয়, কিন্তু ফেব্রুয়ারি ২০০৮ থেকে এটি সংস্কারের জন্য বন্ধ ঘোষণা করা হয়েছে,  যখন খোলা ছিল, দর্শকের কমপ্লেক্সের আংশিক ভ্রমণ করার অনুমতি দেওয়া হয়েছিল ; শহরের ভূগর্ভস্থ শহরটি বিদেশী পর্যটকদের কাছে জনপ্রিয় ছিল কিন্তু কার্যত স্থানীয় নাগরিকদের দ্বারা বিস্মৃত হয়ে যায়। অন্যান্য অনেক প্রবেশপথ থাকা স্বত্বেও, বিদেশী দর্শকদের জন্য নির্ধারিত অনুমোদিত প্রবেশ পথ গুলো হচ্ছে, কিয়েনমেন এর একটি ছোট দোকানের ভিতর দিয়ে, তিয়েনআনমেন স্কোয়ারের দক্ষিণ দিয়ে, ৬২ দক্ষিণ ডোমোচেং স্ট্রিট। পর্যটক গ্রুপ বিনা মুল্যে ও পূর্বানুমতি ছাড়া প্রবেশ করতে পারত, একাকী পর্যটককে ২০ ইউয়ান (মার্কিন $ ২.৪০) ফি প্রদান করতে হত।


title: আন্ডারগ্রাউন্ড সিটি (বেইজিং)

text: সরকারী ভ্রমণ শুধুমাত্র ভূগর্ভস্থ শহরের একটি ক্ষুদ্র জায়গায় দর্শনার্থীদের ভ্রমণ করতে দিত।  কমপ্লেক্সটির ভেতরে দর্শনার্থীরা অনেক গুরুত্বপূর্ণ জায়গায় যাওয়ার পথনির্দেশক স্তম্ভ দেখতে পেত যেখানে সুড়ঙ্গটি ব্যবহার করে পৌছানো যায় যেমন- তিয়েনআনমেন স্কয়ার এবং নিষিদ্ধ নগরী, কিছু প্রকোষ্ঠ যা তাদের মুল উদ্দেশ্য তৈরী করা হয়েছিল তার লেভেল দেখতে পেত যেমন- সিনেমা, হাসপাতাল, অস্ত্রাগার।  স্থানীয় স্বেচ্ছাসেবকদের সুড়ঙ্গ খননে উৎসাহিত করার জন্য মাও সে তুং এর একটি প্রতিকৃতি স্থাপন করা হয়েছিল যাতে স্লোগান লেখাছিল যেমন “শস্য সংগ্রহ কর” এবং “মানুষের জন্য: যুদ্ধের জন্য প্রস্তুত হও, দুর্ভিক্ষ জন্য প্রস্তুত হও"। দর্শনার্থীদের জন্য নয় এমন জায়গায় বাঙ্কের বিছানা, ক্ষয় প্রাপ্ত কাপ বোর্ডে পানি বিশুদ্ধকারী যন্ত্রের দেখা মিলতে পারে।  সরকারী সফরের দর্শনার্থীদের একটি সচল রেশম কারখানা যা কমপ্লেক্সের ভূগর্ভস্থ কর্মীদের মিটিং কক্ষে সেখানে নিয়ে যাওয়া হত, সেখানে তাদের রেশম গুটি থেকে রেশম পাওয়ার প্রক্রিয়া দেখানো হত। দর্শনার্থীদের সেখানে রাষ্ট্রীয় মালিকানাধীন কিয়ানমেন চারু ও কারু শিল্প কেন্দ্র এবং চায়না কাই থিন সিল্ক কোম্পানি থেকে স্মারক জিনিসপত্র কেনার সুযোগ ছিল।


title: মুবারিজুন

text: মুবারিজুন (, "Duelists") রাশিদুন সেনাবাহিনীর বিশেষ ইউনিট হিসেবে গঠিত হয়েছিল। দক্ষ তলোয়ারধারী, বর্শাধারী ও তীরন্দাজ সৈনিকদের নিয়ে এই ইউনিট গঠিত হত। প্রাচীন আরব, বাইজেন্টাইন সাম্রাজ্য ও সাসানীয় সাম্রাজ্যের সময় যুদ্ধ সাধারণত দুই পক্ষের দ্বন্দ্বযোদ্ধাদের লড়াইয়ের মাধ্যমে শুরু হত। মুবারিজুন সদস্যদের দায়িত্ব ছিল যুদ্ধক্ষেত্রে প্রতিপক্ষের দ্বন্দ্বযোদ্ধাদের হত্যা করে তাদের মনোবল ভেঙে দেয়া।


title: মুবারিজুন

text: মুসলিম সেনাবাহিনীর সৈনিকরা অস্ত্রসজ্জিত হয়ে যুদ্ধক্ষেত্রে অবস্থান নিত এবং এরপর মুবারিজুন সদস্যরা মাঠে নামত। মূল বাহিনী থেকে মুবারিজুন সদস্যদের বিচ্ছিন্ন হয়ে যাওয়া ঠেকাতে পরাজিত দ্বন্দ্বযোদ্ধাদেরকে শত্রুসারির দিকে পথের দুইতৃতীয়াংশের বেশি তাড়া করার নিষেধাজ্ঞা ছিল। দ্বন্দ্বযুদ্ধের পর মূল আক্রমণ শুরু হত।


title: কাতার জাতীয় ক্রিকেট দল

text: কাতার জাতীয় ক্রিকেট দল আন্তর্জাতিক ক্রিকেটে কাতার-এর প্রতিনিধিত্ব করে। ১৯৯৯ সালে আন্তর্জাতিক ক্রিকেট কাউন্সিল-এর অনুমোদিত সদস্যপদ লাভ করা দেশটির ক্রিকেট কাতার ক্রিকেট অ্যাসোসিয়েশন দ্বারা পরিচালিত হয়। ১৯৭৯ সালে কাতারের ক্রিকেটে অভিষেক হয়। ১৯৭৯ সালে একটি আমন্ত্রণমূলক টুর্নামেন্টে তাঁরা অংশ নেয়। টুর্নামেন্টে আরও অংশ নিয়েছিল বাহরাইন, কুয়েত এবং শারজাহ (সংযুক্ত আরব আমিরাত)। ২০০২ সালে দলটি প্রথম এশীয় ক্রিকেট কাউন্সিল (এসিসি) আয়োজিত টুর্নামেন্টে অংশ নেয়। টুর্নামেন্টটি ছিল ২০০২ এসিসি ট্রফি। ২০০০-এর দশকের একটি লম্বা সময়ে কাতার এশিয়ার অ-টেস্টখেলুড়ে দেশগুলোর মাঝে উপরের দিকে ছিল। তাঁরা ২০০৪ এসিসি ট্রফিতে ৪র্থ হয়। যদিও পরবর্তীকালে কাতার এসিসির নিচের বিভাগে অবনমিত হয় এবং একইসাথে বিশ্ব ক্রিকেট লীগের যেকোনো বিভাগেই খেলার যোগ্যতা অর্জন করতে ব্যর্থ হয়।


title: কাতার জাতীয় ক্রিকেট দল

text:
কাতারের আন্তর্জাতিক অভিষেক হয় ২০০২ সালের এসিসি ট্রফিতে। তবে টুর্নামেন্টে তাঁরা প্রথম রাউন্ড অতিক্রম করতে ব্যর্থ হয়। তবে ২০০৪ সালে অনুষ্ঠিত হওয়া পরবর্তী আসরে তাদের পারফরমেন্সে ব্যাপক উন্নতি আসে। টুর্নামেন্টে তাঁরা ৪র্থ হয়। এর ফলে তাঁরা ২০০৫ আইসিসি ট্রফি-এর প্রাক-বাছাইপর্বে অংশ নেয়ার সুযোগ পায়। টুর্নামেন্টটি ২০০৫ এর শুরুতে মালয়েশিয়ায় অনুষ্ঠিত হয়। টুর্নামেন্টে তাঁরা ৪র্থ হয়, কিন্তু ২০০৭ বিশ্বকাপের বাছাইপর্ব থেকে বাদ পরে যায়। তাঁরা ২০০৬ সালে আবার এসিসি ট্রফিতে অংশ নেয়, তবে সেবার তাঁরা ৮ম হয়। ২০০৮ সাল থেকে তাঁরা এসিসির নতুন বিভাগে খেলে।
কাতার সম্প্রতি অনূর্ধ্ব ১৯ এশিয়া কাপে অংশ নেয় যদিও টুর্নামেন্টে তাঁরা ভাল করতে পারে নি।


title: কাতার জাতীয় ক্রিকেট দল

text: কাতার কিছু নতুন প্রতিভার অন্বেষণ করতে সক্ষম হয়েছে যা প্রেরণাদায়ক। ইশা মালিক ১৩ বছর বয়সী ডানহাতি ফাস্ট বোলার। তাঁর বলের গতি ১৩০ কিমি/ঘণ্টা মাপা হয়েছে। সে একজন ডানহাতি টপ অর্ডার ব্যাটসম্যানও।


title: কাতার জাতীয় ক্রিকেট দল

text: আঞ্চলিক প্রতিযোগিতায় কাতারের অনূর্ধ্ব ১৫, অনূর্ধ্ব ১৭ এবং অনূর্ধ্ব ১৯ দল অংশ নেয়


title: কাতার জাতীয় ক্রিকেট দল

text: কাতার অনূর্ধ্ব ১৫ দল ২০০২, ২০০৫ এবং ২০০৬ এশিয়া কাপ টুর্নামেন্টে অংশ নেয়। তবে কোনবারই তাঁরা ১ম রাউন্ড অতিক্রম করতে পারে নি। তবে ২০০৬ সালেঁর গ্রুপপর্বে শুধুমাত্র ১ টি ম্যাচে ওমানের বিপক্ষে হারার পরও তাদের সেমিফাইনালে খেলতে দেয়া হয় নি। তাঁরা বাছাইয়ের নিয়ম না মানায় এই সিদ্ধান্ত নেয়া হয়েছিল।


title: কাতার জাতীয় ক্রিকেট দল

text: কাতার অনূর্ধ্ব ১৭ দল ২০০৪ সালে প্রথম এশিয়া কাপে অংশ নেয় কিন্তু তাঁরা ১ম রাউন্ড অতিক্রম করতে পারে নি। তবে ২০০৫ সালে তাঁরা কোয়ার্টার ফাইনালে উঠেছিল।


title: কাতার জাতীয় ক্রিকেট দল

text: কাতার অনূর্ধ্ব ১৯ দল ২০০১, ২০০৩ এবং ২০০৫ সালে এশিয়া কাপে অংশ নেয়। তাঁরা ২০০৩ এবং ২০০৫ সালে সেমিফাইনাল খেলে। ২০০১ সালে তাঁরা প্লেট রানার্সআপ হয়।


title: কাতার জাতীয় ক্রিকেট দল

text: দোহার ওয়েস্ট এন্ড পার্ক আন্তর্জাতিক ক্রিকেট স্টেডিয়াম কাতারের ঘরের মাঠ। এটি কাতারের প্রথম ক্রিকেট স্টেডিয়াম। ২০১৩ সালের জুন মাসে ক্রিকেট খেলার জন্য মাঠটি উদ্ভোদন করা হয়। স্টেডিয়ামটির ধারণক্ষমতা ১৩,০০০। ২০১৩ সালের ডিসেম্বরে প্রথম আন্তর্জাতিক মহিলা ত্রিদেশীয় একদিনের ও টি-টোয়েন্টি সিরিজ আয়োজনের ঘোষণা দেয়া হয়। ২০১৪ সালের জানুয়ারি মাসে পাকিস্তান, দক্ষিণ আফ্রিকা এবং আয়ারল্যান্ড ৭টি ম্যাচে অংশ নেয়। এটি আন্তর্জাতিক ক্রিকেট কাউন্সিল আয়োজিত প্রথম কোন মহিলা ক্রিকেট টুর্নামেন্ট।


title: কাতার জাতীয় ক্রিকেট দল

text: ২০১৫ সালে, স্টেডিয়ামটিকে ১ম পাকিস্তান সুপার লীগ-এর ভেন্যু হিসেবে নির্বাচন করা হয়।


title: ৪২ নং ওয়ার্ড, কলকাতা পৌরসংস্থা

text: ৪২ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বড়বাজার অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।


title: ৪২ নং ওয়ার্ড, কলকাতা পৌরসংস্থা

text: ৪২ নং ওয়ার্ডের সীমানা নিম্নরূপ: উত্তর দিকে মহাত্মা গান্ধী রোড, কটন স্ট্রিট ও বড়তলা স্ট্রিট; পূর্ব দিকে রবীন্দ্র সরণি; দক্ষিণ দিকে রাজা উডমান্ট স্ট্রিট, বিপ্লবী ত্রৈলোক্য মহারাজ সরণি (আগেকার নাম ব্রাবোর্ন রোড) ও উড়ালপুল, বিপ্লবী রাসবিহারী বসু রোড এবং পশ্চিমে স্ট্র্যান্ড রোড, সি.আই.টি. রোড, নেতাজি সুভাষ রোড ও জগমোহন মল্লিক লেন।


title: ৪৩ নং ওয়ার্ড, কলকাতা পৌরসংস্থা

text: ৪৩ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বড়বাজার ও কলুটোলা (কলেজ স্ট্রিট) অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।


title: ৪৩ নং ওয়ার্ড, কলকাতা পৌরসংস্থা

text: ৪৩ নং ওয়ার্ডের সীমানা নিম্নরূপ: উত্তর দিকে সি.আই.টি. রোড, সৈয়দ স্যালি লেন, জাকারিয়া স্ট্রিট; পূর্ব দিকে তারাচাঁদ দত্ত লেন, মৌলানা সৌকত আলি স্ট্রিট ও সি.আই.টি. রোড; দক্ষিণ দিকে চিত্তরঞ্জন অ্যাভিনিউ, নবাব বদরুদ্দিন স্ট্রিট, কানাই শীল স্ট্রিট, পিয়ার্স লেন ও শ্রীনাথ বাবু লেন এবং পশ্চিম দিকে স্ট্র্যান্ড রোড ও রবীন্দ্র সরণি।


title: ৪৪ নং ওয়ার্ড, কলকাতা পৌরসংস্থা

text: ৪৪ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বড়বাজার ও কলুটোলা (কলেজ স্ট্রিট) অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি চৌরঙ্গি বিধানসভা কেন্দ্রের অন্তর্গত।


title: ৪৪ নং ওয়ার্ড, কলকাতা পৌরসংস্থা

text: ৪৪ নং ওয়ার্ডের সীমানা নিম্নরূপ: উত্তর দিকে সি.আই.টি. রোড, মৌলানা সৌকত আলি স্ট্রিট, তারাচাঁদ দত্ত স্ট্রিট ও মহাত্মা গান্ধী রোড; পূর্ব দিকে কলেজ স্ট্রিট ও চিত্তরঞ্জন অ্যাভিনিউ; দক্ষিণ দিকে বিপিনবিহারী গাঙ্গুলি স্ট্রিট, ড. ললিত বন্দ্যোপাধ্যায় সরণি ও জাকারিয়া স্ট্রিট এবং পশ্চিমে চিত্তরঞ্জন অ্যাভিনিউ, নবাব বদরুদ্দিন স্ট্রিট, কানাই শীল স্ট্রিট, পিয়ার্স লেন, শ্রীনাথ বাবু লেন ও রবীন্দ্র সরণি।


title: ৪৫ নং ওয়ার্ড, কলকাতা পৌরসংস্থা

text: ৪৫ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে এসপ্ল্যানেড ও বিনয়-বাদল-দীনেশ বাগের কিয়দংশ নিয়ে এই ওয়ার্ডটি গঠিত। এই ওয়ার্ডটি চৌরঙ্গি বিধানসভা কেন্দ্রের অন্তর্গত।


title: ৪৫ নং ওয়ার্ড, কলকাতা পৌরসংস্থা

text: ৪৫ নং ওয়ার্ডের সীমানা নিম্নরূপ: উত্তর দিকে হুগলি নদী থেকে মহাত্মা গান্ধী রোড পর্যন্ত পোর্ট ট্রাস্ট রোড, রাজা উডমান্ট স্ট্রিট, সি.আই.টি. রোড ও বিপ্লবী রাসবিহারী বসু রোড; পূর্ব দিকে স্ট্র্যান্ড রোড, সি.আই.টি. রোড, রবীন্দ্র সরণি, বিবাদীবাগ ইস্ট, ওল্ড কোর্ট হাউস স্ট্রিট ও গভর্নমেন্ট প্লেস ইস্ট; দক্ষিণ দিকে লালবাজার স্ট্রিট, লরেন্স রোড, ইডেন গার্ডেন রোড ও হুগলি নদীর তীর বরাবর স্ট্র্যান্ড রোডের কিয়দংশ এবং পশ্চিম দিকে হুগলি নদী।


title: পরেশ রাওয়াল

text: পরেশ রাওয়াল (জন্ম: ৩০ মে ১৯৫০) হচ্ছেন একজন হিন্দি চলচ্চিত্র অভিনেতা। ২০১৪ সালে ভারত সরকার তাকে পদ্মশ্রী সম্মানে ভুষিত করে। ১৯৯৪ খ্রিটাব্দেও তাকে সহায়ক চরিত্রে অভিনয়ের জন্যে রাষ্ট্রীয় চলচ্চিত্র পুরস্কার দেওয়া হয়। পরে হাস্যরসাত্মক চরিত্রে অভিনয়ের জন্যে শ্রেষ্ঠ হাস্যকার হিসেবে সম্মিত করা হয়। শ্রী রাওয়াল কেতন মেহতা নির্দেশিত ছবি সরদার-এ স্বাধীনতা সংগ্রামী বল্লভভাই প্যাটেল চরিত্রে অভিনয় করে সবার মন কেড়েছিলেন।


title: পরেশ রাওয়াল

text: পরেশ রাওয়াল ভারতের মুম্বাইতে জন্মগ্রহণ করেন। এবং এনএম কলেজে পড়াশোনা করেন। তিনি ১৯৭৯ সালের মিস ইন্ডিয়া খেতাব জয়ী ও অভিনেত্রী স্বরূপ সম্পৎকে বিয়ে করেন। এবং তাদের দুজন ছেলে আছে।


title: পরেশ রাওয়াল

text: শ্রী রাওয়াল তার অভিনয় জীবন শুরু করেন ১৯৮৪ খ্রিস্টাব্দে। তখন তিনি হোলি নামক ছবিতে পার্শচরিত্রে প্রথম অভিনয় করেন। তার পর ১৯৮৬ তে নাম ছবিতে তার অভিনয়শক্তি সবার সামনে প্রকাশ পায়। তিনি ১৯৮০-১৯৯০ সালের মধ্যেই একশতাধিক সিনেমাতে খলনায়কের ভূমিকায় অভিনয় করে ফেলেন। তার মধ্যে কব্জা, দৌড়, কিং আঙ্কল, বাজী, রাম লখন ইত্যাদি উল্লেখযোগ্য।


title: পরেশ রাওয়াল

text: তিনি আন্দাজ আপনা আপনা চলচ্চিত্রে প্রথম ডবল রোল করেন। এরপর পরিচালক প্রিয়দর্শনের চলচ্চিত্রে বিভিন্ন ভূমিকায় হাস্যরসাত্মক অভিনয় করে ভারত জোড়া খ্যাতি পান। তার অভিনীত অন্যান্য ছবিগুলির মধ্যে ফান্টুস, ক্রান্তিবীর, হেরা ফেরি, ফির হেরা ফেরি, গরম মসালা, ভাগম ভাগ, মালামাল উইকলি, হাঙ্গামা ইত্যাদি উল্লেখযোগ্য।


title: পরেশ রাওয়াল

text: পরেশ রাওয়াল ভারতীয় জনতা পার্টি থেকে গুজরাতের আহমেদাবাদ পুর্ব থেকে তিনি বর্তমান সংসদ সদস্য।


title: পরেশ রাওয়াল

text: বাবু ভাই


title: মালদ্বীপ জাতীয় ক্রিকেট দল

text: মালদ্বীপ জাতীয় ক্রিকেট দল আন্তর্জাতিক ক্রিকেটে মালদ্বীপ-এর প্রতিনিধিত্ব করে। যদিও তাঁরা ২০০১ সালের পূর্বে আন্তর্জাতিক ক্রিকেট কাউন্সিল-এর অনুমোদিত সদস্য ছিল না, কিন্তু তাঁরা ১৯৯৬ সালে প্রবেশের পর থেকে প্রতিটি এসিসি ট্রফিতে অংশ নেয়। তবে তাঁরা কখনই টুর্নামেন্টের প্রথম রাউন্ড অতিক্রম করতে পারে নি।


title: মালদ্বীপ জাতীয় ক্রিকেট দল

text:
এসিসি ট্রফি এলিট ও চ্যালেঞ্জ এই দুটি বিভাগে বিভক্ত হয়ে গেলে ২০০৬ এসিসি ট্রফির পারফরম্যান্সের ভিত্তিতে মালদ্বীপ চ্যালেঞ্জ বিভাগে অংশ নেয়। ২০০৯ সালে তাঁরা ৩য় হয় এবং ২০১০ সালে সৌদি আরবকে ১ উইকেটে হারিয়ে চ্যাম্পিয়ন হয়। এটি তাদের প্রথম কোন আন্তর্জাতিক টুর্নামেন্ট বিজয়।
এসিসি টুর্নামেন্টের পরিসংখ্যান থেকে প্রাপ্ত।


title: মালদ্বীপ জাতীয় ক্রিকেট দল

text: আফজাল ফাইয - ৯৩ চীন, পিটিআই স্কুল, চিয়াং মাই, ১৭ জানুয়ারি ২০০৯


title: মালদ্বীপ জাতীয় ক্রিকেট দল

text: শাহফ্রাজ জালীল- ৭৯ চীন, পিটিআই স্কুল, চিয়াং মাই, ১৭ জানুয়ারি ২০০৯


title: মালদ্বীপ জাতীয় ক্রিকেট দল

text: আব্দুল্লাহ শহীদ - ৭৭ বনাম কাতার থাইল্যান্ড ক্রিকেট গ্রাউন্ডে, ব্যাংকক, ৯ ডিসেম্বর ২০১০


title: মালদ্বীপ জাতীয় ক্রিকেট দল

text: আব্দুল্লাহ শহীদ - ৫৭বনাম বাহরাইন ইন্ডিয়ান এসোসিয়েশন গ্রাউন্ড, সিঙ্গাপুর, ৮ জুন ২০১৪


title: মালদ্বীপ জাতীয় ক্রিকেট দল

text: মোহাম্মদ রিশওয়ান - ৫৪* বনাম ভুটান এ আইসিসি একাডেমি মাঠ#১, দুবাই, ৪ অক্টোবর ২০১২


title: মালদ্বীপ জাতীয় ক্রিকেট দল

text: ইসমাইল নিহাদ - ৬/১০ বনাম চীন, পিটিআই স্কুল, চিয়াং মাই, ১৭ জানুয়ারি ২০০৯


title: মালদ্বীপ জাতীয় ক্রিকেট দল

text: আব্দুল্লাহ শহীদ - ৫/১৫ বনাম ব্রুনাই, ২০১০ পিটিআই স্কুল, চিয়াং মাই, ৪ ডিসেম্বর ২০১০


title: মালদ্বীপ জাতীয় ক্রিকেট দল

text: মোহাম্মদ মাহফুজ - ৪/৬ বনাম ইরান, পিটিআই স্কুল, চিয়াং মাই, ১৪ জানুয়ারি ২০০৯


title: মালদ্বীপ জাতীয় ক্রিকেট দল

text: মোহাম্মদ মাহফুজ - ৪/৮ বনাম চীন, জিমখানা ক্লাব, চিয়াং মাই, ৫ ডিসেম্বর ২০১০


title: মালদ্বীপ জাতীয় ক্রিকেট দল

text: আব্দুল্লাহ শহীদ - ৪/১৩ বনাম থাইল্যান্ড, জিমখানা ক্লাব, চিয়াং মাই, ২১ জানুয়ারি ২০০৯


title: মুহাম্মদ জিয়া-উল-হক

text: মুহাম্মদ জিয়া-উল-হক (; জন্ম: ১২ আগস্ট, ১৯২৪ - মৃত্যু: ১৭ আগস্ট, ১৯৮৮) ব্রিটিশ ভারতের পাঞ্জাব রাজ্যের জলন্ধর এলাকায় জন্মগ্রহণকারী পাকিস্তানের বিশিষ্ট জেনারেল ছিলেন। এছাড়াও, ১৯৭৮ থেকে ১৯৮৮ সালে মৃত্যুর পূর্ব পর্যন্ত পাকিস্তানের ষষ্ঠ রাষ্ট্রপতির দায়িত্ব পালন করেন। এরপূর্বে ১৯৭৭ সালে দেশে সামরিক শাসন জারী করেন তিনি। এছাড়াও, পাকিস্তানের রাষ্ট্রপ্রধান হিসেবে সর্বাপেক্ষা অধিক সময় ক্ষমতায় ছিলেন তিনি।


title: মুহাম্মদ জিয়া-উল-হক

text: তৎকালীন ব্রিটিশ ভারতের পাঞ্জাব রাজ্যের জলন্ধর এলাকায় পাঞ্জাবী আরাইন পরিবারে জিয়া-উল-হকের জন্ম। দিল্লিতে ব্রিটিশ সেনাবাহিনীর কেরানি মুহাম্মদ আকবর তাঁর বাবা। তিনি দ্বিতীয় সন্তান ছিলেন।


title: মুহাম্মদ জিয়া-উল-হক

text: সিমলায় অধ্যয়নশেষে দিল্লি বিশ্ববিদ্যালয়ের অধীনে সেন্ট স্টিফেন্স কলেজে পড়েন। সেখান থেকে ১৯৪৩ সালে তিনি বি.এ. শ্রেণীতে সর্বাধিক নম্বর পেয়ে ডিগ্রী নেন। এরপূর্বে একই সালে ব্রিটিশ ভারতীয় সেনাবাহিনীতে যোগ দেন ও দ্বিতীয় বিশ্বযুদ্ধে অংশগ্রহণ করেন। কলেজে অধ্যয়নকালীন তাঁর মেধা অতিপ্রকৃতির ছিল।


title: মুহাম্মদ জিয়া-উল-হক

text: ১৯৪৭ সালে পাকিস্তান স্বাধীন হলে ১৯৬৫ সালে ভারতের বিপক্ষে যুদ্ধে অংশগ্রহণ করেন তিনি। ১৯৭০ সালে পাকিস্তানী সেনাদলের প্রশিক্ষণের অংশ হিসেবে জর্দান যান। সেখানে বাদশাহ হুসাইনের বিরুদ্ধে কালো সেপ্টেম্বরে উৎখাত সফলভাবে রুখে দেন। এর স্বীকৃতিস্বরূপ ১৯৭৬ সালে প্রধানমন্ত্রী জুলফিকার আলী ভুট্টো তাঁকে সশস্ত্রবাহিনীর প্রধান হিসেবে মনোনীত করেন।


title: মুহাম্মদ জিয়া-উল-হক

text: ব্যাপক জন অসন্তোষের ফলে তিনি ভুট্টো সরকারের বিপক্ষে সামরিক অভ্যুত্থান পরিচালন করে উৎখাত করেন ও ৫ জুলাই, ১৯৭৭ তারিখে সামরিক আইন জারী করেন। সুপ্রিম কোর্ট কর্তৃক দুইবছরেরও কম সময়ের মধ্যে আহমেদ রাজা কাসুরী নামীয় রাজনৈতিক প্রতিপক্ষকে হত্যার সাথে জড়িত থাকার অভিযোগে ভুট্টোকে ফাসীকাষ্ঠে ঝোলানো হয়।


title: মুহাম্মদ জিয়া-উল-হক

text: ১৯৭৮ সালে রাষ্ট্রপতি হিসেবে ক্ষমতায় আরোহণ করেন। এরপর তিনি আফগানিস্তানে সোভিয়েত বাহিনীর যুদ্ধে প্রধান ভূমিকায় অবতীর্ণ হন। ১৯৮০-এর দশকে সোভিয়েত আগ্রাসনের বিপক্ষে রুখে দাঁড়ানো আফগান মুজাহেদিনদেরকে যুক্তরাষ্ট্র ও সৌদি সহায়তা প্রদান করেন। পাকিস্তানকে ইসলামীকরণের ফলে ব্যাপকভাবে সমালোচিত হন। এছাড়াও পাকিস্তানের আণবিক বোমা কার্যক্রম গ্রহণ করেন। তাঁর শাসনামলে দেশের জিডিপি বেশ উঁচুতে ছিল।


title: মুহাম্মদ জিয়া-উল-হক

text: সামরিক আইন প্রত্যাহার করে ১৯৮৫ সালে নির্বাচনের আয়োজন করেন। মুহাম্মদ খান জুনেজোকে প্রধানমন্ত্রী করা হলেও সংবিধানের অষ্টম অধ্যাদেশ বলে রাষ্ট্রপতির ক্ষমতাকে আরও মজবুত করেন। তাঁর ইচ্ছার বিরুদ্ধে ১৯৮৮ সালে জুনেজো জেনেভা চুক্তিতে স্বাক্ষর করলে সরকার ভেঙ্গে দেন ও নভেম্বর, ১৯৮৮ সালে নির্বাচন আহ্বান করেন। কিন্তু, শীর্ষসারির বেশ কয়েকজন সামরিক কর্মকর্তা ও দুইজন মার্কিন কূটনীতিবিদসহ ১৭ আগস্ট, ১৯৮৮ তারিখে বাহাওয়ালপুরে রহস্যজনক বিমান সংঘর্ষে তিনি নিহত হন।


title: মুহাম্মদ জিয়া-উল-হক

text: সিনেট সভাপতি গুলাম ইশহাক খান তাঁর মৃত্যুর কথা রেডিও ও টিভিতে ঘোষণা করেন। ১৯ আগস্ট, ১৯৮৮ তারিখে ইসলামাবাদে তাঁকে রাষ্ট্রীয় মর্যাদায় সমাহিত করা হয়। পাকিস্তান-সৌদি আরবের বন্ধুত্বের প্রতীক হিসেবে নির্মিত ফয়সাল মসজিদের সামনে দাফন করা হয়। পাকিস্তানের সংবিধান থেকে অষ্টাদশ অধ্যাদেশ বলে জেনারেল জিয়ার নাম স্থায়ীভাবে মুছে ফেলা হয়।


title: মুহাম্মদ জিয়া-উল-হক

text: ১৯৫০ সালে শফিক জাহানের সাথে পরিণয়সূত্রে আবদ্ধ হন। ৬ জানুয়ারি, ১৯৯৬ তারিখে জাহানের দেহাবসান ঘটে। এ দম্পতির সন্তান মুহাম্মদ ইজাজ-উল-হক রাজনীতিতে প্রবেশ করেন ও নওয়াজ শরীফ সরকারের মন্ত্রীপরিষদের সদস্য হন।


title: আসমা জাহাঙ্গীর

text: আসমা জিলানী জাহাঙ্গীর (: ; জন্ম: ২৭ জানুয়ারি, ১৯৫২ - মৃত্যু: ১১ ফেব্রুয়ারি, ২০১৮) লাহোরে জন্মগ্রহণকারী পাকিস্তানের বিশিষ্ট মহিলা আইনজীবী ছিলেন। পাকিস্তানের মানবাধিকার কমিশনের প্রতিষ্ঠাতা সদস্য তিনি। এছাড়াও, সংস্থার মহাসচিব ও পরবর্তীকালে সভাপতির দায়িত্ব পালন করেন আসমা জাহাঙ্গীর।


title: আসমা জাহাঙ্গীর

text: সমৃদ্ধশালী ও রাজনৈতিকভাবে সক্রিয় এবং মানবাধিকার নিয়ে সোচ্চার পরিবারে আসমা জাহাঙ্গীরের জন্ম। বাবা মালিক গুলাম জিলানী সরকারী চাকুরীজীবি ছিলেন। অবসর শেষে তিনি রাজনীতিতে জড়িয়ে পড়েন ও বেশ কয়েক বছর কারাভোগ করেন। এছাড়াও, সামরিক একনায়কতন্ত্রের বিরুদ্ধাচরণ করায় গৃহে অন্তরীণ ছিলেন ও তৎকালীন পূর্ব পাকিস্তানে নারকীয় হত্যাযজ্ঞ পরিচালনা করায় পাকিস্তান সরকারের বিরুদ্ধে প্রতিবাদে সোচ্চার ছিলেন।


title: আসমা জাহাঙ্গীর

text: মা সহ-শিক্ষানুক্রমিক মহাবিদ্যালয়ে অধ্যয়ন করেন ও স্বল্পসংখ্যক মুসলিম মহিলা হিসেবে উচ্চতর শিক্ষালাভে সক্ষমতা দেখিয়েছেন। এছাড়াও তিনি প্রাচীন ধ্যান-ধারণার বিপক্ষে তিনি লড়াই করেন। স্বামীর কারাভোগের ফলে ১৯৬৭ সালে নিজস্ব কাপড়ের ব্যবসা পরিচালনা করেন।


title: আসমা জাহাঙ্গীর

text: আসমা লাহোরের কিন্নাইর্দ কলেজ থেকে স্নাতক ও ১৯৭৮ সালে আইনে স্নাতকধারী হন। পাঞ্জাব বিশ্ববিদ্যালয় থেকে এলএলবি ডিগ্রী পান। এছাড়াও, সুইজারল্যান্ডের সেন্ট গালেন বিশ্ববিদ্যালয় থেকে সম্মানসূচক ডক্টরেট ডিগ্রীসহ কানাডার কুইন্স ও কর্নেল বিশ্ববিদ্যালয় থেকে ডিগ্রী লাভ করেন।


title: আসমা জাহাঙ্গীর

text: পাকিস্তানের মানব এবং মহিলা অধিকার, সংখ্যালঘু ও শিশুদের ধর্মীয় অধিকার নিয়ে কর্মজীবন অতিবাহিত করেন। মৃত্যু পূর্ব-পর্যন্ত তিনি হুদুদ অধ্যাদেশ ও পাকিস্তানে ইসলামীকরণের বিষয়ের অংশ হিসেবে জেনারেল মুহাম্মদ জিয়া-উল-হকের ব্লাসফেমি আইনের কড়া সমালোচক তিনি।


title: আসমা জাহাঙ্গীর

text: ২৭ অক্টোবর, ২০১০ তারিখে পাকিস্তানের সুপ্রিম কোর্ট বার অ্যাসোসিয়েশনের সভাপতি হিসেবে নির্বাচিত হন ও আইনজীবীদের আন্দোলনে অন্যতম গুরুত্বপূর্ণ দায়িত্ব পালন করেছেন। এছাড়াও তিনি প্রথম মহিলা হিসেবে এ পদে অধিষ্ঠিত হয়েছেন। দক্ষিণ এশিয়ায় মানবাধিকার ফোরামে সহ-সভাপতির দায়িত্ব পালনসহ আন্তর্জাতিক মানবাধিকার ফেডারেশনের সহ-সভাপতির দায়িত্বে ছিলেন তিনি।


title: আসমা জাহাঙ্গীর

text: আগস্ট, ২০০৪ থেকে জুলাই, ২০১০ পর্যন্ত ধর্মীয় স্বাধীনতা বা বিশ্বাস সম্পর্কীয় জাতিসংঘের বিশেষ প্রতিনিধি হিসেবে দায়িত্ব পালন করেন। তিনি শ্রীলঙ্কা কর্তৃপক্ষ কর্তৃক শ্রীলঙ্কায় মানবাধিকার লঙ্ঘনের বিষয়ে তদন্তের জন্য জাতিসংঘের দলে ছিলেন।


title: আসমা জাহাঙ্গীর

text: আসমা বেশকিছু পুরস্কার লাভ করেছেন। তন্মধ্যে ২০১৮ সালে জাতিসংঘ মানবাধিকার পুরস্কার, ২০১৪ সালে রাইট লাইভলিহুড অ্যাওয়ার্ড, ২০১০ সালে ফ্রিডম পুরস্কার, হিলাল-ই-ইমতিয়াজ, সিতারা-ই-ইমতিয়াজ, রামোন ম্যাগসেসে পুরস্কার, ১৯৯৫ সালে মার্টিন এনালস ও ইউনেস্কো/বিলবাও পুরস্কার লাভ করেন। এছাড়াও, ফ্রান্স থেকে অফিসার ডি লা লিজিও ডি’অনার পুরস্কার পেয়েছেন। ১০০০ উইম্যান ফর পিস পরিকল্পনা প্রণয়নের জন্য ২০০৫ সালে শান্তিতে নোবেল পুরস্কারের জন্য তাঁকে মনোনয়ন দেয়া হয়।


title: আসমা জাহাঙ্গীর

text: ব্যক্তিগত জীবনে তিনি বিবাহিতা ও এক সন্তান এবং দুই কন্যার জননী ছিলেন। মুনিজাই জাহাঙ্গীর নামীয় কন্যা সাংবাদিক ও সুলেমা জাহাঙ্গীর আইনজীবী হিসেবে কর্মরত রয়েছেন। ‘দ্য হাদুদ অর্ডিন্যান্স: এ ডিভাইন স্যাঙ্কশন’ ও ‘চিলড্রেন অব এ লেজার গড’ শিরোনামে পুস্তক রচনা করেছেন তিনি।


title: হাই পারফরমেন্স প্রোগ্রাম

text: হাই পারফরমেন্স প্রোগ্রাম টেস্ট এবং অ-টেস্ট খেলুড়ে দেশগুলির মধ্যেকার দূরত্ব কমাতে আন্তর্জাতিক ক্রিকেট কাউন্সিলের একটি উদ্যোগ।প্রোগ্রামটি ২০০৩ ক্রিকেট বিশ্বকাপকে লক্ষ্য রেখে শীর্ষ সহযোগী সদস্য দলগুলির প্রস্তুতির উদ্দেশ্য নিয়ে ২০০১ সালে চালু করা হয়েছিল। সহযোগী সদস্য ও পূর্ণ সদস্যদের মধ্যে পার্থক্য কমিয়ে আনার প্রয়াসে বিশ্বকাপ প্রতিযোগিতার পরেও প্রোগ্রামটি চালানো অব্যাহত থাকে।


title: হাই পারফরমেন্স প্রোগ্রাম

text: ২০০৬/২০০৭ সালে, ছয় সহযোগী সদস্য যারা ২০০৭ বিশ্বকাপে খেলার যোগ্যতা অর্জন করেছিল তাঁদেরকে, অতিরিক্ত অর্থায়ন, আইসিসি বৈশ্বিক ক্রিকেট একাডেমিতে নিয়মিত প্রশিক্ষণ নেয়ার জন্য সুযোগ দেয়া হয় এবং শীর্ষ প্রতিপক্ষের বিরুদ্ধে অনুশীলন করার অতিরিক্ত সুযোগ দেয়া হয়। এই দেশগুলি ছিল কেনিয়া, কানাডা, বারমুডা, নেদারল্যান্ডস, স্কটল্যান্ড এবং আয়ারল্যান্ড।


title: হাই পারফরমেন্স প্রোগ্রাম

text: এপ্রিল ২০০৭ অনুসারে, ডেনমার্ক ও নামিবিয়া উভয় এই প্রোগ্রামের অংশ হয়। তারা জুনে আর্জেন্টিনা এবং উগান্ডার সাথে যোগদান করে যারা ২০০৭ আইসিসি বিশ্ব ক্রিকেট লীগ বিভাগ তিনের ফাইনালে যাওয়ার পর এই প্রোগ্রামে যোগ দেয়ার সুযোগ লাভ করে।


title: গোলাম ইসহাক খান

text: গোলাম ইসহাক খান (; জন্ম: ২০ জানুয়ারি, ১৯১৫ - মৃত্যু: ২৭ অক্টোবর, ২০০৬) বান্নুতে জন্মগ্রহণকারী পাকিস্তানের বিশিষ্ট সরকারি চাকুরীজীবি ছিলেন। ১৯৮৮ থেকে ১৯৯৩ মেয়াদে পাকিস্তানের ৭ম রাষ্ট্রপতির দায়িত্ব পালন করেন তিনি। তাঁকে পাকিস্তানের ইতিহাসে সর্বাপেক্ষা ক্ষমতাধর বেসরকারী রাষ্ট্রপতি হিসেবে মনে করা হয়।


title: গোলাম ইসহাক খান

text: ব্রিটিশ ভারত সাম্রাজ্যের নর্থ-ওয়েস্ট ফ্রন্টিয়ার প্রদেশের বান্নু জেলার ইসমাইল খেল এলাকায় তাঁর জন্ম। তিনি বাঙ্গাস পশতুন জনগোষ্ঠীর লোক। অদ্যাবধি তাঁর পরিবার রাজনীতি সক্রিয় রয়েছে। ইসলামিয়া কলেজে অধ্যয়ন করেন। এরপর পেশোয়ার বিশ্ববিদ্যালয় থেকে রসায়ণ ও উদ্ভিদবিদ্যায় দ্বৈত স্নাতক ডিগ্রী লাভ করেন।


title: গোলাম ইসহাক খান

text: শুরুতে তিনি বিশ্ববিদ্যালয়ে চাকুরীর সন্ধান করলেও ১৯৪১ সালে ভারতীয় সিভিল সার্ভিসে যোগ দেন। ব্রিটিশ ভারতের পক্ষে বিভিন্ন প্রাদেশিক দায়িত্ব পালন করেন। ১৯৪৭ সালে ভারত বিভাজনের পর ১৯৫৫ পর্যন্ত সেচ অধিদপ্তরের সচিব ছিলেন। ১৯৪৭ সালে দেশ বিভাগের পর পানি ও বিদ্যুৎ উন্নয়ন কর্তৃপক্ষের সভাপতি মনোনীত হন। এরপর ১৯৬৬ থেকে ১৯৭০ মেয়াদে অর্থসচিবের দায়িত্ব পালন করেন। ১৯৭১ সালে ভারত-পাকিস্তান যুদ্ধে পাকিস্তানের পরাজয়ের পর সকল পদের প্রধান হিসেবে রাখা হয়। ঐ একই সালে রাষ্ট্রপতি জুলফিকার আলী ভুট্টো কর্তৃক সাম্যবাদের ছোঁয়া থেকে দূরে রাখতে স্টেট ব্যাংকের গভর্নর মনোনীত হন। ১৯৭৫ সালে পাকিস্তানের পরমাণু পরিকল্পনায় তাঁকে প্রতিরক্ষা সচিব পদে নিযুক্ত করা হয়। ১৯৭৭ সালে রাষ্ট্রপতি জিয়া-উল-হক সরকারের অর্থমন্ত্রণালয়ের প্রধান হন। ১৯৮৫ সালে সিনেট সভাপতি হন। জিয়ার মৃত্যুর পর তিনি রাষ্ট্রপতি প্রার্থী হন ও ১৩ ডিসেম্বর, ১৯৮৮ তারিখে ইসলামী জাহুরি ইত্তেহাদ ও পাকিস্তান পিপলস পার্টির পক্ষ থেকে তাঁকে রাষ্ট্রপতি পদে নির্বাচিত করা হয়।


title: গোলাম ইসহাক খান

text: ইঞ্জিনিয়ারিং রিসার্চ ল্যাবেরেটরিজ গঠনে তাঁর সম্পৃক্ততা ও সহযোগিতা লাভের ফলে মার্কিন কূটনীতিবিদদের কাছ থেকে তিনি ‘মি. ন্যুক’ নাম ডাকনামে ও প্রকাশনা জগতে তাঁকে ‘বাবা এটম বোম’ নামে পরিচিতি ঘটানো হয়।


title: গোলাম ইসহাক খান

text: ১৯৯৩ সালের সাধারণ নির্বাচনে পিপিপি’র পক্ষে রাষ্ট্রপতি প্রার্থীর আগ্রহ প্রকাশ করলেও ফারুক লেঘারি এতে সম্পৃক্ত হন। এরপর তিনি জাতীয় রাজনীতি থেকে অবসর নেন এবং আন্তর্জাতিক ও ঘরোয়া প্রচার মাধ্যমে থেকে যোগাযোগ বিচ্ছিন্ন ঘটান। এরপর নিজ প্রদেশের জিআইকে ইনস্টিটিউট অব ইঞ্জিনিয়ারিং সায়েন্সের এন্ড টেকনোলজিতে রেক্টর হিসেবে কাজ করেন। নিউমোনিয়ায় ভোগে ২৭ অক্টোবর, ২০০৬ তারিখে তাঁর দেহাবসান ঘটে।


title: হিন্দি উইকিপিডিয়া

text: হিন্দি উইকিপিডিয়া হচ্ছে উইকিপিডিয়া প্রকল্পের হিন্দি ভাষার সংস্করণ। যার মালিক সংস্থা হল উইকিমিডিয়া ফাউন্ডেশন। এটির যাত্রা শুরু হয় জুলাই ২০০৩ খৃষ্টাব্দে। হিন্দি উইকিপিডিয়া বর্তমানে দক্ষিণ এশিয়ার ভাষাগুলির সর্ববৃহৎ সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।


title: মুহাম্মদ ইদ্রিস আল-সেনুসি

text: আল সাইয়িদ মুহাম্মদ ইদ্রিস বিন মুহাম্মদ আল-মাহদি আস-সেনুসি (), (১২ মার্চ ১৮৮৯ – ২৫ মে


title: মুহাম্মদ ইদ্রিস আল-সেনুসি

text: ১৯৮৩), ছিলেন রাজতান্ত্রিক লিবিয়ার প্রথম ও একমাত্র বাদশাহ। ১৯৫১ থেকে ১৯৬৯ খ্রিষ্টাব্দ পর্যন্ত তিনি শাসন করেছেন। এছাড়া তিনি সেনুসি তরিকার প্রধান ছিলেন। চিকিৎসা গ্রহণের জন্য তুরস্ক সফরের সময় মুয়াম্মার গাদ্দাফির নেতৃত্বে সংঘটিত অভ্যুত্থানে তিনি ক্ষমতাচ্যুত হন।


title: মুহাম্মদ ইদ্রিস আল-সেনুসি

text: ইদ্রিস ১৮৮৯ খ্রিষ্টাব্দের ১২ মার্চ আল-জাগবুবে জন্মগ্রহণ করেছিলেন। এই অঞ্চল সেনুসি আন্দোলনের প্রধান কেন্দ্র ছিল। তিনি ছিলেন সাইয়িদ মুহাম্মদ আল-মাহদি বিন সাইয়িদ মুহাম্মদ আল-সেনুসি ও তার তৃতীয় স্ত্রী আয়িশা বিনতে মুকাররিব আল-বারাসার পুত্র। তার দাদা সাইয়িদ মুহাম্মদ ইবনে আলি আস-সেনুসি ছিলেন উত্তর আফ্রিকায় সেনুসি সুফি তরিকা ও সেনুসি গোত্রের প্রতিষ্ঠাতা। তার বংশলতিকা মুহাম্মদ (সা) এর সাথে যুক্ত বলে বিবেচিত হয়। চাচাত ভাই আহমেদ শরিফ আস-সেনুসি পদত্যাগ করার পর ১৯১৬ খ্রিষ্টাব্দে তিনি সেনুসি তরিকার প্রধান হন। ব্রিটিশরা তাকে সিরেনাইকা অঞ্চলের আমির হিসেবে মেনে নিয়েছিল। ১৯২০ খ্রিষ্টাব্দে ইতালীয়রাও তা মেনে নিয়েছিল। ১৯২২ খ্রিষ্টাব্দে তিনি ত্রিপলিতানিয়ার আমির হন।


title: মুহাম্মদ ইদ্রিস আল-সেনুসি

text: জীবনের প্রথমদিক তিনি সিরেনাইকার স্বাধীনতার জন্য আলোচনায় অতিবাহিত করেন। ১৯২২ খ্রিষ্টাব্দে লিবিয়ায় ইতালীয় অভিযানের পর তিনি নির্বাসনে যান। এরপর ঔপনিবেশিক ইতালীয় কর্তৃপক্ষের বিরুদ্ধে মিশরকে তিনি তার গেরিলা যুদ্ধের ঘাঁটি হিসেবে ব্যবহার করতে থাকেন।


title: মুহাম্মদ ইদ্রিস আল-সেনুসি

text: দ্বিতীয় বিশ্বযুদ্ধের সময় ইতালীয়দের কাছ থেকে মুক্তির আশায় ইদ্রিস ব্রিটিশদের সমর্থন করেছিলেন। তিনি সেনুসি গোত্র এবং সিরেনাইকার জাতীয়তাবাদীদেরকে অক্ষশক্তির বিরুদ্ধে এবং মিত্রবাহিনীর পক্ষে লড়াই করার জন্য নিয়ে আসেন। সেনুসি গোত্রীয় লোকেরা জার্মান ও ইতালীয় সেনাদের সম্পর্কে ব্রিটিশ ৮ম আর্মিকে গুরুত্বপূর্ণ গোয়েন্দা তথ্য দিয়ে সহায়তা করেছিল। জার্মান ও ইতালীয় বাহিনীর পরাজয়ের পর সিরেনাইকার ব্রিটিশ সামরিক প্রশাসনের সহায়তায় তিনি সিরেনাইকার আমির হিসেবে তার রাজধানী বেনগাজিতে ফিরে আসেন এবং সরকার গঠন করেন। উত্তর আফ্রিকায় জার্মান ও ইতালীয় বাহিনীকে পরাজিত করার জন্য ব্রিটিশ সাম্রাজ্যকে সহায়তা করায় ১৯৪৮ খ্রিষ্টাব্দে তাকে ব্রিটিশ অর্ডার অফ গ্র্যান্ড ক্রস প্রদান করা হয়।


title: মুহাম্মদ ইদ্রিস আল-সেনুসি

text:
সিরেনাইকার ব্রিটিশ সামরিক প্রশাসনের সহায়তায় ইদ্রিস ১৯৪৯ খ্রিষ্টাব্দে সিরেনাইকা আমিরাতের স্বাধীনতা ঘোষণা করেন।
এখানকার তিনটি অঞ্চলের অন্যতম ত্রিপলিতানিয়ার (অন্য আরেকটি অঞ্চল ছিল ফেজান) আমির হওয়ার জন্য তাকে আমন্ত্রণ জানানো হয়েছিল। আমন্ত্রণ গ্রহণের মাধ্যমে তিনি লিবিয়াকে একক শাসনের অধীনে একত্রীত করতে শুরু করেন। ১৯৪৯ খ্রিষ্টাব্দে একটি সংবিধান প্রণীত হয় এবং ১৯৫১ খ্রিষ্টাব্দের অক্টোবরে তা গৃহিত হয়।
একটি জাতীয় কংগ্রেস কর্তৃক ইদ্রিসকে লিবিয়ার বাদশাহ ঘোষণা করা হয়। ১৯৫১ খ্রিষ্টাব্দের ২৪ ডিসেম্বর তিনি লিবিয়ার স্বাধীনতা ঘোষণা করেন।


title: মুহাম্মদ ইদ্রিস আল-সেনুসি

text: বেনগাজি থেকে ইদ্রিস ব্রিটিশ ও লিবিয়ায় জাতিসংঘের বিশেষ উপদেষ্টা এড্রিয়ান পেল্টের সাথে স্বাধীনতার ব্যাপারে আলোচনা করেছিলেন। ১৯৫১ খ্রিষ্টাব্দের ২৪ ডিসেম্বর ইদ্রিসকে বাদশাহ করে লিবিয়াকে স্বাধীন ফেডারেল যুক্তরাজ্য হিসেবে ঘোষণা করা হয়। ১৯৬৩ খ্রিষ্টাব্দে এককেন্দ্রীক রাজতন্ত্র প্রণয়নের জন্য সংবিধান পুনর্মূ‌ল্যায়ন করা হয়। আর্ল মাউন্টব্যাটেনের সাথে ইদ্রিসের ঘনিষ্ঠ সম্পর্ক ছিল। তিনি লিবিয়া সফরে আসতেন এবং এসময় প্রাসাদে অবস্থান করতেন। তারা দুজন সাহারা মরুভূমিতে ভ্রমণ করতে পছন্দ করতেন।


title: মুহাম্মদ ইদ্রিস আল-সেনুসি

text: কোনো উত্তরাধিকারী না থাকায় ১৯৫৫ খ্রিষ্টাব্দের ৫ জুন এক ধনী বেদুইন প্রধানের কন্যা আলিয়া আবদেল লামলুনকে তিনি বিয়ে করেন। পরে তার উভয় স্ত্রীর পুত্র সন্তান জন্ম হয়। তবে তার সকল সন্তান শৈশবে মারা যায়।


title: মুহাম্মদ ইদ্রিস আল-সেনুসি

text: লিবিয়া ও প্রতিবেশি দেশে আরব জাতীয়তাবাদি ও প্যান-আরববাদিদের কারণে ১৯৫৬ খ্রিষ্টাব্দে সুয়েজ সংকটের সময় মিশরে যুক্তরাজ্যের হস্তক্ষেপ সত্ত্বেও ইদ্রিস যুক্তরাজ্যের সাথে ঘনিষ্ঠ সম্পর্ক বজায় রেখেছিলেন। যুক্তরাষ্ট্রের সাথেও তার ঘনিষ্ঠ সম্পর্ক ছিল। তার উত্তরাধিকারী হিসেবে কেউ ছিল না। ১৯৫৬ খ্রিষ্টাব্দে তিনি তার ভ্রাতুষ্পুত্র হাসান আস-সেনুসিকে যুবরাজ হিসেবে মনোনীত করেছিলেন।


title: মুহাম্মদ ইদ্রিস আল-সেনুসি

text: এসময় তেলক্ষেত্র ও ত্রিপলির নিকটে যুক্তরাষ্ট্রের বিমানবাহিনীর হুইলাস বিমান ঘাটির কারণে অর্থনৈতিক সমৃদ্ধি বৃদ্ধি পায়। তার স্বাস্থ্যের অবনতি হওয়ায় যুবরাজ সরকারে গুরুত্বপূর্ণ ভূমিকা পালন করতে থাকেন এবং অভিভাবক হিসেবে কাজ করেন। ইদ্রিস ১৯৬৯ খ্রিষ্টাব্দের ৪ আগস্ট সিংহাসন ত্যাগের দলিলে স্বাক্ষর করেন যা সে বছরের ২ সেপ্টেম্বর থেকে কার্যকর হওয়ার কথা ছিল।


title: মুহাম্মদ ইদ্রিস আল-সেনুসি

text: চিকিৎসার উদ্দেশ্যে মিশর যাওয়ার পর ১৯৬৯ খ্রিষ্টাব্দের ১ সেপ্টেম্বর একটি অভ্যুত্থানে ইদ্রিস ক্ষমতাচ্যুত হন। মুয়াম্মার গাদ্দাফির নেতৃত্বে লিবিয়ান সেনা অফিসারদের একটি দল এই অভ্যুত্থান ঘটায়। অভ্যুত্থানের পর রাজতন্ত্র বিলুপ্ত করে লিবিয়াকে প্রজাতন্ত্র ঘোষণা করা হয়। অভ্যুত্থানের ফলে ইদ্রিসের সিংহাসন ত্যাগ ও উত্তরাধিকার বিষয়ক দলিল বাতিল হয়। তুরস্ক থেকে তিনি ও তার স্ত্রী জাহাজে করে গ্রীসে চলে যান এবং সেখান থেকে মিশরে নির্বাচনে যান। তার অনুপস্থিতিতে ১৯৭১ খ্রিষ্টাব্দের নভেম্বরে লিবিয়ান গণআদালতে বিচার হয় এবং মৃত্যুদণ্ড প্রদান করা হয়।


title: মুহাম্মদ ইদ্রিস আল-সেনুসি

text: ১৯৮৩ খ্রিষ্টাব্দে ৯৪ বছর বয়সে কায়রোর ডুক্কি জেলার সুলতান প্রাসাদে মারা যান। তাকে মদিনার জান্নাতুল বাকি কবরস্থানে দাফন করা হয়।


title: মুহাম্মদ ইদ্রিস আল-সেনুসি

text: লিবিয়ান গৃহযুদ্ধে অনেক প্রতিবাদকারী গাদ্দাফির প্রতিবাদে বাদশাহ ইদ্রিসের ছবি বহন করেছে। বিশেষভাবে ঐতিহ্যবাহী সেনুসি প্রভাবাধীন সিরেনাইকায় এমন দেখা যায়। রাজতন্ত্রের যুগে ব্যবহৃত তিন রঙের পতাকা বিপ্লবের প্রতীক হিসেবে ব্যবহৃত হয়েছে। ন্যাশনাল ট্রান্সিশনাল কাউন্সিল একে লিবিয়ার পতাকা হিসেবে গ্রহণ করে।


title: মুহাম্মদ ইদ্রিস আল-সেনুসি

text: ইদ্রিস পাঁচবার বিয়ে করেছিলেন:


title: মুহাম্মদ ইদ্রিস আল-সেনুসি

text: ইদ্রিসের পাঁচ পুত্র ও এক কন্যা ছিল। কিন্তু শৈশবে তাদের মৃত্যু হয়। তিনি ও ফাতিমা আলজেরিয়ান এতিম বালিকা সুলাইমাকে দত্তক কন্যা হিসেবে গ্রহণ করেছিলেন। সুলাইমার বাবা আলজেরিয়ার স্বাধীনতা যুদ্ধে ফরাসিদের বিরুদ্ধে লড়াইয়ে নিহত হয়।


title: মুহাম্মদ ইদ্রিস আল-সেনুসি

text: ইদ্রিস নিম্নোক্ত লিবিয়ান খেতাবের অধিকারী ছিলেন:


title: মুহাম্মদ ইদ্রিস আল-সেনুসি

text: তিনি নিম্নোক্ত বৈদেশিক সম্মাননা লাভ করেছেন:


title: ইয়াং শাংকুন

text: ইয়াং শাংকুন (জন্ম: ৫ জুলাই, ১৯০৭ - মৃত্যু: ১৪ সেপ্টেম্বর, ১৯৯৮) চংকিংয়ের তংনান এলাকায় জন্মগ্রহণকারী চীনের বিশিষ্ট রাজনীতিবিদ ছিলেন। ১৯৮৮ থেকে ১৯৯৩ সময়কালে গণপ্রজাতন্ত্রী চীনের রাষ্ট্রপতির দায়িত্ব পালন করেন। দেং জিয়াওপিংয়ের অধীনে কেন্দ্রীয় সামরিক কমিশনের সহ-সভাপতি ও মহাসচিব ছিলেন।


title: ইয়াং শাংকুন

text: শাংহাইয়ের বিশ্ববিদ্যালয়ে পড়াশোনা করেন। এরপর তিনি মস্কোয় মার্কসবাদ বিষয়ে অধ্যয়ন করেন যা তাঁকে চীনের কমিউনিস্ট পার্টির সূচনালগ্নে অন্যতম শিক্ষিত নেতা হিসেবে পরিচিতি ঘটায়। ২৮ বলশেভিকের একজন হিসেবে চীনে প্রত্যাবর্তন করেন। শুরুতে সমাজতান্ত্রিক নেতা ঝাং গুতাওয়ের সমর্থক ছিলেন। কিন্তু লং মার্চের সময়কালীন মাওয়ের আদর্শ গ্রহণ করেন। চীনের গৃহযুদ্ধ ও দ্বিতীয় চীন-জাপান যুদ্ধে রাজনৈতিক কমিসারের দায়িত্ব পালন করেন।


title: ইয়াং শাংকুন

text: শাংকুন দলের নেতৃত্বে আসার পর তিনি চীনের জ্যেষ্ঠ আট নেতার একজন ছিলেন। তিনি অর্থনৈতিক পুণর্গঠনে মনোনিবেশ ঘটান কিন্তু রাজনৈতিক উদারতাবাদের বিপক্ষে ভূমিকা নেন। অথচ, দেং তাঁকে উদারতাবাদের জন্যই দলে ভিড়িয়েছিলেন। ১৯৮৯ সালের তিয়েনআনমেন স্কয়ারে বিক্ষোভকালীন তিনি তাঁর রাজনৈতিক জীবনের তুঙ্গে পৌঁছেন। কিন্তু জিয়াং জেমিনের নেতৃত্বের বিরোধিতা করায় তাঁকে জোরপূর্বক অবসর গ্রহণ করতে বাধ্য করা হয়।


title: ইয়াং শাংকুন

text: তংনান কাউন্টির শুয়াংজিয়াং এলাকার এক ভূমিহীন পরিবারে ইয়াং শাংকুনের জন্ম। চেংদু হায়ার নর্মাল স্কুলে অধ্যয়ন করেন। বড় ভাই ইয়াং ইয়াংয়ং সিচুয়ানের চাইনীজ কমিউনিস্ট পার্টি’র (সিসিপি) নির্বাহী পরিষদের অন্যতম প্রতিষ্ঠাকালীন সদস্য ছিলেন যা তাঁর চিন্তাধারায় ব্যাপক প্রভাব বিস্তার করে। ১৯২৫ সালে কমিউনিস্ট যুব লীগে ও ১৯২৬ সালে সিসিপিতে যোগ দেন। এ সময় তিনি সাংহাই বিশ্ববিদ্যালয়ে পড়াশোনা করতেন। ১৯২৬ সালের শেষদিকে সোভিয়েত ইউনিয়ন ভ্রমণ করেন ও মস্কো সান ইয়াত-সেন বিশ্ববিদ্যালয়ে ভর্তি হন। কমিউনিস্ট পার্টির সূচনালগ্নে নেতৃত্বে থাকা নেতাদের মধ্যে অন্যতম হিসেবে তাঁর এ পড়াশোনা সেরা শিক্ষিতের মর্যাদা এনে দেয়। চীনের একদল ছাত্রদের একজন হিসেবে মস্কোয় পড়াশোনা করেন ও চীনে ফিরে সিসিপি’র শীর্ষস্থানীয় নেতৃত্বে অংশগ্রহণ করেন যা ২৮ বলশেভিক হিসেবে পরিচিতি পায়।


title: ইয়াং শাংকুন

text: ১৯৪৯ সালে গণপ্রজাতন্ত্রী চীনের প্রতিষ্ঠা হলে তিনি অনেকগুলো রাজনৈতিক পদবী ধারণ করেন। এরপর দলের কেন্দ্রীয় কমিটিতে ক্ষমতাধর সদস্যে পরিণত হন। ১৯৬৬ সালে সাংস্কৃতিক বিপ্লব ছড়িয়ে পড়লে দল থেকে বিতাড়িত হন। এরপর দেং জিয়াওপিং ক্ষমতা গ্রহণ করলে ১৯৭৮ সালে তাঁকে তিনি পুণরায় দলের সদস্য হন।


title: ইয়াং শাংকুন

text: ১৯৮৮ সালে লি জিয়ানিয়ানের পরিবর্তে চীনের রাষ্ট্রপতি হিসেবে মনোনীত হন। ১৯৮২ সালের সংবিধান অণুযায়ী রাষ্ট্রপতির দায়িত্ব অনেকাংশেই প্রতীকীস্বরূপ। ১৯৮৯ সালের তিয়েনআনমেন স্কয়ারে বিক্ষোভকালীন সময়ে তাঁর ভূমিকায় চীনের রাজনৈতিক অবকাঠামোর মৌলিক পরিবর্তন এনে দেয়। শুরুতে তিনি ছাত্রদের প্রতি নমনীয় ভূমিকা গ্রহণ করেন। মহাসচিব ঝাও জিয়াংয়ের সাথে একাত্মতা প্রকাশ করেন। সহ-সভাপতি ও কেন্দ্রীয় সামরিক কমিশনের মহাসচিব হিসেবে ঝাওয়ের অবস্থান ব্যাখ্যা করে বলেন যে, জিয়াং ছাত্রদেরকে গণতন্ত্রের দিকে ধাবিত করছেন।


title: ইয়াং শাংকুন

text: এরপর ইয়াং লিকে সমর্থন দেন। মে, ১৯৮৯ সালে ইয়াং চীনা টেলিভিশনে লিয়ের সঙ্গী হন। সেখানে তিনি ছাত্র আন্দোলনকারীদের বিরুদ্ধে অরাজকতার অভিযোগ আনেন ও বেইজিংয়ের আশেপাশে সামরিক আইন জারী করেন। ৪ জুন শতশত বিক্ষোভকারী নিহত হয়। দেংয়ের কর্তৃপক্ষ ইয়াং পরিবারের উত্থানের বিষয়ে অভিযোগ আসে। ১৯৯৩ সালে তাঁর পরিবর্তে জিয়াং জেমিনকে নিযুক্ত করা হয় ও দলে থাকা তাঁর পরিবারের বেশ কয়েকজন সদস্যসহ তাঁকে জোরপূর্বক অবসর গ্রহণে বাধ্য করা হয়। মৃত্যুর পূর্বে তিনি ৪ জুনের ঘটনাকে কমিউনিস্ট পার্টির ইতিহাসে সর্বাপেক্ষা গুরুতর ভুল হিসেবে অভিহিত করেন। তিনি মনে করেন যে, এ ধরনের ভুল সংশোধনযোগ্য।


title: ইয়াং শাংকুন

text: বিখ্যাত লং মার্চে অংশগ্রহণকারী স্বল্পসংখ্যক নারীদের একজন হিসেবে লি বোঝাওকে ১৯২৯ সালে বিয়ে করেন। ১৫ সেপ্টেম্বর, ১৯৯৮ তারিখে তাঁর দেহাবসান ঘটে। আনুষ্ঠানিকভাবে তাঁর মৃত্যুতে শোক প্রকাশ করে বলা হয় যে, তিনি মহান শ্রমিক বিপ্লবী, বক্তা, সমর কুশলী, মার্কসবাদের ধারক, দলসহ রাষ্ট্র ও পিপলস আর্মি’র অবিসংবাদিত নেতা ছিলেন।


title: সিঙ্গাপুর–ভিয়েতনাম সম্পর্ক

text: সিঙ্গাপুর–ভিয়েতনাম সম্পর্ক বলতে গণপ্রজাতন্ত্রী সিঙ্গাপুর এবং ভিয়েতনাম সমাজতান্ত্রিক প্রজাতন্ত্রের মধ্যকার দ্বিপাক্ষিক সম্পর্ককে বোঝায়। ঊনবিংশ শতাব্দীতে এই দুইটি দেশ তাদের মধ্যকার বাণিজ্যিক সম্পর্ক প্রতিষ্ঠা করে। কমিউনিস্ট-বিরোধী নীতিমালার কারণে সিঙ্গাপুর ভিয়েতনামের একত্রীকরণের পূর্বে দক্ষিণ ভিয়েতনামকে সমর্থন করতো। ১৯৭৩ সালের ১ অগাস্ট থেকে সিঙ্গাপুর উত্তর ভিয়েতনামের সাথে কূটনৈতিক সম্পর্কের সূচনা করে। ভিয়েতনামের একত্রীকরণের পরে, সিঙ্গাপুর ভিয়েতনামের সাথে সম্পর্ক উন্নয়নের চেষ্টা করে। কম্বোডিয়া-ভিয়েতনাম যুদ্ধের সময় এই সম্পর্কের অবস্থার অবনতি ঘটে। তবে তা পরবর্তীতে পুনরুজ্জীবীত হয়।


title: সিঙ্গাপুর–ভিয়েতনাম সম্পর্ক

text: সিঙ্গাপুর ও ভিয়েতনামের মধ্যকার কূটনৈতিক সম্পর্ক বর্তমানে জোরদার হয়েছে। এই সম্পর্ক এখন বহুমুখী। উভয় দেশই আসিয়ানের সদস্য।


title: সিঙ্গাপুর–ভিয়েতনাম সম্পর্ক

text: বিংশ শতাব্দীতে সিঙ্গাপুর–ভিয়েতনাম সম্পর্কের সূচনা ঘটে। সেসময় ভিয়েতনামের জাহাস সিঙ্গাপুরে রপ্তানি হত এবং সিঙ্গাপুরের বাজারে ভিয়েতনামের পণ্য বিক্রয় হত।


title: সিঙ্গাপুর–ভিয়েতনাম সম্পর্ক

text: হং কং সরকার ভিয়েতনামের রাষ্ট্রপতি হো চি মিনকে মুক্তি দিলে তিনি সিঙ্গাপুরে বাস করতে শুরু করেন। কিন্তু ১৯৩২ সালে সিঙ্গাপুরের পুলিশ বাহিনী তাকে আটক করে এবং হং কং-এ পাঠিয়ে দেয়। ১৯৪১ সালের ডিসেম্বরে জাপান ভিয়েতনামে অবস্থিত তাদের সামরিক ঘাঁটি ব্যবহার করে সিঙ্গাপুরকে আক্রমণ করে। এর ফলে ১৯৪২ থেকে ১৯৪৫ পর্যন্ত সিঙ্গাপুরের দখল নেয় জাপান। দ্বিতীয় বিশ্বযুদ্ধের পরে সিঙ্গাপুরকে মাধ্যম হিসেবে ব্যবহার করে ফ্রান্স ভিয়েতনামে সৈন্য ও সামরিক সরঞ্জাম পাঠাতো ভিয়েতনামের স্বাধীনতা আন্দোলনকে দমন করতে।


title: সিঙ্গাপুর–ভিয়েতনাম সম্পর্ক

text: ১৯৫৪ সালের জেনেভা কনফারেন্সে সিদ্ধান্ত হয় ভিয়েতনামকে দ্বিখন্ডিত করার। ভিয়েতনামের উত্তর অংশকে উত্তর ভিয়েতনামকরণ করা হয়, এই অংশের নেতৃত্বে ছিল ভিয়েতনামের কমিউনিস্ট পার্টি। অপরদিকে ভিয়েতনামের দক্ষিণ অংশকে দক্ষিণ ভিয়েতনামকরণ করা হয়। দক্ষিণ ভিয়েতনাম মূলত কমিউনিস্ট-বিরোধীদের নেতৃত্বে ছিল। সিঙ্গাপুরের নীতিমালা সেসময় কমিউনিস্ট-বিরোধী থাকায় স্বভাবতই সিঙ্গাপুর দক্ষিণ ভিয়েতনামকে সমর্থন করে। ১৯৬৫ সালে মালয়েশিয়ার কাছ থেকে সিঙ্গাপুর স্বাধীনতা লাভ করার কিছুকাল পরে প্রথম এশীয় দেশগুলোর অন্যতম হিসেবে দক্ষিণ ভিয়েতনাম সিঙ্গাপুরকে স্বাধীন রাষ্ট্রের স্বীকৃতি প্রদান করে।


title: সিঙ্গাপুর–ভিয়েতনাম সম্পর্ক

text: ১৯৭৩ সালের আগস্টে সিঙ্গাপুর উত্তর ভিয়েতনামের সাথে বাণিজ্যিক সম্পর্কের সূচনা করে। ১৯৭৫ সালে ভিয়েতনামের একত্রীকরণের পর সিঙ্গাপুর ভিয়েতনামের সাথে কূটনৈতিক সম্পর্ক উন্নয়নের জন্য প্রচেষ্টা চালাতে থাকে। ১৯৭৮ সালে প্রথমবারের মত ভিয়েতনামের তৎকালীন প্রধানমন্ত্রী ফ্যাম ভান ডং সিঙ্গাপুর সফর করেন।


title: সিঙ্গাপুর–ভিয়েতনাম সম্পর্ক

text: ১৯৭৮ সালে ভিয়েতনাম কম্বোডিয়ায় সৈন্যদল পাঠানো শুরু করে। ফলে কম্বোডিয়া-ভিয়েতনাম যুদ্ধের সূচনা হয়। সিঙ্গাপুর কম্বোডিয়ায় ভিয়েতনাম-বিরোধী সংগ্রামের সমর্থন করে এবং একটা আন্তর্জাতিক ক্যাম্পেইন আয়োজন করে ভিয়েতনামের বিরুদ্ধে। ফলে সিঙ্গাপুর–ভিয়েতনাম সম্পর্কের অবনতি ঘটে। ভিয়েতনাম সৈন্যদল প্রত্যাহার করা শুরু করলে ও দেশটির আসিয়ানের যোগদানের পরে পুনরায় সম্পর্কের উন্নতি স্বাভাবিক হয়। এরপরে কয়েকদফায় দেশ দুইটির সরকার প্রধান সাক্ষাৎ করেন। ২০০৪ সালে ভিয়েতনামের তৎকালীন প্রধানমন্ত্রী ফান ভান খাই সিঙ্গাপুর সফর করেন এবং “একবিংশ শতাব্দীর জন্যে সমন্বিত সহযোগিতা কর্মসূচী” শীর্ষক একটি যৌথ বিবৃতিতে স্বাক্ষর করেন। ২০১৩ সালে সিঙ্গাপুরের প্রধানমন্ত্রী লি সিয়েন লুং ভিয়েতনাম সফর করেন এবং ভিয়েতনামের সাথে কৌশলগত অংশীদারিত্ব চুক্তি করেন। ২০১৫ সালে ভিয়েতনামের প্রধানমন্ত্রী সিঙ্গাপুরের প্রথম প্রধানমন্ত্রী লি কুয়ান ইউ-এর মৃত্যুর অন্ত্যেষ্টিক্রিয়াতে যোগদান করেন। একই বছরে সিঙ্গাপুরের ৫০তম প্রতিষ্ঠাবার্ষিকীর রাষ্ট্রীয় অনুষ্ঠানেও তিনি অংশ নেন।


title: মুহাম্মদ জহির শাহ

text: মুহাম্মদ জহির শাহ (পশতু: محمد ظاهرشاه, দারি: محمد ظاهر شاه; ১৫ অক্টোবর ১৯১৪ – ২৩ জুলাই ২০০৭) ছিলেন আফগানিস্তানের শেষ বাদশাহ। ১৯৩৩ থেকে ১৯৭৩ খ্রিষ্টাব্দে একটি বিদ্রোহে ক্ষমতাচ্যুত হওয়ার আগ পর্যন্ত চার দশক তিনি শাসন করেছেন। নির্বাসন থেকে ফিরে আসার পর ২০০২ খ্রিষ্টাব্দে তাকে জাতির পিতা উপাধি প্রদান করা হয়। মৃত্যুর আগ পর্যন্ত তিনি এই উপাধি ধারণ করেছিলেন।